തരംഗം ശക്തം; ലാഭമെടുക്കൽ കൂടും; റിലയൻസിന് ഇന്നു നിർണായകം; കുഴപ്പമുണ്ടാക്കില്ലെന്നു മൂഡീസ്\nവിദേശ നിക്ഷേപകർ വിപണിയുടെ ഗതി നിർണ്ണയിക്കും . മൂഡീസിൻ്റെ നല്ല വാക്കുകൾ . ഫ്യൂച്ചർ ഇടപാട് സുപ്രീം കോടതിയിൽ\n|4 Feb 2021 2:22 AM GMT\nഅൻപതിനായിരത്തിനു മുകളിൽ സെൻസെക്സ് ക്ലോസ് ചെയ്തു. ഇതൊരു പുതിയ ബുൾ തരംഗത്തിൻ്റെ തുടക്കം മാത്രമാണെന്നു ഫസ്റ്റ് ഗ്ലോബലിലെ ശങ്കർ ശർമ അഭിപ്രായപ്പെട്ടത് അതിരു കടന്ന ശുഭപ്രതീക്ഷയാണെന്നു പറയാം. എങ്കിലും വിപണി ഉത്സാഹത്തിൽ തന്നെയാണെന്നു തീർച്ച.\nയു എസ് വിപണി ഇന്നലെ ചെറിയ നേട്ടത്തിലായിരുന്നു; യൂറോപ്പ് സമ്മിശ്രവും. ഇന്നു രാവിലെ ജാപ്പനീസ് വിപണി താഴ്ന്നാണു തുടങ്ങിയത്.\nഎസ്ജിഎക്സ് നിഫ്റ്റി 14,850-നു മുകളിലാണ് ഒന്നാം സെഷൻ അവസാനിപ്പിച്ചത്.\nഉയർന്ന വിലയിൽ ലാഭമെടുത്തു മാറാനുള്ള ശ്രമം ഇപ്പോൾ ഉണ്ടാകും. ബുധനാഴ്ച തന്നെ അതിൻ്റെ ചാഞ്ചാട്ടങ്ങൾ കാണാമായിരുന്നു. സെൻസെക്സ് ആയിരം പോയിൻ്റിൻ്റെ ചാഞ്ചാട്ടമാണ് ഇന്നലെ നടത്തിയത്. 50,526.39 വരെ കയറുകയും 49,515.88 വരെ താഴുകയും ചെയ്തു. പലവട്ടം കയറിയിറങ്ങിയിട്ടാണ് 458.03 പോയിൻ്റ് (0.92 ശതമാനം) ഉയർച്ചയോടെ 50,255.75 ൽ ക്ലോസ് ചെയ്തത്. നിഫ്റ്റി 142.1 പോയിൻ്റ് ( 0.97%) കയറി 14.789.95-ൽ ക്ലോസ് ചെയ്തു.\nവിപണി ഒരു ചെറിയ തിരുത്തലോടു കൂടി വേണം 50,000-ൻ്റെ അടിത്തറ ഉറപ്പിക്കാൻ എന്നു കരുതുന്നവരുണ്ട്. ബുധനാഴ്ചത്തെ സൂചിക നീക്കങ്ങൾ അതിനുള്ള സൂചന നൽകിയതായി സാങ്കേതിക വിശകലനക്കാർ പറയുന്നു. എന്നാൽ വിദേശ പണ പ്രവാഹമാകും വിപണിയെ നയിക്കുക.\nവിപണിമൂല്യം 200 ലക്ഷം കോടിയിലേക്ക്\nബജറ്റിനു ശേഷം സെൻസെക്സിൽ 3969.98 പോയിൻ്റ് (8.57%) ഉയർച്ചയുണ്ട്. ഇതാേടെ ബിഎസ് ഇ യുടെ മൊത്തം വിപണി മൂല്യം 12.31 ലക്ഷം കോടി വർധിച്ച് 198.44 ലക്ഷം കോടി രൂപയായി.\nബജറ്റ് ദിനം തൊട്ട് ഇന്നലെ വരെ വിദേശ നിക്ഷേപകർ 11,249 കോടി രൂപയാണ് ഇന്ത്യൻ ഓഹരികളിൽ നിക്ഷേപിച്ചത്. ഇന്ത്യൻ ഫണ്ടുകൾ ലാഭമെടുക്കലിന് ഈ അവസരം വിനിയോഗിച്ചു.\nഡിസംബർ നാലിന് 45,080 കടന്നു ക്ലോസ് ചെയ്ത സെൻസെക്സ് 41 വ്യാപാര ദിനങ്ങൾ കൊണ്ടാണ് 50,000നു മുകളിലെത്തി ക്ലോസ് ചെയ്തത്. ഉയർച്ച 11.9 ശതമാനം. 1979 ഏപ്രിൽ മൂന്നിന് ആരംഭിച്ച സെൻസെക്സ് 1999 ഒക്ടോബർ 11-നാണു 5,000-നു മുകളിൽ ക്ലോസ് ചെയ്തത്. 4357 പ്രവൃത്തിദിവസമെടുത്ത് 3953 ശതമാനം ഉയർച്ച. അത് ഇരട്ടിച്ച് 10,000 - നു മുകളിൽ ക്ലോസ് ചെയ്യാൻ 1588 ദിവസം കൂടി വേണ്ടിവന്നു. 2006 ഫെബ്രുവരി ഏഴിനായിരുന്നു അത്. 2007 ഡിസംബറിൽ 20,000 കടന്നു. 2017-ലാണ് 30,000- നു മുകളിലായത്. 2019 ജൂണിൽ 40,000 കടന്നു.\nസ്വർണം താഴോട്ട്, ക്രൂഡ് മേലോട്ട്\nരാജ്യാന്തര വിപണിയിൽ സ്വർണ വില ഇന്നലെയും താണു. ഇന്നു രാവിലെ ഔൺസിന് 1832 ഡോളർ ആയി.\nക്രൂഡ് ഓയിൽ വീണ്ടും കയറി. ബ്രെൻറ് ഇനം ക്രൂഡ് ഇന്നു രാവിലെ 58.67 ഡോളറിലെത്തി.\nറേറ്റിംഗ് താഴ്ത്തില്ലെന്നു മൂഡീസ്\nഇന്ത്യയുടെ കമ്മി പ്രതീക്ഷയിലും കൂടുതലാണെങ്കിലും ഉടനേ റേറ്റിംഗ് താഴ്ത്തില്ലെന്ന സൂചനയുമായി മൂഡീസ്. നേരത്തേ ബജറ്റിൽ കാണിക്കാതിരുന്ന ബാധ്യതകൾ പെടുത്തിയതുകൊണ്ടാണ് കമ്മി വർധിച്ചത്.ബജറ്റ് കണക്കുകൾ വിശ്വാസ്യവും സുതാര്യവുമാക്കുന്നതിനെ മൂഡീസ് പ്രശംസിച്ചു.\nസർക്കാരിൻ്റെ ധനകാര്യ നില ദുർബലമാണ്. വരും വർഷങ്ങളിൽ ജിഡിപി വളർച്ച വേഗത്തിലായാലേ കമ്മി താഴ്ത്തിക്കൊണ്ടുവരാനാകൂ. എൽഐസി ഓഹരി വിൽപനയും പൊതുമേഖലാ ബാങ്കും ഇൻഷ്വറൻസ് കമ്പനിയും സ്വകാര്യവൽക്കരിക്കുന്നതും ബജറ്റിലെ നല്ല കാര്യങ്ങളായി മൂഡീസ് എടുത്തു പറഞ്ഞു.\nഫ്യൂച്ചർ ഇടപാട് സുപ്രീം കോടതിയിൽ\nഫ്യൂച്ചറിൻ്റെ റീട്ടെയിൽ ബിസിനസ് റിലയൻസിനു വിറ്റതു സ്‌റ്റേ ചെയ്ത ഡൽഹി ഹൈക്കോടതി സിംഗിൾ ബെഞ്ച് വിധിക്കെതിരേ ഫ്യൂച്ചർ നൽകിയ ഹർജി സുപ്രീം കോടതി ഇന്നു പരിഗണിക്കും. ചൊവ്വാഴ്ച നൽകിയ സ്റ്റേ ഉത്തരവിനെതിരേ ഇന്നലെ അപ്പീൽ അപേക്ഷ നൽകിയത് ഇന്നത്തേക്ക് എടുക്കാൻ ചീഫ് ജസ്റ്റീസ് നിർദേശിക്കുകയായിരുന്നു. 25,000 കോടി രൂപയ്ക്കാണ് റിലയൻസ് ഫ്യൂച്ചറിൻ്റെ ബിസിനസ് വാങ്ങുന്നത്. ഇതിനെതിരേ ഫ്യൂച്ചറിൻ്റെ ഹോൾഡിംഗ് കമ്പനിയിൽ ഓഹരിയുള്ള ആമസോൺ നിയമ പോരാട്ടം നടത്തി വരികയാണ്. സുപ്രീം കോടതിയുടെ നിലപാട് മൂന്നു കമ്പനികൾക്കും നിർണായകമാണ്.\nഇതിനിടെ ഫ്യൂച്ചർ ഉടമ കിഷോർ ബിയാനിക്ക് ഓഹരി വിപണിയിൽ പ്രവർത്തിക്കാൻ ഒരു വർഷത്തെ വിലക്ക് സെബി ഏർപ്പെടുത്തി.2017 ലെ ഒരു ഓഹരി ഇടപാടുമായി ബന്ധപ്പെട്ടാണിത്. കമ്പനി മേധാവി എന്ന നിലയിൽ ലഭ്യമായ വിവരം പരസ്യപ്പെടുത്താതെ ഉള്ളാൾ വ്യാപാരം (Insider Trading) നടത്തി എന്നാണ് ആരോപണം.\nറിലയൻസുമായുള്ള ഇടപാട് പൂർത്തിയാക്കാൻ ഈ വിധി തടസമല്ലെന്നു ഫ്യൂച്ചർ വക്താക്കൾ പറഞ്ഞു.\nവിദേശികളുടെ നിക്ഷേപം റിക്കാർഡ്\nവിദേശികൾ ഇന്ത്യൻ ഓഹരി വിപണിയിൽ ഇക്കൊല്ലം (2020-21) നടത്തുന്നത് റിക്കാർഡ് നിക്ഷേപം. ഫെബ്രുവരി രണ്ടു വരെയുള്ള കണക്കനുസരിച്ച് വിദേശ നിക്ഷേപം (എഫ്പിഐ) 2.35 ലക്ഷം കോടി രൂപ (31,703 കോടി ഡോളർ) കവിഞ്ഞു. 2012-13ലെ 25,833 കോടി ഡോളറിൻ്റെ റിക്കാർഡാണ് ഈ വർഷം മറികടന്നത്.\nപ്രമുഖ വിദേശ ബ്രോക്കറേജുകൾ ഇനിയും ഇന്ത്യൻ ഓഹരികൾ നിക്ഷേപ യോഗ്യമാണെന്നു കരുതുന്നു. അടുത്ത ധനകാര്യ വർഷം സെൻസെക്സ് കമ്പനികളുടെ ലാഭ വർധന 30 ശതമാനത്തിലധികമാകുമെന്ന് മോർഗൻ സ്റ്റാൻലി കണക്കാക്കുന്നു. വിദേശത്തെ പണലഭ്യത ഉയർന്നു നിൽക്കുന്നതാണ് ഇന്ത്യയടക്കം വികസ്വര രാജ്യങ്ങളിലേക്കു നിക്ഷേപം വരുന്നതിനു പ്രധാന കാരണം. അമേരിക്കയിൽ പലിശ നിരക്ക് ഉയരും വരെ ഇതു തുടരും.\nഎയർടെലിനു മികച്ച ലാഭം\nഭാരതി എയർടെൽ ലാഭത്തിലേക്കു തിരിച്ചു വന്നു; ഏറ്റവും ഉയർന്ന പാദ വാർഷിക വരുമാനം നേടി. മൂന്നാം പാദത്തിൽ അറ്റാദായം 853 കോടി രൂപ.കഴിഞ്ഞവർഷം ഇതേ പാദത്തിൽ 1035 കോടി നഷ്ടമായിരുന്നു. ഇക്കഴിഞ്ഞ രണ്ടാം പാദത്തിൽ 763 കോടിയായിരുന്നു നഷ്ടം.\nവരുമാനം 24 ശതമാനം ഉയർന്ന് 26,518 കോടി രൂപയായി. ഇന്ത്യയിലെ മാത്രം വരുമാനം 25.1 ശതമാനം കൂടി 19,007 കോടിയിലെത്തി. വരിക്കാരിൽ നിന്നുള്ള ശരാശരി വരുമാനം 135 രൂപയിൽ നിന്ന് 166 രൂപയായി.\nകമ്പനിയുടെ ഓഹരി വില ഇന്നലെ മൂന്നു ശതമാനം ഉയർന്ന് 618.75 രൂപ എന്ന സർവകാല റിക്കാർഡിലെത്തി.\nഇന്നത്തെ വാക്ക് : ഉള്ളാൾ വ്യാപാരം\nകമ്പനികളുടെ രഹസ്യവിവരങ്ങൾ അറിയുന്ന കമ്പനി ഉദ്യാേഗസ്ഥർ, കമ്പനിയുടെ അഭിഭാഷകർ, ഓഡിറ്റർമാർ തുടങ്ങിയവരും അവരുടെ കുടുംബാംഗങ്ങളും ആ വിവരങ്ങൾ വച്ചു കൊണ്ടു നടത്തുന്ന വ്യാപാരങ്ങൾ ആണ് ഉള്ളാൾ വ്യാപാരം (Insider Trading). ഇതു നിയമവിരുദ്ധമാണ്.


ഉത്തർപ്രദേശിൽ മജിസ്ട്രേറ്റിന് നേരെ ബിജെപി എംപിയുടെ കൊലവിളി-‘Jeena Mushkil kar dongi,’ BJP MP threatens SDM in Barabanki\nഉത്തർപ്രദേശിൽ മജിസ്ട്രേറ്റിന് നേരെ ബിജെപി എംപിയുടെ കൊലവിളി\nബിജെപി പ്രാദേശിക നേതാവ് കൈയ്യേറിയ സർക്കാർ സ്കൂളും പൊതുകുളവും ഒഴിപ്പിക്കാൻ ശ്രമിച്ചതാണ് പ്രശ്നം\nUpdated: December 13, 2017 9:32:39 pm\nലഖ്‌നൗ: ഉത്തർപ്രദേശിൽ നിന്നുള്ള ബിജെപിയുടെ ലോക്‌സഭാംഗം, ജില്ല മജിസ്ട്രേറ്റിന് നേരെ പൊതുജനമധ്യത്തിൽ കൊലവിളി നടത്തി. ബാരാബങ്കിയിൽ നിന്നുള്ള ലോക്സഭാംഗം പ്രിയങ്ക സിംഗ് റാവത്താണ് സബ് ജുഡീഷ്യൽ മജിസ്ട്രേറ്റായ തഹസിൽദാർ അജയ് ദ്വിവേദിയ്ക്ക് നേരെ കൊലവിളി നടത്തിയത്.\nബാരാബങ്കി ജില്ലയിലെ ചൊയ്‌ല ഗ്രാമത്തിലെ കൈയേറ്റം ഒഴിപ്പിക്കാനെത്തിയതായിരുന്നു അജയ് ദ്വിവേദി. “ജീവിതം പ്രയാസകരമാകും” എന്നാണ് അജയ് ദ്വിവേദിയുടെ നടപടി തടസപ്പെടുത്തി ബിജെപി എംപി പൊതുമധ്യത്തിൽ വിളിച്ച് പറഞ്ഞത്.\n“ജനപ്രതിനിധി മുന്നിലെത്തുമ്പോൾ പ്രോട്ടോക്കോൾ ഓർമ്മയുണ്ടാകണം. പ്രവർത്തകരിൽ ആർക്കെങ്കിലും പ്രയാസമുണ്ടായാൽ നിങ്ങളുടെ ജീവിതം പ്രയാസകരമാകും”, പ്രിയങ്ക സിംഗ് ദ്വിവേദി പറഞ്ഞു. ചൊയ്ലയിലെ സർക്കാർ സ്കൂളും പൊതുകുളവും കൈയ്യേറിയ ബിജെപിയുടെ പ്രാദേശിക നേതാവിന് എതിരെയായിരുന്നു തഹസിൽദാരുടെ നടപടി.\nBJP MP Priyanka Singh Rawat threatens SDM who was leading an anti-encroachment drive in Barabanki, says 'Barabanki mein jeena mushkil kar dungi agar shetra ke logon aur mere karyakartaon ko zara si bhi taklif hui toh' pic.twitter.com/z3yb1GvoGC\nപൊലീസുകാരെ കൂടി കൂട്ടിയാണ് അജയ് ദ്വിവേദി കൈയ്യേറ്റം ഒഴിപ്പിക്കാനെത്തിയത്. എന്നാൽ ബിജെപി പ്രവർത്തകരെത്തി സംഘത്തെ തടഞ്ഞു. ഇവിടേക്ക് എത്തിയ പ്രിയങ്ക സിംഗ് റാവത്ത്, ഒഴിപ്പിക്കാനെത്തിയ സംഘത്തോട് മടങ്ങി പോകാൻ ആവശ്യപ്പെട്ടെങ്കിലും അജയ് ഇതിന് സമ്മതിച്ചില്ല. ഇതേ തുടർന്നാണ് പൊതുമധ്യത്തിൽ കൊലവിളി നടത്തിയത്. ഇതിന്റെ വീഡിയോ ഇപ്പോൾ നവമാധ്യമങ്ങളിൽ പ്രചരിക്കുകയാണ്.\nWeb Title: Jeena mushkil kar dongi bjp mp threatens sdm in barabanki\nരാഹുൽ ഗാന്ധിയോട് ചൊടിച്ച് തിര. കമ്മിഷൻ; ബിജെപി പരാതിയിൽ നോട്ടീസ്


തിരുവനന്തപുരത്ത് 1055 പേർക്കു കൂടി കൊവിഡ് സ്ഥിരീകരിച്ചു – Kairali News | Kairali News Live l Latest Malayalam News\nതിരുവനന്തപുരം ജില്ലയിൽ ഇന്ന് 1055 പേർക്കു കൂടി കൊവിഡ് സ്ഥിരീകരിച്ചു. 451 പേർ രോഗമുക്തരായി. 8.6 ശതമാനമാണു ടെസ്റ്റ് പോസിറ്റിവിറ്റി നിരക്ക്. രോഗം സ്ഥിരീകരിച്ച് 9,661 പേർ ചികിത്സയിലുണ്ട്. ഇന്നു രോഗം സ്ഥിരീകരിച്ചവരിൽ 976 പേർക്കു സമ്പർക്കത്തിലൂടെയാണു രോഗബാധയുണ്ടായത്. ഇതിൽ4പേർ ആരോഗ്യ പ്രവർത്തകരാണ്.\nപുതുതായി 1,886 പേരെ ജില്ലയിൽ നിരീക്ഷണത്തിലാക്കി. 2,132 പേർ നിരീക്ഷണകാലം രോഗലക്ഷണങ്ങളില്ലാതെ പൂർത്തിയാക്കി. കൊവിഡുമായി ബന്ധപ്പെട്ട് ഇപ്പോൾ നിരീക്ഷണത്തിലുള്ളവരുടെ ആകെ എണ്ണം 32,069 ആയി.\nകണ്ടെയൻമെന്റ് സോണുകൾ പ്രഖ്യാപിച്ചു\nജില്ലയിൽ കൊവിഡ് വ്യാപനം രൂക്ഷമായ ആറു പ്രദേശങ്ങളെ ജില്ലാ കളക്ടർ ഡോ. നവ്‌ജ്യോത് ഖോസ കണ്ടെയ്ൻമെന്റ് സോണായി പ്രഖ്യാപിച്ചു. തിരുവനന്തപുരം കോർപ്പറേഷനിൽ മുട്ടത്തറ ഡിവിഷനിലെ പുളിമൂട് ജങ്ഷൻ, സി.എസ്.ഐ. ചർച്ച് ജങ്ഷൻ, ചന്തമുക്ക് ജങ്ഷൻ, പരുത്തിക്കുഴി ജങ്ഷൻ എന്നിവയെ മൈക്രോ കണ്ടെയ്ൻമന്റ് സോണായും വാമനപുരം പഞ്ചായത്ത് ആറാം വാർഡ്, പുളിമാത്ത് പഞ്ചായത്ത് 12-ാം വാർഡ് എന്നിവയെ കണ്ടെയ്ൻമെന്റ് സോണായുമാണു പ്രഖ്യാപിച്ചിട്ടുള്ളത്. ഇവിടങ്ങളിൽ കർശന നിയന്ത്രണങ്ങൾ ഏർപ്പെടുത്തുമെന്നും കളക്ടർ അറിയിച്ചു.\nപലചരക്ക് സാധനങ്ങൾ, പഴം, പച്ചക്കറി, പാൽ ഉത്പന്നങ്ങൾ, മാംസം, മത്സ്യം, വളർത്തുമൃഗങ്ങൾക്കുള്ള ഭക്ഷ്യവസ്തുക്കൾ, കാലിത്തീറ്റ തുടങ്ങിയവ വിൽക്കുന്ന കടകൾ, ബേക്കറി എന്നി രാവിലെ ഏഴു മുതൽ വൈകിട്ട് ഏഴു വരെ തുറക്കാം. മറ്റു കടകൾ തുറക്കാൻ പാടില്ല. റേഷൻ കടകൾ, മാവേലി സ്റ്റോറുകൾ, സപ്ലൈകോ ഔട്ട്ലെറ്റുകൾ, മിൽമ ബൂത്തുകൾ തുടങ്ങിയവ വൈകിട്ട് അഞ്ചു വരെ പ്രവർത്തിക്കാം.\nറസ്റ്ററന്റുകൾ രാവിലെ ഏഴു മുതൽ വൈകിട്ട് ഏഴു വരെ ഹോം ഡെലിവറിക്കു മാത്രമായി തുറക്കാം. ആളുകൾ അവശ്യ സാധനങ്ങൾ ഏറ്റവും അടുത്തുള്ള കടകളിൽനിന്നു വാങ്ങണം. ഇ-കൊമേഴ്സ് ഡെലിവറി സേവനം രാവിലെ ഏഴു മുതൽ ഉച്ചയ്ക്ക് രണ്ടു വരെ അനുവദിക്കുമെന്നും കളക്ടർ അറിയിച്ചു.\nTags: CovidCovid positiveTrivandrum covid


Mukesh’s son Shravan makes his debut withalove story - Malayalam Filmibeat\nതാരപുത്രന്‍മാരോട് മത്സരിക്കാന് മറ്റൊരു താരപുത്രന് കൂടി, ശ്രാവണ് മുകേഷ് സിനിമയില് അരങ്ങേറുന്നു !!\n| Published: Friday, July 14, 2017, 11:33 [IST]\nമലയാള സിനിമയില് ഇത് താരപുത്രന്‍മാരുടെ സമയമാണ്. അച്ഛന് പുറകേ മക്കളും സിനിമയിലേക്കെത്തുന്നത് സ്വാഭാവികമാണ്. താരങ്ങളുടെ മക്കളുടെ സിനിമാപ്രവേശനത്തിനായി പലപ്പോഴും പ്രേക്ഷകര് കാത്തിരിക്കാറുണ്ട്. സിനിമയില് അഭിനയിക്കുന്നതിന് മുന്‍പേ തന്നെ സെലിബ്രിറ്റികളായി മാറുന്നവരാണ് താരപുത്രന്‍മാര്. മമ്മൂട്ടി, ശ്രീനിവാസന്, മോഹന്‍ലാല്, മുകേഷ്, ജയറാം, സുരേഷ് ഗോപി, തുടങ്ങിയവരുടെ പാതപിന്തുടര്‍ന്ന് മക്കള് സിനിമയിലേക്ക് കടന്നുവന്നിരുന്നു.\nതാരപുത്രന്‍മാരില് ചിലരൊക്കെ ബാലതാരമായി നേരത്തെ തന്നെ സിനിമയില് അരങ്ങേറിയിട്ടുണ്ട്. അല്ലാത്തവരുടെ സിനിമാപ്രവേശനത്തിനായാണ് പ്രേക്ഷകര് കാത്തിരുന്നത്. പ്രണവ് മോഹന്‍ലാല് നായകനായി അരങ്ങേറുന്ന ചിത്രം ഉടന് ആരംഭിക്കുകയാണെന്ന കാര്യം പ്രഖ്യാപിച്ചിട്ട് ദിവസങ്ങള് പിന്നിടുന്നതിനിടയിലാണ് മറ്റൊരു താരപുത്രന് കൂടി സിനിമയില് തുടക്കം കുറിക്കാന് ഒരുങ്ങുന്നത്.\nതാരപുത്രന്‍മാരുടെ കൂട്ടത്തിലേക്ക് ഒരാള് കൂടി\nകാളിദാസ് ജയറാം, പ്രണവ് മോഹന്‍ലാല് തുടങ്ങിയ താരപുത്രന്‍മാര് നായകനായെത്തുന്ന സിനിമകള്‍ക്കായി കാത്തിരിക്കുന്നതിനിടയിലാണ് പ്രേക്ഷകരെ തേടി മറ്റൊരു സന്തോഷവാര്‍ത്ത എത്തിയിട്ടുള്ളത്. മുകേഷിന്റെ മൂത്ത പുത്രന് ഡോക്ടര് ശ്രാവണ് മുകേഷാണ് ഇപ്പോള് സിനിമയിലേക്ക് അരങ്ങേറാനൊരുങ്ങുന്നത്.\nശ്രാവണ് മുകേഷ് സിനിമയിലേക്ക്\nപ്രേക്ഷകര്‍ക്ക് ഏറെ പ്രിയപ്പെട്ട താരങ്ങളിലൊരാളും എംഎല്‍എയുമായ മുകേഷിന്റെ മൂത്ത മകന് ശ്രാവണ് സിനിമാപ്രവേശനത്തിനായുള്ള തയ്യാറെടുപ്പിലാണ് ഇപ്പോള്. സാള്‍ട്ട് മാംഗോ ട്രീക്ക് ശേഷം രാജേഷ് നായര് സംവിധാനം ചെയ്യുന്ന സിനിമയായ കല്യാണത്തിലാണ് ശ്രാവണ് അഭിനയിക്കുന്നത്.\nവര്‍ഷങ്ങള്‍ക്ക് ശേഷം മുകേഷും ശ്രീനിവാസനും ഒരുമിക്കുന്നു\nഒരുകാലത്ത് സിനിമകളില് നിറഞ്ഞു നിന്നിരുന്ന കൂട്ടുകെട്ടായിരുന്നു മുകേഷും ശ്രീനിവാസനും . ഇരുവരും ഒരുമിച്ചഭിനയിച്ച ചിത്രങ്ങളെല്ലാം പ്രേക്ഷകര് ഇന്നും ഓര്‍ത്തിരിക്കുന്നുണ്ട്. വര്‍ഷങ്ങള്‍ക്ക് ശേഷം ഇരുവരും ഈ ചിത്രത്തിലൂടെ ഒരുമിക്കുകയാണ്. നായകന്റെയും നായികയുടേയും അച്ഛന്‍മാരായാണ് ഇരുവരും വേഷമിടുന്നത്.\nകലാപാരമ്പര്യമുള്ള കുടുംബത്തിലെ ഇളംതലമുറ\nകലാപാരമ്പര്യമുള്ള കുടുംബത്തിലെ ഇളം തലമുറയാണ് ഇപ്പോള് സിനിമാപ്രവേശനത്തിന് ഒരുങ്ങുന്നത്. ഒ മാധവന്റേയും വിജയകുമാരിയുടേയും മകനായ മുകേഷ് മാതാപിതാക്കളുടെ പാത പിന്തുടര്‍ന്നാണ് കലാരംഗത്തേക്ക് എത്തിയത്. മുകേഷിന്റെ സഹോദരിയും കലാരംഗത്ത് സജീവമാണ്.\nപുതുമുഖ നായകനെ തേടിയുള്ള അന്വേഷണം ചെന്നെത്തിയത്\nസാള്‍ട്ട് മാംഗോ ട്രീക്ക് ശേഷമുള്ള സിനിമയില് പുതുമുഖ താരത്തെ നായകനാക്കാനായിരുന്നു സംവിധായകന് തീരുമാനിച്ചത്. പരിചയമുള്ള മുഖങ്ങളില് നിന്നുമുള്ള മാറ്റം. ആ അന്വേഷണത്തിനൊടുവിലാണ് ശ്രാവണിനെ കണ്ടെത്തിയതെന്ന് സംവിധായകന് പറഞ്ഞു.\nഡോക്ടറില് നിന്നും നടനിലേക്ക്\nമെഡിക്കല് ബിരുദധാരിയായ ശ്രാവണ് ഡോക്ടറായി ജോലി ചെയ്യുന്നതിനിടയിലാണ് സിനിമയില് അരങ്ങറാനൊരുങ്ങുന്നത്. അച്ഛനൊപ്പം സിനിമയില് അരങ്ങേറുന്ന കാര്യത്തെക്കുറിച്ച് ശ്രാവണ് ഫേസ്ബുക്കില് പോസ്റ്റ് ഇട്ടിട്ടുണ്ട്. താരപുത്രന്‍മാര്‍ക്കിടയില് തിളങ്ങി നില്‍ക്കാന് ഈ താരപുത്രനും കഴിയുമെന്ന് നമുക്ക് പ്രതീക്ഷിക്കാം.\nദുല്‍ഖര് സല്‍മാനെ അറിയാം\nസഹപാഠികളായിരുന്നു ശ്രാവണും ദുല്‍ഖല് സല്‍മാനും. ബാല്യകാല സുഹൃത്തുക്കള്‍ക്കു പുറമേ ഇരുവരും ഒരു വര്‍ഷം ഒരുമിച്ച് പഠിച്ചിരുന്നു. മുകേഷും ദുല്‍ഖറും ഒരുമിച്ചഭിനയിച്ച ജോമോന്റെ സുവിശേഷങ്ങള് കണ്ടിരുന്നു. സിനിമ ഇറങ്ങിയതില്‍പ്പിന്നെ എന്റെ മോനാണ് ജോമോനെന്നും പറഞ്ഞാണ് അച്ഛന്റെ നടപ്പെന്നും ശ്രാവണ് മുന്‍പ് പങ്കുവെച്ചിരുന്നു.\nRead more about: malayalam film malayalam cinema malayalam movie dulquer salman mukesh mammootty shravan mukesh മലയാളം സിനിമ മമ്മൂട്ടി മുകേഷ് ദുല്‍ഖര് സല്‍മാന് ശ്രാവണ് മുകേഷ്\nThe latest 'star son' to step into the limelight is Shravan, elder son of actor Mukesh. Shravan will be debuting through the film Kalyanam, Rajesh Nair's film after Salt Mango Tree. Since it isaromantic comedy, he wanted fresh faces as the main cast, says Rajesh. "I met Shravan in Dubai once, and was impressed. I was looking fora'guy next-door' too. When I spoke to him about the story, he was interested."\nStory first published: Friday, July 14, 2017, 11:33 [IST]


'അയോധ്യ അഞ്ച് ഏക്കര് ഭൂമിയെ സംബന്ധിക്കുന്ന വിഷയമല്ല'; അന്താരാഷ്ട്ര കോടതിയെ സമീപിക്കില്ലെന്നും മൗലാന അര്‍ഷാദ് മദാനി | DoolNews\n'അയോധ്യ അഞ്ച് ഏക്കര് ഭൂമിയെ സംബന്ധിക്കുന്ന വിഷയമല്ല'; അന്താരാഷ്ട്ര കോടതിയെ സമീപിക്കില്ലെന്നും മൗലാന അര്‍ഷാദ് മദാനി\nThursday, 14th November 2019, 8:42 pm\nന്യൂദല്‍ഹി: ബാബറി മസിജിദ് ഒരു മതപരമായ വിഷയമാണെന്നും അല്ലാതെ അഞ്ച് ഏക്കര് ഭൂമിയെ സംബന്ധിക്കുന്ന വിഷയമല്ലെന്നും മുസ്‌ലീം സംഘടനയായ ജം ഇയ്യത്ത്-ഉലമ-ഇ-ഹിന്ദ് നേതാവ് മൗലാന അര്‍ഷാദ് മദാനി. തങ്ങളുടെ അവകാശത്തിന് വേണ്ടി രാജ്യത്തിനകത്ത് നിന്ന് പോരാടുമെന്നും നീതിക്ക് വേണ്ടി അന്താരാഷ്ട്ര കോടതിയെ സമീപിക്കേണ്ട ആവശ്യമില്ലെന്നും അദ്ദേഹം പറഞ്ഞു. അയോധ്യകേസിലെ സുപീംകോടതി വിധിയുടെ പശ്ചാത്തലത്തിലാണ് മൗലാന അര്‍ഷാദ് മദാനിയുടെ പ്രതികരണം.\nസംഘടനക്ക് അഞ്ച് ഏക്കര് ഭൂമി നല്‍കാമെന്നാണ് പറഞ്ഞതെങ്കില് അത് സ്വീകരിക്കില്ലെന്നും അദ്ദേഹം പറഞ്ഞു.\n‘ഭൂമിക്ക് മേല് ആര്‍ക്കാണ് അവകാശം എന്നതാണ് യഥാര്‍ത്ഥ ചോദ്യം. ബാബറി മസ്ജിദ് എന്നത് പൂര്‍ണ്ണമായും മതപരമായ വിഷയമാണ്. ഞങ്ങളുടെ മതം പഠിപ്പിക്കുന്നത് വിശ്വാസത്തിന് വേണ്ടി മറ്റുള്ളവരുടെ സ്ഥലം കയ്യേറരുതെന്നാണെന്നും’ മൗലാന അര്‍ഷാദ് മദാനി പറഞ്ഞു.\n‘അവിടെ നമസ്‌കാരം നടന്നാലും ഇല്ലെങ്കിലും പള്ളിയെന്നത് പള്ളി തന്നെയാണ്. ഇത് നമ്മുടെ രാജ്യമാണ്, നമ്മുടെ സുപ്രീം കോടതിയാണ്, നമ്മുടെ നിയമമാണ്. നമുക്ക് അന്താരാഷ്ട്ര കോടതിയെ സമീപിക്കേണ്ട ആവശ്യമില്ല. നമ്മള് എന്ത് പറഞ്ഞാലും നമ്മുടെ രാജ്യത്ത് നിന്നാണ് പറയുന്നത്. അതിന്റെ പുറത്ത് നിന്നല്ല. സുന്നി സെന്‍ട്രല് വഖ് ഓഫ് ബോര്‍ഡിനാണ് അവര് ഭൂമി നല്‍കുന്നത്, പക്ഷെ ഞങ്ങള് പറയുന്നു, അവര് അത് സ്വീകരിക്കില്ല,’ അദ്ദേഹം പറഞ്ഞു.\nഅഞ്ച് ഏക്കര് ഭൂമിക്ക് വേണ്ടിയാണെങ്കില് ഞങ്ങള് 70 വര്‍ഷത്തോളം പോരാടേണ്ടിതില്ലായിരുന്നെന്നും മുസ്‌ലീങ്ങള്‍ക്ക് ആവശ്യത്തിനുള്ള ഭൂമിയുണ്ടെന്നും അദ്ദേഹം പറഞ്ഞു.


കൊലപാതക പരമ്പര കേസിലെ പ്രതിക്ക് ജീവപര്യന്തം - MALABAR FLASH കൊലപാതക പരമ്പര കേസിലെ പ്രതിക്ക് ജീവപര്യന്തം - MALABAR FLASH\nHome > കര്‍ണ്ണാടക > കൊലപാതക പരമ്പര കേസിലെ പ്രതിക്ക് ജീവപര്യന്തം\nKarndaka Mangalore Murder-case News കര്‍ണ്ണാടക\nകൊലപാതക പരമ്പര കേസിലെ പ്രതിക്ക് ജീവപര്യന്തം\nമംഗളൂരു: കൊലപാതക പരമ്പര കേസിലെ പ്രതി ബണ്ട്വാൾ കന്യാനയിലെ കായികാധ്യാപകൻ കെ.മോഹൻ കുമാറിന് (സയനൈഡ് മോഹൻ–54) ഒരു കൊലക്കേസിൽ കൂടി ജീവപര്യന്തം ശിക്ഷ.[www.malabarflash.com]\nപുത്തൂർ പട്ടെമജലു സ്വദേശിനിയായ ബീഡിത്തൊഴിലാളി യുവതിയെ കൊലപ്പെടുത്തിയ കേസിലാണ് അഡീഷനൽ സെഷൻസ് ജഡ്ജ് ഡി.പി.പുട്ടരംഗസ്വാമി ശിക്ഷ വിധിച്ചത്. മൂന്നു കേസുകളിൽ 2013ൽ സെഷൻസ് കോടതി ജീവപര്യന്തം ശിക്ഷ വിധിച്ചിരുന്നു.\nഇരുപത്തിരണ്ടുകാരിയായ യുവതിയെ സ്നേഹം നടിച്ചു വലയിലാക്കിയ ശേഷം 2009 സെപ്റ്റംബർ 17നു മടിക്കേരിയിലെത്തിച്ചു കൊലപ്പെടുത്തിയെന്നാണു കേസ്.\nയുവതിയെ ജോലി വാങ്ങിക്കൊടുക്കാമെന്നു പറഞ്ഞ് മടിക്കേരിയിൽ ലോഡ്ജിലെത്തിച്ചു ശാരീരിക ബന്ധത്തിൽ ഏർപ്പെട്ട ശേഷം ബസ് സ്റ്റാൻഡിലെത്തി ഗർഭിണിയാവാതിരിക്കാനുള്ള ഗുളികയെന്നു പറഞ്ഞ് സയനൈഡ് നൽകുകയുമായിരുന്നു. ബസ് സ്റ്റാൻഡിലെ ശുചിമുറിയിൽ കയറി ഇതു കഴിച്ച യുവതി തൽക്ഷണം മരിച്ചു.\nആദ്യം ആത്മഹത്യയാണെന്നു കരുതിയ സംഭവത്തിനു മറ്റൊരു കേസിൽ മോഹൻ കുമാർ പിടിയിലായതോടെയാണു തുമ്പുണ്ടായത്.\n2004നും 2009നും ഇടയിൽ 20 യുവതികളെ സമാന രീതിയിൽ സയനൈഡ് നൽകി കൊലപ്പെടുത്തിയതിന് ഇയാൾക്കെതിരെ കേസുണ്ട്. ഇതിൽ നാലു കേസുകളിലാണു വിധി വന്നത്. മറ്റു കേസുകളിൽ വിചാരണ നടക്കുകയാണ്.\nItem Reviewed: കൊലപാതക പരമ്പര കേസിലെ പ്രതിക്ക് ജീവപര്യന്തം Rating:5Reviewed By: UMRAS vision


‘അലമ്പ് സോമന്’ അരിയല്ലൂരിന്റെ അബോധ മനസ്സ് – malabarinews.com\n‘അലമ്പ് സോമന്’ അരിയല്ലൂരിന്റെ അബോധ മനസ്സ്\nനന്മയെന്നോ തിന്മയെന്നോ നോക്കാതെ സകലതും സ്വീകരിക്കുന്ന ‘ബര്‍മുഡ ട്രയാങ്കിളു ‘ പോലെ ഒരിടമാണ് അരിയല്ലൂരിന്റെ ഭൂമിക. അവിടേക്കാണ് കൗമാരം വഴിമാറുന്ന പ്രായത്തില് സോമന് വന്നെത്തുന്നത്. ശിഥിലമായ സോമന്റെ കുടുംബം ഇതിന് വഴിമരുന്നിട്ടു. തുടക്കത്തില് കൂലിപ്പണിയും തെരുവുജീവിതവുമായി കഴിഞ്ഞു.\nഅരിയല്ലൂരിന്റെ യാത്രാസൗകര്യങ്ങള് എന്നത് സമരങ്ങളുടെ നേട്ടങ്ങളാണ്. അങ്ങനെയൊരു ബസ്സമരത്തില് സോമനും സജീവമായി. മുന്നണിപ്പോരാളികളോടൊപ്പം സോമന് കേസില് പ്രതിയാക്കപ്പെട്ടു. എന്നാല് കേസിന് കോടതിയില് ഹാജരായില്ല. അങ്ങനെ ജയിലിലായി. ജയില് സോമനെ പലതും പഠിപ്പിച്ചു. ഒറ്റപ്പെടലിന്റെയും ശൈഥില്യത്തിന്റെയും വേദന അനുഭവിച്ച മനസ്സില് അവ\nപെട്ടന്ന് മുളച്ചു. മദ്യപാനം, മയക്കുമരുന്ന് അങ്ങനെ ജീവിതത്തിന്റെ പുതിയ തത്വശാസ്ത്രങ്ങള്… അങ്ങനെ ആരോ ചെയ്ത കളവിന് സോമന് നേരെ വിരല് ചൂണ്ടപ്പെട്ടു. പിന്നീട് സോമന് കള്ളനുമായി.\nഅതിപുരാതന കൊട്ടാരവശിഷ്ടങ്ങളെന്ന് തോന്നിക്കുന്ന അരിയല്ലൂര് അങ്ങാടിയിലെ സരോജിനി ബില്‍ഡിങ് സോമന് തന്റെ കൊട്ടാരമാക്കി. സോമന്റെ മനസ്സിന്റെ നന്മകണ്ടവരാണ് അരിയല്ലൂരിലെ ഏറെ പേരും. കാരണം, സോമന് എന്തൊക്കെയാണെങ്കിലും ശരി ആരോടും അപമര്യാദയായി പെരുമാറിയിട്ടില്ല എന്ന് നാട്ടുകാര് പറയുന്നു. അതുകൊണ്ടുതന്നെ സോമനെ വ്യവസ്ഥാപിത ജീവിതത്തിലേക്ക് പറിച്ചു നടാന് പലരും ശ്രമിച്ചിരുന്നു. കറങ്ങിത്തിരിയാന് അനുവദിക്കാതെ കെട്ടിയിടപ്പെതു പോലെയുള്ള ഒരു ജോലിക്ക് നിര്‍ത്താന് കല്ല്യാണം തുടങ്ങിയവ. കല്യാണത്തെക്കുറിച്ച് സോമന്റെ സിദ്ധാന്തം ഇങ്ങനെ ‘താലികെട്ടി കല്ല്യാണം കഴിക്കും എന്നിട്ട് ഇവിടെയുള്ള ചങ്ങാതിമാരോടൊത്തുചേര്‍ന്ന് താലിവിറ്റ് കുപ്പിവാങ്ങി കുടിക്കും. പിന്നെ, ആ കുപ്പി കഴുത്തില് തൂക്കി താലിയാക്കി നടക്കും എന്തിനാ ഇപ്പോ അതൊക്കെ’.\nമദ്യവില്‍പനയുമായി ബന്ധപ്പെടുമുണ്ട് സോമ കഥകളേറെ. ഇടക്കിടയ്ക്ക് സോമനെ എക്‌സൈസുകള് പിടിക്കും. എന്നാല് സോമനുള്ള ശിക്ഷവ്യത്യസ്തമാണ്. സോമന്റെ കണ്‍മുന്നില് വച്ച് സോമന് വാങ്ങിയ മദ്യം നിലത്ത് ഒഴിച്ചുകളയും അപ്പോ സോമന് നെഞ്ചില് തട്ടി സങ്കടത്തോടെ സാറേ… എന്നൊരു വിളി വിളിക്കുമെത്രേ. സോമനെ സംബന്ധിച്ചിടത്തോളം അത് ഒരു കടുത്ത ശിക്ഷ തന്നെയാണ്. കുടിക്കാനുള്ള മധുവാണല്ലോ ഒഴിക്കി കളയുന്നത്. എക്‌സൈസുകാര്‍ക്കുമറിയാം സോമന് മദ്യമാഫിയയൊന്നുമല്ലെന്ന്. പണം സമ്പാദിക്കലോ ധൂര്‍ത്തടിക്കലോ സോമന്റെ ലക്ഷ്യങ്ങളുമല്ല.\nശിഥിലമായ കുടുംബത്തിന്റെ ബാക്കിപത്രം പോലെയായ ജീവിതമാണ് സോമന്റേത്. അങ്ങിനെയുള്ള തന്റെ വ്യക്തി നിഷ്ഠമായ ദുഃഖങ്ങളെയും വേദനകളെയും സോമന് മനസിലൊളിപ്പിച്ചു. കൂടാതെ അരിയല്ലൂരിന്റെ രാവുകളിലെ നിഗൂഡരഹസ്യങ്ങളെല്ലാം സോമന് തന്നോടൊപ്പം ഉറക്കി. അങ്ങിനെ, ആര്‍ത്തിയും, സ്വാര്‍ത്ഥതയുമില്ലാത്ത ഒരു ‘കള്ളന്’ മരണത്തിനു മുന്‍പ് തന്നെ നല്ലവനായിരുന്നു എന്ന പറിയിച്ചവന്. ആരെയും അലമ്പാക്കാതെ മരണപ്പെട്ടവന് അലമ്പുസോമന്…\nPrevious PostPrevious അധ്യാപക യോഗ്യതാ പരീക്ഷയില് (കെ-ടെറ്റ്) എണ്ണായിരം പേര് വിജയിച്ചു\nNext PostNext തിരൂര് നഗരത്തില് റോഡ് വികസിപ്പിക്കുന്നു.


ഹജ്ജ് 2018: ഇന്ത്യന് ഹാജിമാരില് ബഹുഭൂരിഭാഗവും പുണ്യ ഭൂമിയിലെത്തി; ഇനിയെത്താനുള്ളത് 20,000 താഴെ ഹാജിമാര് മാത്രം • Suprabhaatham\nഹജ്ജ് 2018: ഇന്ത്യന് ഹാജിമാരില് ബഹുഭൂരിഭാഗവും പുണ്യ ഭൂമിയിലെത്തി; ഇനിയെത്താനുള്ളത് 20,000 താഴെ ഹാജിമാര് മാത്രം\nAugust 12, 2018 | 8:11 pm IST\nമക്ക: ഇന്ത്യന് ഹാജിമാരില് ബഹുഭൂരിഭാഗവും പുണ്യ ഭൂമിയിലെത്തി. ഇതിനകം 90 ശതാമാനത്തോളം ആളുകള് വിശുദ്ധ ഭൂമിയിലെത്തിച്ചേര്‍ന്നിട്ടുണ്ട്. ബാക്കിയുള്ളവര് അടുത്ത ഏതാനും ദിവസങ്ങള്‍ക്കകം എത്തിചെരുന്നതോടെ ഇന്ത്യന് ഹാജിമാരുടെ വരവ് പൂര്‍ത്തിയാകും. പതിനാറിനാണ് ഇന്ത്യയില് നിന്നുള്ള അവസാന ഹജ്ജ് വിമാനം. ഹജ്ജ് കമ്മിറ്റി മുഖേന ഇന്ത്യയില് നിന്നെത്തുന്ന ഹാജിമാരില് 11,0000 ലധികം തീര്‍ത്ഥാടകരാണ് നിലവില് എത്തിച്ചേര്‍ന്നത്. ഇനി ബാക്കിയുള്ളത് 18,000ത്തില് താഴെ ഹാജിമാര് മാത്രമാണ്. ആഗസ്റ്റ് പതിനാറോടെ ഇവരുടെ വരവ് പൂര്‍ത്തിയാകും.\nസ്വകാര്യ ഹജ്ജ് സര്‍വീസുകള് മുഖേനയുള്ളവരുടെ വരവ് ഏകദേശം പൂര്‍ത്തിയായിട്ടുണ്ട്. ഈ വര്‍ഷം ഇന്ത്യയില് നിന്നുമെത്തുന്ന 1,75,025 ഹാജിമാരില് 1,60,000 ഓളം പേര് എത്തിച്ചേര്‍ന്നു. 1,28,072 പേര് ഇന്ത്യന് ഹജ് കമ്മിറ്റി വഴിയും 46,323 പേര് സ്വകാര്യ ഹജ്ജ് കമ്മിറ്റി മുഖേനയുമാണ് തീര്‍ത്ഥാടകര് ഹജ്ജിനെത്തുന്നത്.\nഇന്നലെ വരെ 405 വിമാന സര്‍വീസുകളാണ് ഇന്ത്യയില് നിന്നും നടന്നത്. കൊച്ചിയടക്കം ഏഴു എംബാര്‍ക്കേഷന് പോയിന്റുകളില് നിന്നുള്ള തീര്‍ത്ഥാടകരുടെ വരവാണ് പുരോഗമിക്കുന്നത്. ഇന്നലെ വരെ കൊച്ചിയില് നിന്നെത്തിയ മലയാളി ഹാജിമാര് ഏഴായിരത്തോളമാണ്. 11,890 ഹാജിമാരാണ് കേരളത്തില് നിന്നും ആകെയുള്ളത്. ഇന്ത്യന് ഹാജിമാരില് മൂന്നു പേര് ഇന്നലെയും മരിച്ചു. ഇതോടെ ഈ വര്‍ഷം ഇത് വരെ മരിച്ച ഹാജിമാര് 29 ആയി. ഇതില് അഞ്ചു പേര് സ്വകാര്യ സര്‍വീസ് മുഖേനയെത്തിയവരാണ്. മക്ക, മദീന, ജിദ്ദ, എന്നിവിടങ്ങളില് ഇന്ത്യന് ഹജ്ജ് മിഷന് ഔട്ട് പേഷ്യന്റ് ഡിപ്പാര്‍ട്ടമെന്റ് വിഭാഗത്തില് 92952 ഹാജിമാര് ചികിത്സ തേടിയപ്പോള്, മൊബൈല് ഹെല്‍ത്ത് ടീമില് ചികിത്സാ തേടിയവരുടെ എണ്ണം 5941 ആണ്. ഹാജിമാര്‍ക്ക് മികച്ച ചികിത്സകളാണ് ഇന്ത്യന് ഹജ്ജ് മിഷന് സംവിധാനിച്ചിരിക്കുന്നത്.\nഅതേസമയം, ലോകത്തിന്റെ വിവിധ ഭാഗങ്ങളില് നിന്നുള്ള ഹാജിമാരുടെ വരവ് ശക്തമായിട്ടുണ്ട്. ഹാജിമാരില് ബഹുഭൂരിഭാഗവും ഇപ്പോള് മക്കയിലാണ് കേന്ദ്രീകരിക്കുന്നതെന്നതിനാല് ഓരോ ദിവസവും മക്കയില് തിരക്ക് ക്രമാതീതമായി വര്‍ധിക്കുന്നുണ്ട്. വിവിധ രാജ്യങ്ങളില് നിന്നുള്ള തീര്‍ത്ഥാടകരില് 13 ലക്ഷത്തോളം പേര് ഇതിനകം എത്തിച്ചേര്‍ന്നിട്ടുണ്ട്. വിദേശ രാഷ്ട്രങ്ങളില് നിന്നും ഈ വര്‍ഷം 18 ലക്ഷത്തിലധികം ഹാജിമാര് ഈ വര്‍ഷത്തെ ഹജ്ജില് പങ്കടുക്കുമെന്നാണ് കരുതുന്നത്.


സംസ്ഥാനത്തെ കേസുകളില് സിബിഐ നേരിട്ട് കേസെടുക്കുന്നത് വിലക്കാന് സിപിഎം - Express Kerala\nതിരുവനന്തപുരം: കേരളത്തിന്റെ പരിധിയിലുള്ള കേസുകളില് സി.ബി.ഐ. നേരിട്ട് കേസെടുക്കുന്നത് വിലക്കുന്ന കാര്യം സര്‍ക്കാര് പരിശോധിക്കണമെന്ന് സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണന്. ഇത്തരത്തില് കേസന്വേഷിക്കാമെന്ന് സര്‍ക്കാര് നല്‍കിയ മുന്‍കൂര് അനുമതിയുടെ പിന്‍ബലത്തിലാണ് സി.ബി.ഐ. വരുന്നത്. കേന്ദ്ര അന്വേഷണ ഏജന്‍സികളെ രാഷ്ട്രീയമായി ഉപയോഗിക്കുന്നുവെന്ന് രാഹുല് ഗാന്ധി പോലും പറഞ്ഞ പശ്ചാത്തലത്തില് മുന്‍കൂര് അനുമതി റദ്ദാക്കുന്നതിന്റെ നിയമവശം സര്‍ക്കാര് പരിശോധിക്കണമെന്ന് അദ്ദേഹം പറഞ്ഞു.\nസി.പി.ഐ.ക്കും ഇതേ നിലപാടാണ്. എല്.ഡി.എഫ്. യോഗത്തില് എല്ലാ ഘടകകക്ഷികളും ഇത്തരമൊരാശങ്ക പങ്കുവെച്ചിട്ടുണ്ട്. ഈ സഹാചര്യത്തില് നേരത്തേ നല്‍കിയ അനുമതി പുനഃപരിശോധിക്കണം. രാഷ്ട്രീയ ആയുധത്തിന് അന്വേഷണ ഏജന്‍സികളെ ഉപയോഗിക്കുന്നുവെന്ന തോന്നലുണ്ടായപ്പോഴാണ് ബി.ജെ.പി ഇതര സര്‍ക്കാരുകളെല്ലാം ഇത്തരമൊരു നിലപാട് സ്വീകരിക്കുന്നത്.\nആന്ധ്രാപ്രദേശ്, രാജസ്ഥാന്, മഹാരാഷ്ട്ര, ഛത്തിസ്ഗഢ്, പശ്ചിമബംഗാള് എന്നീ സംസ്ഥാനങ്ങളൊക്കെ സി.ബി.ഐ.ക്ക് വിലക്ക് ഏര്‍പ്പെടുത്തിയിട്ടുണ്ട്. ഈ സാഹചര്യം കേരളവും പരിശോധിക്കേണ്ടതുണ്ടെന്ന് കോടിയേരി പറഞ്ഞു.


പഞ്ചായത്തുപ്രസിഡന്‍റല്ല, പിണറായി കേരളത്തിന്‍റെ വൈദ്യുതമന്ത്രിയായിരുന്നത് സുരേന്ദ്രന് മറന്നിട്ടുണ്ടാവില്ല! | Webdunia Malayalam\nഭരണനിര്‍വഹണം കുട്ടിക്കളിയല്ല, താങ്കള്‍ക്ക് ആ പഴയ പാര്‍ട്ടി സെക്രട്ടറിപ്പണി തന്നെയാണ് നല്ലത്; മുഖ്യമന്ത്രിക്കെതിരെ രൂക്ഷവിമര്‍ശനവുമായി കെ സുരേന്ദ്രന്\nകുര്യന്റേയും ഏബ്രഹാമിന്റേയും കരണക്കുറ്റി നോക്കി കൊടുക്കാന് പ്രബുദ്ധ മലയാളികൾക്ക് കഴിയുമോ?; ആഞ്ഞടിച്ച് സുരേഷ് കുമാര്\nഇടതുപക്ഷസര്‍ക്കാര് അധികാരമേറ്റ ശേഷം എന്തെങ്കിലും മാറ്റം ദൃശ്യമാണോ എന്ന് ഒരു സാധാരണ മലയാളിയോട് ചോദിച്ചാല്, അദ്ദേഹം ഒരു നിഷ്പക്ഷനാണെങ്കില്, പുരോഗമനപരമായ ഒട്ടേറെ മാറ്റങ്ങള് സംഭവിച്ചിട്ടുണ്ട് എന്ന് മറുപടി നല്‍കും. ഒട്ടേറെക്കാര്യങ്ങള് ചൂണ്ടിക്കാണിക്കുകയും ചെയ്യും. മുഖ്യമന്ത്രി എന്ന നിലയില് വളരെ മികച്ച പ്രവര്‍ത്തനം തന്നെയാണ് പിണറായി വിജയന് നടത്തുന്നത് എന്ന് സംശയമേതുമില്ലാതെ വ്യക്തമാക്കുകയും ചെയ്യും.\nഅതിന് ആ സാധാരണ മനുഷ്യനെ പ്രേരിപ്പിക്കുന്നത് ഇപ്പോഴത്തെ സര്‍ക്കാരും തൊട്ടുമുമ്പ് ഭരിച്ച സര്‍ക്കാരും തമ്മിലുള്ള താരതമ്യമായിരിക്കുമെന്ന് വ്യക്തമാണല്ലോ. തൊട്ടുമുമ്പ് ഭരിച്ച യു ഡി എഫ് സര്‍ക്കാര് ചെന്നുപെട്ട വിവാദങ്ങളുടെ കഥകള് മറന്നുപോകാത്തവര് ഇപ്പോഴത്തെ സര്‍ക്കാരിന് നൂറില് നൂറ് മാര്‍ക്ക് നല്‍കിയാലും അത്ഭുതപ്പെടേണ്ടതില്ല. ഇവിടെ ഒരു മുഖ്യമന്ത്രിയുണ്ടെന്നും അദ്ദേഹമാണ് സര്‍ക്കാരിനെ നയിക്കുന്നതെന്നും ജനങ്ങള്‍ക്ക് പൂര്‍ണമായ ബോധ്യമുണ്ട് ഇപ്പോള്.\nബി ജെ പി നേതാവ് കെ സുരേന്ദ്രന് കഴിഞ്ഞ ദിവസം ഫേസ്ബുക്കിലെഴുതിയത് വായിച്ചാല് ചിരിവരും. പിണറായി വിജയന് പഴയ പാര്‍ട്ടി സെക്രട്ടറിപ്പണിയാണ് നല്ലതെന്നും ഒരു മുഖ്യമന്ത്രി പോയിട്ട് ഒരു പഞ്ചായത്ത് പ്രസിഡന്‍റിന്‍റെ പണി പോലും അദ്ദേഹത്തിന് നേരാം വണ്ണം നിര്‍വഹിക്കാന് കഴിയില്ലെന്നുമാണ് സുരേന്ദ്രന്‍റെ വിമര്‍ശനം. മുഖ്യമന്ത്രിയും പാര്‍ട്ടിസെക്രട്ടറിയുമാകുന്നതിന് മുമ്പ് പിണറായി കേരളത്തിന്‍റെ വൈദ്യുതമന്ത്രിയായിരുന്ന കാലം സുരേന്ദ്രന് മറക്കാന് വഴിയില്ല. കേരളം കണ്ട ഏറ്റവും മികച്ച വൈദ്യുതമന്ത്രി പിണറായി വിജയന് ആണെന്നാണ് അതിന് ശേഷം രാഷ്ട്രീയഭേദമന്യേ ഏവരുടെയും അഭിപ്രായം. അതുകൊണ്ട് പഞ്ചായത്തുപ്രസിഡന്‍റിന്‍റെ കഥയൊന്നും കേരളത്തില് ചെലവാകില്ല.\nപാര്‍ട്ടി സെക്രട്ടറിയുടെ ജോലി പിണറായി വിജയന് എങ്ങനെയാണ് കൈകാര്യം ചെയ്തതെന്നും എല്ലാവര്‍ക്കും അറിയാം. വലിയ പ്രതിസന്ധിയില് തകര്‍ന്നുപോകുമായിരുന്ന പാര്‍ട്ടിയെ സ്വന്തം നേതൃപാടവം കൊണ്ട് അദ്ദേഹം സംരക്ഷിച്ചുപിടിച്ചതിന് കേരളം സാക്ഷിയാണ്. പല പാര്‍ട്ടികളുടെയും ദുര്‍ബലനേതൃത്വങ്ങള് ആ പാര്‍ട്ടികളെ ഏതൊക്കെ അവസ്ഥയില് കൊണ്ടെത്തിച്ചിട്ടുണ്ട് എന്നതും ചരിത്രം പരിശോധിച്ചാല് വ്യക്തമാകുന്ന സംഗതിയാണ്.\nകേരളം ഇതിനുമുമ്പ് അഭിമുഖീകരിച്ചിട്ടില്ലാത്ത പ്രകൃതിക്ഷോഭമാണ് ഇക്കഴിഞ്ഞ ദിവസങ്ങളില് ഉണ്ടായത്. സംസ്ഥാനസര്‍ക്കാര് അതിന്‍റെ ശക്തിമുഴുവന് കേന്ദ്രീകരിച്ച് ദുരിതാശ്വാസപ്രവര്‍ത്തനങ്ങള്‍ക്കിറങ്ങുന്നതും നമ്മള് കണ്ടു. അവിടെ രാഷ്ട്രീയം കലര്‍ത്താന് ശ്രമിക്കുന്നതിന് പല ലക്‍ഷ്യങ്ങളുണ്ടാവാം. പക്ഷേ യാഥാര്‍ത്ഥ്യം ജനങ്ങള് മനസിലാക്കിയിട്ടുണ്ട്. എന്തുകൊണ്ട് മുന്‍കരുതലെടുക്കാന് കഴിഞ്ഞില്ല എന്നതിന് കേന്ദ്രമന്ത്രി അല്‍ഫോണ്‍സ് കണ്ണന്താനം തന്നെ വ്യക്തമായ ഉത്തരം നല്‍കുകയും ചെയ്തിട്ടുണ്ട്. പിന്നെയും സംസ്ഥാനസര്‍ക്കാരിനെയും മുഖ്യമന്ത്രിയെയുമൊക്കെ ഒന്ന് വിമര്‍ശിക്കാന് എന്തെങ്കിലും കാരണം കണ്ടെത്തണമല്ലോ. ഇത്തരം വിമര്‍ശനങ്ങളില് വീണുപോകുന്നവരില് നമ്മുടെ ഇപ്പോഴത്തെ മുഖ്യമന്ത്രി ഉള്‍പ്പെട്ടിട്ടില്ല എന്നത് ചിലര് ഇനിയെങ്കിലും മനസിലാക്കുന്നത് നല്ലതാണ്.


ടി 20 ലോകകപ്പിന് ശേഷം ആരംഭിക്കുന്ന ഇന്ത്യ ന്യൂസിലാൻഡ് ടി20 പരമ്പരയിൽ സീനിയർ താരങ്ങൾക്ക് വിശ്രമം അനുവദിച്ചേക്കുമെന്ന് റിപ്പോർട്ട് - Media Malayalam (മീഡിയ മലയാളം)\nടി 20 ലോകകപ്പിന് ശേഷം ആരംഭിക്കുന്ന ഇന്ത്യ ന്യൂസിലാൻഡ് ടി20 പരമ്പരയിൽ സീനിയർ താരങ്ങൾക്ക് വിശ്രമം അനുവദിച്ചേക്കുമെന്ന് റിപ്പോർട്ട്\nടി 20 ലോകകപ്പിന് ശേഷം ആരംഭിക്കുന്ന ഇന്ത്യ ന്യൂസിലാൻഡ് ടി20 പരമ്പരയിൽ സീനിയർ താരങ്ങൾക്ക് വിശ്രമം അനുവദിച്ചേക്കുമെന്ന് റിപ്പോർട്ട്. മൂന്ന് മത്സരങ്ങൾ അടങ്ങുന്ന പരമ്പരയിൽ യുവ താരങ്ങൾക്ക് അവസരം നൽകുമെന്നാണ് സൂചന. ഐ പി എല്ലിലെ പ്രകടനത്തെ അടിസ്ഥാനമാക്കിയാണ് യുവ നിരയെ തിരഞ്ഞെടുക്കുന്നത്.\nനാല് മാസത്തിനിടെ മുതിർന്ന താരങ്ങൾ തുടർച്ചയായ മൂന്ന് ബയോ ബബിളുകളുടെ ഭാഗമായിരുന്നു. ടി 20 ലോകകപ്പിന് ശേഷം, ഡിസംബർ അവസാനം ആരംഭിക്കുന്ന ദക്ഷിണാഫ്രിക്കൻ പര്യടനത്തിന് മുമ്പ് ഈ താരങ്ങൾക്ക് ഇടവേള ആവശ്യമാണെന്ന് സെലക്ഷൻ കമ്മിറ്റി അംഗം അറിയിച്ചു. കോലി, ബുംറ, മുഹമ്മദ് ഷമി എന്നിവർക്ക് വിശ്രമം നൽകുമെന്നാണ് നിഗമനം.\nഇവരുടെ അഭാവത്തിൽ രുതുരാജ് ഗെയ്ക്വാദ്, ഹർഷൽ പട്ടേൽ, അവേഷ് ഖാൻ, വെങ്കിടേഷ് അയ്യർ എന്നിവർക്ക് നറുക്ക് വീഴാനാവും സാധ്യത. നവംബർ 17, 19, 21 തീയതികളിൽ ജയ്പൂർ, റാഞ്ചി, കൊൽക്കത്ത എന്നിവിടങ്ങളിലാണ് ടി 20 മത്സരങ്ങൾ. നവംബർ 25 ന് കാൺപൂരിലും ഡിസംബർ3ന് മുംബൈയിലും രണ്ട് ടെസ്റ്റ് മത്സരങ്ങളും നടക്കും.\nIndia may rest New Zealand\nT20 series after T20 World Cup\nPrevious articleആഡംബര കപ്പലിലെ ലഹരിവിരുന്നിനിടെ അറസ്റ്റിലായ ബോളിവുഡ് നടന് ഷാറുഖ് ഖാന്റെ മകന് ആര്യന് ഖാന്റെ ജാമ്യഹര്‍ജിയില് വിധി 20-ന്\nNext articleപഞ്ചാബ് മുഖ്യമന്ത്രി ചരണ്‍ജിത്ത് സിങ് ചന്നി മുൻ മുഖ്യമന്ത്രി ക്യാപ്റ്റൻ അമരീന്ദർ സിങുമായി കൂടിക്കാഴ്ച നടത്തുന്നു\nSports Media Malayalam - January 23, 2022\nദക്ഷിണാഫ്രിക്കയ്ക്കെതിരായ രണ്ടാം ഏകദിനത്തിൽ ഇരുനൂറ് റൺസ് പിന്നിട്ട് ഇന്ത്യ.\nSports Media Malayalam - January 21, 2022\nസമ്പൂര്‍ണ ലോക്ക്‌ഡൗണിനെ അനുകൂലിക്കാതെ ധനവകുപ്പ്\nKerala Media Malayalam - January 20, 2022\n‘പഴയതുപോലെ ഊര്‍ജമില്ല’ സാനിയ വിരമിക്കുന്നു\nSports Media Malayalam - January 20, 2022


ആമസോണിലെ കൈക്കൂലി ആരോപണം അന്വേഷിക്കാനൊരുങ്ങി കേന്ദ്രസര്‍ക്കാര് | www.vyganews.com\nആമസോണിലെ കൈക്കൂലി ആരോപണം അന്വേഷിക്കാനൊരുങ്ങി കേന്ദ്രസര്‍ക്കാര്\nCentral government amazon bribe charge\nന്യൂഡല്‍ഹി: ആമസോണിലെ കൈക്കൂലി ആരോപണം അന്വേഷിക്കുമെന്ന് കേന്ദ്രസര്‍ക്കാര് വ്യക്തമാക്കി. ആമസോണ് ലീഗല് ഫീസായി നല്‍കിയ തുകയില് നിന്ന് നിയമകാര്യപ്രതിനിധികള് ഇന്ത്യന് ഉദ്യോഗസ്ഥര്‍ക്ക് കൈക്കൂലി നല്‍കിയെന്ന പരാതിയാണ് അന്വേഷിക്കുമെന്ന് സര്‍ക്കാര് വ്യക്തമാക്കിയത്.\nനേരത്തെ കൈക്കൂലി നല്‍കിയതുമായി ബന്ധപ്പെട്ട് പേരു വെളിപ്പെടുത്താതെയുള്ള പരാതി ആമസോണിന് ലഭിച്ചിരുന്നു. ഇതേക്കുറിച്ച് അന്വേഷണം നടത്തുമെന്ന് ആമസോണ് വ്യക്തമാക്കിയിരുന്നു. ഇതിനു പിന്നാലെയാണ് സര്‍ക്കാര് നടപടി.\nKeywords: Amazon, Central government, bribe charge\nwww.vyganews.com: ആമസോണിലെ കൈക്കൂലി ആരോപണം അന്വേഷിക്കാനൊരുങ്ങി കേന്ദ്രസര്‍ക്കാര്


ആരണ്യഹൃദയം | akira miyawaki\nAug 3, 2021, 10:33 PM IST\n# എം.ആർ. ഹരി\nപ്രൊഫ. അകിരാ മിയാവാക്കി | ഫോട്ടോ: മാതൃഭൂമി\nപ്രൊഫ. അകിരാ മിയാവാക്കി അന്തരിച്ച വാർത്ത ജപ്പാനു പുറത്തേക്കുവന്നത് വളരെ താമസിച്ചാണ്. ഇക്കഴിഞ്ഞ ജൂലായ് 16-ന് ആയിരുന്നു അദ്ദേഹത്തിന്റെ മരണം. മരണാനന്തരച്ചടങ്ങുകൾ പൂർത്തിയാക്കിയത് ജൂലായ് 23-ന്. വാർത്തകൾ പുറത്തേക്കുവന്നത് ഓഗസ്റ്റ് രണ്ടിനും. ഒരു പക്ഷേ, ജപ്പാനിൽ ഒളിംമ്പിക്സ് നടക്കുന്നതാവാം കാരണം.\nമലയാളികൾ ‘മിയാവാക്കി’ എന്ന പദം ആദ്യമായി കേൾക്കുന്നത് ‘രാമന്റെ ഏദൻതോട്ടം’ എന്ന സിനിമയിലൂടെയാവണം. നിർഭാഗ്യവശാൽ ആ സിനിമ എനിക്കന്നു കാണാൻ കഴിഞ്ഞില്ല. ‘മിയാവാക്കി’ എന്ന പേര് ഞാൻ കേട്ടിട്ട് കഷ്ടിച്ച് അഞ്ചോ ആറോ വർഷമേ ആയുള്ളൂ. പക്ഷേ, ഇന്ന് ആ പേര് കേരളത്തിലെ വീട്ടമ്മമാർക്കും സ്കൂൾകുട്ടികൾക്കുമൊക്കെ ഒരുപോലെ പരിചിതമാണ്.\nകാലാവസ്ഥാ വ്യതിയാനത്തിലൂടെ സർവനാശത്തിലേക്കു നീങ്ങുന്ന ലോകത്തെ അല്പമെങ്കിലും തടഞ്ഞുനിർത്താനാണ് ഏഴു പതിറ്റാണ്ടോളം പ്രൊഫ. മിയാവാക്കി ശ്രമിച്ചത്. അദ്ദേഹത്തിന്റെ പ്രധാന നേട്ടങ്ങളെ രണ്ടു വാചകങ്ങളിലായി ചുരുക്കാം. കുറഞ്ഞ കാലംകൊണ്ടു സ്വാഭാവികവനങ്ങൾക്കു തുല്യമായ വനമാതൃകകൾ സൃഷ്ടിക്കുന്നതിനുള്ള മാർഗം അദ്ദേഹം വികസിപ്പിച്ചെടുത്തു. ഒരു പ്രദേശത്തെ സ്വാഭാവികസസ്യങ്ങളെ തിരിച്ചുകൊണ്ടുവരുന്നതിലൂടെ പ്രകൃതിയുടെ സന്തുലിതാവസ്ഥ വീണ്ടെടുക്കാനുള്ള ഒരുമാർഗം അദ്ദേഹം ആവിഷ്കരിച്ചു.\nതൊണ്ണൂറ്റിമൂന്നാം വയസ്സിലാണ് അദ്ദേഹം അന്തരിക്കുന്നത്. ലോകമെമ്പാടുമായി പതിനേഴു രാജ്യങ്ങളിൽ സ്വാഭാവിക വനമാതൃകകൾ തീർക്കുന്നതിന് അദ്ദേഹം നേതൃത്വം നൽകി. ജപ്പാനിൽ മാത്രം 2700-ഓളം സ്ഥലങ്ങളിലായി മൂന്നുകോടി മുപ്പത്തേഴുലക്ഷത്തി അൻപത്തി ഏഴായിരം ചെടികൾ നട്ടു. ജപ്പാനു പുറത്താവട്ടെ 158 ഇടങ്ങളിലായി അഞ്ചുലക്ഷത്തി രണ്ടായിരത്തി ഇരുനൂറിലധികം ചെടികൾ നട്ടു. ഇതിലെത്രയോ അധികം മരങ്ങളും ചെടികളും അദ്ദേഹത്തിന്റെ ശിഷ്യരും ആരാധകരും സ്നേഹിതരും ലോകമെമ്പാടും വെച്ചുകഴിഞ്ഞു. അതു നിരന്തരമായി കൂടാൻ തന്നെയാണു സാധ്യത.\nപ്രൊഫസർ മിയാവാക്കി നമ്മെ പഠിപ്പിച്ചുതന്ന വേറെയും ചില കാര്യങ്ങളുണ്ട്. വനവത്കരണത്തിന് അധികം സ്ഥലമൊന്നും ആവശ്യമില്ല എന്നതാണ് അവയിൽ ഏറ്റവും പ്രധാനം. നമ്മുടെ സാധാരണ വനവത്കരണ രീതികളിൽ ഒരു ഏക്കറിൽ നാനൂറു മരമോ മറ്റോ വെക്കുമ്പോൾ മിയാവാക്കി മാതൃകയിൽ ഒരേക്കറിൽ പതിനാറായിരം ചെടികളാണു െവക്കുന്നത്. അവയിൽ നാലായിരം എണ്ണമെങ്കിലും മരങ്ങൾ ആയിരിക്കും. എത്ര തിരക്കുപിടിച്ച നഗരത്തിലും അല്പം സ്ഥലം കണ്ടെത്തിയാൽ ചെടികൾകൊണ്ടു നിറയ്ക്കാം.പ്രൊഫസർ മിയാവാക്കിയിൽ നമുക്കു കാണാവുന്ന ഒരു പ്രത്യേകത സിദ്ധാന്തവും പ്രയോഗവും ഒരുപോലെ സമന്വയിപ്പിക്കാൻ അദ്ദേഹത്തിനു കഴിയുന്നു എന്നതാണ്. വനവത്കരണത്തിന്റെ പുത്തൻ രീതികൾ ആവിഷ്കരിച്ചതോടൊപ്പംതന്നെ ലോകമെമ്പാടും അതു സ്വീകരിപ്പിക്കാനും പ്രയോഗത്തിൽ വരുത്താനും കഴിഞ്ഞു. അതോടൊപ്പംതന്നെ നഷ്ടപ്പെട്ടു പോകുന്ന ജൈവവൈവിധ്യത്തെ കുറച്ചെങ്കിലും പിടിച്ചുനിർത്താനും.\nവനനശീകരണത്തിനും പ്രകൃതി നശീകരണത്തിനുമൊക്കെ അടിസ്ഥാന കാരണമായ അമിത വിഭവചൂഷണത്തെക്കുറിച്ചു സംസാരിക്കുമ്പോൾ പ്രൊഫസർ മിയാവാക്കിക്ക് പലപ്പോഴും ഒരു സാമൂഹ്യശാസ്ത്രജ്ഞന്റെ സ്വരമാണ്.\nപ്രൊഫസർ മിയാവാക്കിയുടെ സംഭാവനകളെക്കുറിച്ചാലോചിക്കുമ്പോൾ നമ്മുടെ മനസ്സിലേക്ക് ഓടിയെത്താവുന്ന മറ്റൊരാളുണ്ട്, അറുപത്തിയാറുകാരനായ റ്റിം ബെർണേർസ് ലീ. കമ്യൂണിക്കേഷൻ രംഗത്തെ മഹാദ്‌ഭുതമായ വേൾഡ് വൈഡ് വെബ് (www) രൂപപ്പെടുത്തിയ ബ്രിട്ടീഷ് കംപ്യൂട്ടർ ശാസ്ത്രജ്ഞൻ. അദ്ദേഹം തന്റെ കണ്ടുപിടിത്തങ്ങൾക്ക് പേറ്റന്റ് എടുക്കാതെ ജനങ്ങൾക്കായി നൽകി. അതിലെ വ്യവസായ സാധ്യത വ്യക്തിപരമായി പ്രയോജനപ്പെടുത്താൻ അദ്ദേഹം മുതിർന്നില്ല. ഇന്നും ഏറക്കുറെ അജ്ഞാതനായി തുടരുന്നു.\nഏറക്കുറെ ഇത്തരമൊരു സമീപനം തന്നെയാണ് പ്രൊഫസർ മിയാവാക്കിയും സ്വീകരിച്ചത്. അദ്ദേഹം താൻ മനസ്സിലാക്കിയ കാര്യങ്ങൾ മനുഷ്യരാശിക്കായി നൽകി. ലോകമെമ്പാടും പരമാവധിയാളുകൾ അതു പ്രയോജനപ്പെടുത്തട്ടെ എന്ന ലക്ഷ്യത്തോടെ മുന്നോട്ടുപോയി.\nകേരളത്തിലെ മിയാവാക്കി മാതൃകാ വനവത്കരണ പരിപാടികളുടെ ഒട്ടേറെ ചിത്രങ്ങളും വീഡിയോകളും ഞങ്ങൾ അദ്ദേഹവുമായി പങ്കുെവക്കുകയുണ്ടായി. തന്റെ ആരോഗ്യപ്രശ്നങ്ങൾ അവഗണിച്ച് അവ ഓരോന്നും പരിശോധിച്ച് അദ്ദേഹം നിർദേശങ്ങൾ തന്നു. കേരളത്തിലെ പ്രവർത്തനങ്ങൾ കണ്ടുമനസ്സിലാക്കാൻ തന്റെ ആദ്യശിഷ്യയായ പ്രൊഫ. ഫ്യൂജിവാര കസ്യൂവിനെയും സഹഗ്രന്ഥകാരനായ പ്രൊഫ. ബോക്സിനെയും കേരളത്തിലേക്കയക്കുകയും ചെയ്തു.\nതികച്ചും യാദൃച്ഛികമാണെങ്കിലും പ്രൊഫ. മിയാവാക്കി പങ്കെടുത്ത അവസാനത്തെ പൊതുപരിപാടി കേരളത്തിലായിരുന്നു. കേരള െഡവലപ്‌മെന്റ് ഇനിഷ്യേറ്റീവ് ആൻഡ് സ്ട്രാറ്റജി കൗൺസിലിന്റെ ആഭിമുഖ്യത്തിൽ പ്രൊഫ. മിയാവാക്കിയുടെ തൊണ്ണൂറ്റിരണ്ടാം ജന്മദിനം തിരുവനന്തപുരത്ത് ആഘോഷിച്ചു. 2020 ജനുവരി 29-ന് തിരുവനന്തപുരം ചാല ബോയ്‌സ് ഹൈസ്കൂളിൽ മിയാവാക്കി മാതൃകാവനം നട്ടുപിടിപ്പിച്ചുകൊണ്ടായിരുന്നു പരിപാടി. പരിപാടിയിൽ പങ്കെടുത്ത കുട്ടികളുമായി വീഡിയോ കോൺഫറൻസിലൂടെ ആഹ്ലാദം പങ്കുവെച്ച പ്രൊഫസർ മിയാവാക്കിയുടെ അവസാനത്തെ പൊതുപരിപാടിയും അതായിരുന്നു.\nജനനം: ജപ്പാനിലെ തകഹാഷിയിൽ 1928 ജനുവരി 29ന്\nദി ഹീലിങ് പവേഴ്സ് ഓഫ് ഫോറസ്റ്റ്, പ്ലാന്റ്‌സ് ആൻഡ് ഹ്യൂമൻസ്, ടെസ്റ്റിമണി\nബൈ ഗ്രീൻ പ്ലാന്റ്‌സ്,\nദ ലാസ്റ്റ് ഡേ ഫോർ മെൻ\nയൊക്കോഹോമ ദേശീയ സർവകലാശാലയിലെ പ്രൊഫസർ, ജാപ്പനീസ് സെൻറർ ഫോർ ഇൻറർനാഷണൽ സ്റ്റഡീസ് ഇൻ ഇക്കോളജിയിലെ ഡയറക്ടർ സ്ഥാനങ്ങൾ ഉൾപ്പെടെയുള്ളവ വഹിച്ചു.\n(മിയാവാക്കി മാതൃകാ വനവത്കരണ പ്രചാരകനായ ലേഖകൻ ഇൻവിസ് മൾട്ടിമീഡിയയുടെ മാനേജിങ് ഡയറക്ടറാണ്)\nചെന്നൈയിലുമുണ്ട് ഒരു മിയാവാക്കി കാട്


പ്രശസ്ത മലയാള സാഹിത്യകാരന് വൈലോപ്പിള്ളി ശ്രീധരമേനോന് 1911 മെയ് 11-ന് എറണാകുളം ജില്ലയില് തൃപ്പൂണിത്തുറയില് കൊച്ചുകുട്ടന് കര്‍ത്താവിന്റെയും നാണിക്കുട്ടിയമ്മയുടേയും മകനായി ജനിച്ചു. സസ്യശാസ്ത്രത്തില് ബിരുദമെടുത്തതിനുശേഷം 1931-ല് അധ്യാപനവൃത്തിയില് പ്രവേശിച്ചു. 1966-ല് ഹൈസ്‌കൂള് പ്രധാനാധ്യാപകനായാണ് വിരമിച്ചത്.\n1931 മുതല് പത്തു വര്‍ഷത്തോളം സമസ്ത കേരള സാഹിത്യപരിഷത്തിന്റെ പ്രവര്‍ത്തകനായിരുന്നു. പുരോഗമന കലാസാഹിത്യ സംഘത്തിന്റെ ആദ്യത്തെ സംസ്ഥാനാധ്യക്ഷനായിരുന്ന വൈലോപ്പിള്ളി 1968-71 കാലയളവില് കേരള സാഹിത്യ അക്കാദമി അംഗവുമായിരുന്നു. 1947-ല് ആദ്യ കവിതാസമാഹാരമായ ‘കന്നിക്കൊയ്ത്ത്’ പ്രസിദ്ധീകരിച്ചു. ശ്രീരേഖ, കുടിയൊഴിയല്, ഓണപ്പാട്ടുകാര്, വിത്തും കൈക്കോട്ടും, കടല്‍ക്കാക്കകള്, കയ്പ്പവല്ലരി, വിട, മകരക്കൊയ്ത്ത്, പച്ചക്കുതിര, കുന്നിമണികള്, മിന്നാമിന്നി, കുരുവികള്, വൈലോപ്പിള്ളിക്കവിതകള്, മുകുളമാല, കൃഷ്ണമൃഗങ്ങള് തുടങ്ങിയവയാണ് മറ്റ് പ്രധാന കവിതാ സമാഹാരങ്ങള്.\nകേന്ദ്ര സാഹിത്യഅക്കാദമി പുരസ്‌കാരം, കേരള സാഹിത്യഅക്കാദമി പുരസ്‌കാരം, ആശാന് പ്രൈസ്, വയലാര് പുരസ്‌കാരം, സാഹിത്യനിപുണന് ബഹുമതി, മദ്രാസ് ഗവണ്മെന്റ് അവാര്‍ഡ്, സോവിയറ്റ് ലാന്‍ഡ് നെഹ്രു പുരസ്‌കാരം, എം.പി പോള് പുരസ്‌കാരം, കല്യാണീ കൃഷ്ണമേനോന് പുരസ്‌കാരം തുടങ്ങിയ ബഹുമതികള് ലഭിച്ചിട്ടുണ്ട്. 1985 ഡിസംബര് 22-ന് അദ്ദേഹം അന്തരിച്ചു.\n‘ആരു നീ’? സാറാ ജോസഫിന്റെ ഓര്‍മ്മക്കുറിപ്പുകള്


ജയസൂര്യ- രഞ്ജിത്ശങ്കർ ടീമിന്റെ പുതിയ ചിത്രം പുണ്യാളൻ പ്രൈവറ്റ് ലിമിറ്റഡിന്റെ ട്രെയിലർ പുറത്തിറങ്ങി. വിപണിയിൽ പുതിയതായി ഇറങ്ങുന്ന ഉത്പന്നത്തെ പരിചയപ്പെടുത്തുന്ന തരത്തിലാണ് ട്രെയ്ലർ. 2013ൽ പുറത്തിറങ്ങിയ സൂപ്പർഹിറ്റ് ചിത്രം പുണ്യാളൻ അഗർബത്തീസിന്റെ രണ്ടാം ഭാഗമാണ് പുണ്യാളൻ പ്രൈവറ്റ് ലിമിറ്റഡ്.\nപുണ്യാളൻ അഗർബത്തീസിന് പകരം പുതിയൊരു പ്രോഡക്;ടുമായാണ് ട്രെയിലർ ലോഞ്ച് ചെയ്തിരിക്കുന്നത്. കേരളത്തിലെ വെള്ളം ലോകമാർക്കറ്റിൽ ഇറക്കാൻ പോകുന്ന ജോയി താക്കോൽക്കാരനായാണ് ചിത്രത്തിൽ ജയസൂര്യ എത്തുന്നത്. 'പ്രേതം', 'സൺഡേ ഹോളിഡേ' എന്നീ ചിത്രങ്ങളിലൂടെ ശ്രദ്ധേയയായ ശ്രുതി രാമചന്ദ്രനാണ് ചിത്രത്തിലെ നായിക.\nഅജു വർഗീസ്, ശ്രീജിത്ത് രവി, വിജയരാഘവൻ, സുനിൽ സുഖദ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. നവംബറിൽ ചിത്രം തീയേറ്ററുകളിലെത്തും.


ഫ്ലവേഴ്സിനെ മറികടന്ന് സി കേരളത്തിന്റെ കുതിപ്പ്, റേറ്റിംഗിൽ രണ്ടാം സ്ഥാനത്തിന് മഴവിൽമനോരമയുമായി 11 പോയിന്റിന്റെ മാത്രം വ്യത്യാസം | Newsthen l The news interactive\nഫ്ലവേഴ്സിനെ മറികടന്ന് സി കേരളത്തിന്റെ കുതിപ്പ്, റേറ്റിംഗിൽ രണ്ടാം സ്ഥാനത്തിന് മഴവിൽമനോരമയുമായി 11 പോയിന്റിന്റെ മാത്രം വ്യത്യാസം\nWeb Desk 10 December 2020 No Comments Zee Keralam beats Flowers tv in BARC Rating\nവിനോദ ചാനലുകൾ ക്കുള്ള ഇപ്രാവശ്യത്തെ ബാർക്ക് റേറ്റിങ്ങിൽ ചില കൗതുകങ്ങൾ ഉണ്ട്. പിന്നിൽനിന്ന് കുതിച്ചുകയറി വന്ന കറുത്ത കുതിരയായി മാറിയിരിക്കുകയാണ് സി കേരളം. ഇത്തവണ മൂന്നാം സ്ഥാനത്ത് സി കേരളം എത്തിയത് ശ്രീകണ്ഠൻനായരുടെ ഫ്ലവെഴ്സിനെ മറികടന്നാണ്.\nപതിവുപോലെ ഏഷ്യാനെറ്റ് ആണ് ഒന്നാം സ്ഥാനത്ത്, 989 പോയിന്റ്. രണ്ടാം സ്ഥാനത്തുള്ളത് മഴവിൽമനോരമ,270 പോയിന്റ്. ഇത്തവണ മൂന്നാം സ്ഥാനത്തേക്ക് കുതിച്ചു കയറിയിരിക്കുകയാണ് സി കേരളം. 259 പോയിന്റ് ആണ് സി കേരളത്തിന്റെ സമ്പാദ്യം. ഫ്ലവേഴ്സ് ടിവി ഇത്തവണ നാലാം സ്ഥാനത്തേക്ക് പോയി. 258 പോയിന്റാണ് ഫ്ലവേഴ്സിന് ലഭിച്ചത്. അഞ്ചാം സ്ഥാനത്താണ് സൂര്യ 187 പോയിന്റ്.\nഫ്ലവേഴ്സിലെ പോലെ സി കേരളവും സിനിമയിൽ നിന്നല്ല റേറ്റിംഗ് ഉണ്ടാക്കുന്നത്.\nഫിക്ഷൻ ആണ് സി കേരളത്തിന്റെയും മുതൽക്കൂട്ട്. സിനിമകളിലൂടെ ലഭിക്കുന്ന കാണികളുടെ റേറ്റിംഗ് സ്ഥായിയല്ല എന്ന് മനസ്സിലാക്കി തന്നെയാണ് സി കേരളത്തിന്റെ കുതിപ്പ്.ഫ്ലവേഴ്സും ഈ പാതയിൽ തന്നെയാണ് മുന്നോട്ട് നീങ്ങുന്നത്.\nPrevious Previous post: ഭര്‍ത്താവിനെ ബന്ദിയാക്കി 17പേര് ചേര്‍ന്ന് ഭാര്യയെ കൂട്ടബലാത്സംഗം ചെയ്തു\nNext Next post: ചോദ്യം ചെയ്യലിന് ഹാജരാകാന് സാവകാശം തേടി സി.എം രവീന്ദ്രന്


ജനത കർഫ്യൂവിൽ മലയാളികളെ ട്രോളി റസൂൽ പൂക്കുറ്റി|resul pookuttys tweet trolls malayalee for janta curfew – News18 Malayalam\nമലയാളികൾക്ക് ജനതാകർഫ്യൂ മനസിലാകില്ല; ഞായറാഴ്ച ഹർത്താലാണെന്ന് പറയൂ, കൂടുതൽ മദ്യം കരുതട്ടെ; റസൂൽപൂക്കുട്ടി\nജനതാ കർഫ്യൂവിൽ മലയാളികളെ ട്രോളി റസൂൽ പൂക്കുട്ടി.\nLast Updated : March 20, 2020, 16:47 IST\nരാജ്യത്ത് കൊറോണ വ്യാപിക്കുന്ന പശ്ചാത്തലത്തിൽ ജനതാ കർഫ്യൂവിന് ആഹ്വാനം ചെയ്തിരിക്കുകയാണ് പ്രധാനമന്ത്രി നരേന്ദ്ര മോദി. കോവിഡ് 19 പ്രതിസന്ധിയെ കുറിച്ച് കഴിഞ്ഞ ദിവസം രാജ്യത്തെ അഭിസംബോധന ചെയ്ത് സംസാരിക്കവെയാണ് അദ്ദേഹം മാർച്ച് 22 ന് രാവിലെ7മുതൽ രാത്രി9വരെ എല്ലാവരോടും ജനത കർഫ്യൂ ആചരിക്കാൻ ആഹ്വാനം ചെയ്തത്. പ്രധാനമന്ത്രിയുടെ ആഹ്വാനത്തിന് പിന്തുണയുമായി പ്രമുഖരുൾപ്പെടെ നിരവധി പേർ രംഗത്തെത്തിയിരുന്നു.\nഎന്നാൽ ജനത കർഫ്യൂവിന് ആഹ്വാനം ചെയ്ത പ്രധാനമന്ത്രിയെ പരിഹസിച്ചുകൊണ്ടുള്ള ട്രോളുകളും ഇറങ്ങിയിട്ടുണ്ട്. ഇതിൽ മലയാളികളായിരുന്നു മുന്നിൽ. ഇപ്പോഴിതാ ജനതാ കർഫ്യൂവിൽ മലയാളികളെ ട്രോളി ഓസ്കാർ ജേതാവ് റസൂൽ പൂക്കുട്ടി. മലയാളികൾക്ക് ജനതാ കർഫ്യൂ എന്താണെന്ന് മനസിലാകണമെന്നില്ലെന്നും അതിനാൽ ഞായറാഴ്ച ഹർത്താലാണെന്ന് പറയണമെന്ന് റസൂൽപൂക്കുട്ടി പറയുന്നു.\nYou may also like:COVID 19| ജനതാ കര്‍ഫ്യൂവിന് പിന്തുണ; ഞായറാഴ്ച സംസ്ഥാനത്ത് ബസ് സര്‍വീസ് ഇല്ല\n[NEWS]കോവിഡ്: കേരളത്തിൽ നിന്നുള്ള വാഹനങ്ങൾക്ക് പ്രവേശന വിലക്കേർപ്പെടുത്തി തമിഴ്നാട്\n[PHOTO]COVID 19| ലക്ഷണങ്ങളുമായി പോയാലും ചികിത്സിക്കുന്നില്ല; മലേഷ്യയിൽ കുടുങ്ങി മലയാളി വിദ്യാർത്ഥികൾ\nഅതുകൊണ്ട് കൂടുതൽ മദ്യം കരുതാൻ അവരെ അനുവദിക്കണമെന്നും അദ്ദേഹം പരിഹസിക്കുന്നു. ട്വിറ്ററിലൂടെയാണ് പൂക്കുട്ടിയുടെ പരിഹാസം. പ്രധാനമന്ത്രിയുടെ ജനതാ കര്‍ഫ്യൂ ആഹ്വാനത്തെ പിന്തുണച്ചാണ് റസൂല്‍പൂക്കുട്ടി രംഗത്തെത്തിയത്.\nപ്രിയപ്പെട്ട #PMO ജനത കർഫ്യൂ എന്ന് പറഞ്ഞാൽ മലയാളികൾക്ക് മനസിലാവില്ല. ഞായറാഴ്ച ഹർത്താലാണെന്ന് അവരോട് പറയൂ. കൂടുതൽ മദ്യം കരുതാൻ അവരെ അനുവദിക്കൂ- എന്നാണ് പൂക്കുട്ടിയുടെ ട്വീറ്റ്.\nDear #PMO Malayalees don’t understand #JantaCurfew tell them there is #Hartal on Sunday... let them collect enough “beverages”!😂😂😂\nFirst published: March 20, 2020, 16:43 IST\nCoronaCorona In Indiacorona in KeralaCorona outbreakCorona viruscorona warningCOVID19Resul Pookutty


കേരളത്തില് ഫുട്ബോള് അക്കാദമി തുടങ്ങാന് ബൈച്ചുംഗ് ബൂട്ടിയ\nKochi, First Published 18, Nov 2019, 4:56 PM\nഇന്ത്യൻ ഫുട്ബോളിനെ ദീർഘകാലം നയിച്ച ബൈച്ചുംഗ് ബൂട്ടിയയുടെ നേതൃത്വത്തിൽ രാജ്യത്ത് ആരംഭിക്കുന്ന രണ്ടാമത്തെ ഫുട്ബോൾ അക്കാദമിയാണ് കേരളത്തിലേത്.\nകൊച്ചി: ഇന്ത്യൻ ഫുട്ബോൾ ഇതിഹാസം ബൈച്ചുംഗ് ബൂട്ടിയ കേരളത്തിൽ ഫുട്ബോൾ അക്കാദമി തുടങ്ങുന്നു. കൊച്ചിയിലും കോഴിക്കോട്ടുമാണ് അടുത്തവർഷം അക്കാദമി ആരംഭിക്കുക. മലയാളികളുടെ ഫുട്ബോൾ പ്രേമം തന്നെ ആശ്ചര്യപ്പെടുത്തിയെന്ന് കൊച്ചിയിലെത്തിയ ബൈച്ചുംഗ് ബൂട്ടിയ പറഞ്ഞു.\nഇന്ത്യൻ ഫുട്ബോളിനെ ദീർഘകാലം നയിച്ച ബൈച്ചുംഗ് ബൂട്ടിയയുടെ നേതൃത്വത്തിൽ രാജ്യത്ത് ആരംഭിക്കുന്ന രണ്ടാമത്തെ ഫുട്ബോൾ അക്കാദമിയാണ് കേരളത്തിലേത്. കഴിഞ്ഞ വർഷം ഡൽഹിയിലാണ് ആദ്യ ഫുട്ബോൾ അക്കാദമിയ്ക്ക് തുടക്കം കുറിച്ചത്. ഈ അക്കാദമിയിലെ 10 പേർ മലയാളികളാണ്. മലയാളി വിദ്യാർത്ഥികളുടെ ഫുട്ബോളിനോടുള്ള ഈ താത്പര്യമാണ് ബൂട്ടിയയെ കേരളത്തിൽ അക്കാദമി തുടങ്ങാൻ പ്രേരിപ്പിച്ചത്.\nഅക്കാദമി തുടങ്ങുന്നതിന്‍റെ ഭാഗമായി ഡിസംബർ ഒന്നിന് മഹാരാജാസ് കോളേജിലും ഡിസംബർ 8ന് കോഴിക്കോട് മെഡിക്കൽ കോളേജിലും സെലക്ഷൻ ക്യാംപ് നടത്തും.5മുതൽ 16 വയ്യസുവരെയുള്ള ആൺകുട്ടികൾക്കും പെൺകുട്ടികൾക്കും അക്കാദമിയിൽ പ്രവേശനം നേടാനാവും. ഇന്ത്യയിൽ ഫുട്ബോൾ അനുദിനം വളർന്നുകൊണ്ടിരിക്കിക്കുയാണെന്നും പുതിയ തലമുറയെ അന്താരാഷ്ട്ര നിലവാരത്തിലേയ്ക്ക് ഉയർത്തുകയാണ് തന്‍റെ ലക്ഷ്യമെന്നും ബൈച്ചുംഗ് ബൂട്ടിയ പറഞ്ഞു.\nകേരളത്തിലെ ഫുട്ബോൾ അക്കാദമിയുടെ പ്രവർത്തനങ്ങളിൽ നിലന്പൂരിലെ പീവീസ് പബ്ലിക്ക് സ്കൂളും ഭാഗമാകും. ഇന്ത്യയിൽ 20 നഗരങ്ങളിലായി 68 ട്രെയിനിംഗ് സെന്‍ററുകളാണ് ബൂട്ടിയയുടെ നേതൃത്വത്തിൽ നടത്തുന്നത്.\nLast Updated 18, Nov 2019, 4:56 PM\nBhutia football academy


തന്റെ പക്കല് തെളിവുകളുണ്ട്: ഏതു പരിശോധനക്കും തയാര്, ബിനോയിക്കെതിരായ ആരോപണത്തില് ഉറച്ച് പരാതിക്കാരി • Suprabhaatham\nതന്റെ പക്കല് തെളിവുകളുണ്ട്: ഏതു പരിശോധനക്കും തയാര്, ബിനോയിക്കെതിരായ ആരോപണത്തില് ഉറച്ച് പരാതിക്കാരി\nJune 18, 2019 | 4:19 pm IST\nമുംബൈ: ബിനോയ് കോടിയേരിക്കെതിരായ പരാതിയില് ഉറച്ച് നില്‍ക്കുന്നതായി പരാതിക്കാരി. താന് പറയുന്നകാര്യങ്ങള് സ്ഥാപിക്കാന് തെളിവുകളുണ്ടെന്നും ഏത് പരിശോധനക്കും തയാറാണെന്നും അവര് പറഞ്ഞു. തനിക്കെതിരായ കേസ് നേരിടുമെന്നും യുവതി പ്രതികരിച്ചു.\nമുംബൈയിലെ ഡാന്‍സ് ബാര് ജീവനക്കാരിയായ യുവതിയാണ് ബിനോയ് കോടിയേരിക്കെതിരെ പരാതിയുമായി രംഗത്തെത്തിയത്. വിവാഹവാഗ്ദാനം നല്‍കി പീഡിപ്പിച്ചുവെന്നാണ് പരാതി. 2009 മുതല് 2018 വരെ പീഡിപ്പിച്ചുവെന്നും പരാതിയില് പറയുന്നു.\nഅതേ സമയം പരാതിക്കാരിയെ അറിയാമെന്ന് പറഞ്ഞ ബിനോയ് കോടിയേരി ഇത് ബ്ലാക്ക് മെയിലിങ്ങാണെന്ന് വിശദീകരിച്ചു.\nബന്ധത്തില് എട്ടു വയസ്സുള്ള കുട്ടിയുണ്ടെന്നും യുവതി പറയുന്നു. അന്ധേരിയിലെ ഒഷിവാര പൊലിസ് സ്റ്റേഷനില് കഴിഞ്ഞ വ്യാഴാഴ്ചയാണ് മുപ്പത്തിമൂന്നുകാരിയായ യുവതി പരാതി നല്‍കിയത്. പരാതിയുടെ അടിസ്ഥാനത്തില് മുംബൈ ഓഷിവാര പൊലിസാണ് കേസെടുത്തിട്ടുള്ളത്.\nതാന് വിവാഹം കഴിച്ചു എന്ന് കാണിച്ച് യുവതി ജനുവരിയില് നോട്ടീസ് അയച്ചിരുന്നുവെന്നും ഈ നോട്ടിസിനെതിരെ പൊലിസില് പരാതി നല്‍കിയിരുന്നുവെന്നും ബിനോയ് കോടിയേരി പറഞ്ഞു.\nപുതിയ പരാതിക്കെതിരെ നിയമനടപടി സ്വീകരിക്കുമെന്നും ബിനോയ് വ്യക്തമാക്കി.\nഅഭിഭാഷകരുമായി സംസാരിച്ച ശേഷമായിരിക്കും അടുത്ത നീക്കമെന്നറിയിച്ച ബിനോയ് വിശദീകരണവുമായി ഉടന് മാധ്യമങ്ങളുടെ മുന്നിലെത്തുമെന്നും അറിയിച്ചു.\nഅതേസമയം, കേസുമായി ബന്ധപ്പെട്ട കക്ഷികള്‍ക്ക് മുന്നോട്ട് പോകാമെന്നും ഇത്തരം പരാതികള് പാര്‍ട്ടി അറിയേണ്ട കാര്യമില്ലെന്നുമായിരുന്നു സിപിഎം കേന്ദ്ര നേതൃത്വത്തിന്റെ പ്രതികരണം.\nപരാതിക്കാരിയെ അറിയാമെന്ന് സമ്മതിച്ച ബിനോയ് കോടിയേരി ഇത് ബ്ലാക്ക് മെയിലിങ്ങാണെന്നുമാണ് വിശദീകരിക്കുന്നത്.\nതാന് വിവാഹം കഴിച്ചു എന്ന് കാണിച്ച് യുവതി ജനുവരിയില് നോട്ടിസ് അയച്ചിരുന്നുവെന്നും ഈ നോട്ടിസിനെതിരെ പൊലിസില് പരാതി നല്‍കിയിരുന്നു. പുതിയ പരാതിക്കെതിരേ നിയമനടപടി സ്വീകരിക്കുമെന്നും ബിനോയ് വ്യക്തമാക്കി.


കരമന കളിയിക്കാവിള നാലുവരിപ്പാത 10,000 കോടി പദ്ധതിയില് ഉള്‍പ്പെടുത്തും- മുഖ്യമന്ത്രി\nJuly 11, 2013 കേരളം\nതിരുവനന്തപുരം: കരമന-കളിയിക്കാവിള നാലുവരിപ്പാത പതിനായിരം കോടിയുടെ ആന്വിറ്റി പദ്ധതിയിലുള്‍പ്പെടുത്തി പൂര്‍ത്തിയാക്കുമെന്ന് മുഖ്യമന്ത്രി ഉമ്മന്‍ചാണ്ടി. കരമന-കളിയിക്കാവിള നാലുവരിപ്പാതയ്ക്കായി ഭൂമി വിട്ടുനല്‍കിയവര്‍ക്കുള്ള നഷ്ടപരിഹാര വിതരണം ഉദ്ഘാടനം ചെയ്യുകയായിരുന്നു മുഖ്യമന്ത്രി. സംസ്ഥാനത്തെ 21 റോഡുകളാണ് പദ്ധതിയില് ഉള്‍പ്പെടുത്തിയിട്ടുള്ളത്. ടോള് ഏര്‍പ്പെടുത്തുന്നില്ല എന്നുള്ളതാണ് പദ്ധതിയുടെ പ്രധാന പ്രത്യേകതയെന്ന് മുഖ്യമന്ത്രി പറഞ്ഞു.\nസ്ഥലം എം.എല്.എ- കൂടിയായ മന്ത്രി വി.എസ്. ശിവകുമാറിന്റെ ആവശ്യപ്രകാരമാണ് മുഖ്യമന്ത്രി കരമന-കളിയിക്കാവിള റോഡിനെ ആന്വിറ്റി പദ്ധതിയിലുള്‍പ്പെടുത്തിയത്. പദ്ധതിയുടെ ഒന്നാം റീച്ചിന്റെ ഭൂമി ഏറ്റെടുക്കുന്നതിന് മുന്‍പ് നല്‍കിയിട്ടുള്ള 100 കോടിക്കു പുറമേ അധികമായി ആവശ്യമുള്ള 66 കോടി രൂപ അനുവദിച്ചിട്ടുണ്ട്. ഇത് ഉടന് നല്‍കുമെന്നും മുഖ്യമന്ത്രി പറഞ്ഞു. ജൂലൈ 15 ന് കേരളത്തില് എത്തുന്ന കേന്ദ്രമന്ത്രി ഓസ്‌കാര് ഫര്‍ണാണ്ടസിന്റെ സാന്നിദ്ധ്യത്തില് നാഷണല് ഹൈവേയുടെ ഉയര്‍ന്ന ഉദ്യോഗസ്ഥരുള്‍പ്പെടെ പങ്കെടുക്കുന്ന യോഗത്തില് തിരുവനന്തപുരം ബൈപാസ് (കഴക്കൂട്ടം-നെയ്യാറ്റിന്‍കര ബൈപ്പാസിന്റെ) സംബന്ധിച്ച വിഷയത്തില് തീരുമാനമെടുക്കുമെന്നും മുഖ്യമന്ത്രി പറഞ്ഞു.\nവിഴിഞ്ഞം തുറമുഖം യാഥാര്‍ത്ഥ്യമാക്കുന്നതിനുള്ള നടപടിക്രമങ്ങള് അന്തിമഘട്ടത്തിലാണ്. മോണോറെയില് സംബന്ധിച്ച കാര്യങ്ങളും വേഗത്തിലാണ്. ഇതിന്റെ ടെണ്ടര് നടപടികള് ഉടന് ആരംഭിക്കുമെന്നും അദ്ദേഹം പറഞ്ഞു. ഇവിടെയും സ്ഥലമേറ്റെടുപ്പാണ് പ്രശ്‌നം. എന്നാന് നടപടികളുമായി മുന്നോട്ടുപോകാനാണ് സര്‍ക്കാര് തീരുമാനിച്ചിരിക്കുന്നതെന്നും മുഖ്യമന്ത്രി വ്യക്തമാക്കി. തലസ്ഥാന വികസനത്തിനുള്ള രണ്ടാംഘട്ട പദ്ധതികള് തയ്യാറായിട്ടുണ്ട്. ഇക്കാര്യത്തില് ജനപ്രതിനിധികളും പൊതുജനങ്ങളും സര്‍ക്കാരിനൊപ്പം ഒറ്റക്കെട്ടായി നില്‍ക്കുന്നുവെന്നത് സര്‍ക്കാരിന് പദ്ധതി വേഗത്തില് പൂര്‍ത്തിയാക്കാന് സഹായകമാകും. മറ്റു സംസ്ഥാനങ്ങളെപ്പോലെ കേരളത്തിനും വികസിക്കണമെങ്കില് സംസ്ഥാന ബജറ്റിനപ്പുറമുള്ള പരിപാടികളുമായി മുന്നോട്ടുപോകണം. വികസനം വരണമെങ്കില് സ്ഥലം ലഭ്യമാകണം. എന്നാല് സ്ഥല ദൗര്‍ലഭ്യവും സ്ഥലത്തിനുള്ള കനത്ത വിലയുമാണ് സംസ്ഥാനത്ത് ഇതിന് തടസമായി നില്‍ക്കുന്നത്. വികസനപ്രവര്‍ത്തനത്തിനുവേണ്ടി സ്ഥലം ഒഴിയുന്നവര്‍ക്കുള്ള നഷ്ടപരിഹാരം സമയത്തുതന്നെ ലഭ്യമാക്കും. സര്‍ക്കാര് നിശ്ചയിക്കുന്ന മാര്‍ക്കറ്റ് വില ലഭ്യമായശേഷമേ സ്ഥലം ഏറ്റെടുക്കാവുയെന്നാണ് സര്‍ക്കാരിന്റെ നയം. ജനങ്ങളുടെ സഹകരണമുണ്ടെങ്കില് മാത്രമേ സംസ്ഥാനത്തിന്റെ വികസനം സാധ്യമാകുകയുള്ളൂവെന്ന് മുഖ്യമന്ത്രി പറഞ്ഞു.\nകേരളത്തിലെ മുഴുവന് റോഡുകളും മാസ്റ്റര്‍പ്ലാന് തയ്യാറാക്കി വികസിപ്പിക്കേണ്ടതാണെന്ന് ചടങ്ങില് അധ്യക്ഷനായിരുന്ന ധനമന്ത്രി കെ.എം.മാണി പറഞ്ഞു. എന്നാല് ഭൂമി ഏറ്റെടുക്കല് കേരളത്തെ സംബന്ധിച്ച് പ്രധാന പ്രശ്‌നമാണ്. വികസനത്തിന് സ്ഥലം ഏറ്റെടുക്കുന്നവര്‍ക്ക് സമയബന്ധിതമായി നഷ്ടപരിഹാരം നല്‍കുമെന്നും ധനകാര്യമന്ത്രി പറഞ്ഞു.\nതിരുവനന്തപുരത്ത് വ്യോമ-ജല-റെയില്-റോഡ് മള്‍ട്ടിമോഡല് ഹബ്ബിനായി മുഖ്യമന്ത്രിയുടെ അധ്യക്ഷതയില് ഉടന് യോഗം വിളിച്ചുചേര്‍ക്കുമെന്ന് ചടങ്ങില് ആരോഗ്യമന്ത്രി വി.എസ്.ശിവകുമാര് പറഞ്ഞു. കേന്ദ്ര മാനവശേഷി വികസന വകുപ്പ് മന്ത്രി ഡോ.ശശിതരൂര്, ഡപ്യൂട്ടി സ്പീക്കര് എന്.ശക്തന്, എം.എല്.എ.മാരായ കെ.മുരളീധരന്, ആര്.ശെല്‍വരാജ്, എ.ടി.ജോര്‍ജ്ജ് മുതലായവര് ചടങ്ങില് പങ്കെടുത്തു.


Bronze Screen: ശ്രീ പോയ മഹാലക്ഷ്മി\nശ്രീ പോയ മഹാലക്ഷ്മി\nഇന്നലെ രാത്രി അഷ്ടമിച്ചിറയിലെ മഹാലക്ഷ്മി തീയറ്ററില് ' അന്‍വര് ' ഒന്നൂടെ കണ്ടു. പത്തോ ഇരുപതോ പേര് മാത്രമുണ്ടായിരുന്നതുകൊണ്ട് സുഖമുള്ള കാഴ്ച. ബഹളങ്ങള് മാറ്റി കാഴ്ചകളെ ഇതുപോലെ ചെറിയ ഇടങ്ങളില് സ്വസ്ഥമാക്കിയാലോ എന്നൊരാലോചന. എന്തായാലും ഒരുപാട് നാള് കഴിഞ്ഞാണ് ഒരു ചിത്രം മഹാലക്ഷ്മിയില് കാണുന്നത്.\nചലച്ചിത്രങ്ങള് കാണുവാന് കാര്യമായ സ്വാതന്ത്രമില്ലാതിരുന്ന പഠനകാലത്ത് വീട്ടില് നിന്നും മുങ്ങി, പാത്തുപതുങ്ങിയും പണ്ട് കുറേയേറെ ചിത്രങ്ങള് ഓലമേഞ്ഞ, പഴയ മഹാലക്ഷ്മി തീയറ്ററില് കണ്ടിട്ടുണ്ട്. എത്ര തല്ലിപ്പൊളി പടമാണെങ്കിലും ഏതു ഭാഷയാണെങ്കിലും എല്ലാ ഷോക്കും അന്ന് സ്ഥിരം ഒരു കൂട്ടം ചിത്രം കാണുവാനെത്തിയിരുന്നു. അന്നൊക്കെ ചാലക്കുടിയിലേയും തൃശ്ശൂരിലേയും റിലീസിംഗ് കേന്ദ്രങ്ങളില് നിന്നും പടം മാറി അഷ്ടമിച്ചിറയിലെത്തുവാന് എന്നെപ്പോലുള്ളവര് കാത്തിരിക്കുമായിരുന്നു.\nതീയറ്ററില് നിറയുന്ന ബീഡിപുകയുടേയും തനി നാടന് 'നിരീക്ഷണ'ങ്ങളുടേയും നടുവില് ചായക്കടക്കാരന് ജോസേട്ടന് പറയണപോലെ, 'മ്മടെ മോന് ലാലിന്‍റെയും' മറ്റും എത്ര ചെമ്പ് പടങ്ങളാ അവിടെ കണ്ടത്!! ആമ്പല്ലൂക്കാര് കൂട്ടര് ഞാന് പ്രീഡിഗ്രി പഠിക്കുന്ന കാലത്താണ് മഹാലക്ഷ്മിയെ സ്വന്തമാക്കിയത്. അവര് അതിനെ സാമാന്യം നല്ല രീതിയില് പുതുക്കി പണിതു. ബാല്‍ക്കണി വന്നു. ഡോള്‍ബിയും മൂരി നിവര്‍ന്നു കാണാവുന്ന ചാരുകസേരകളുമുണ്ടാക്കി. ടിക്കറ്റ് ചാര്‍ജ്ജ് ചാലക്കുടിയിലേതിനോട് കട്ടക്ക് പിടിച്ചു. അങ്ങനെ വിശാലമായി ചിന്തിക്കുന്ന അഷ്ടമിച്ചിറക്കാര് ചാലക്കുടിയില് പോയി സിനിമകള് കാണുവാന് തുടങ്ങി. ഞാന് തൃശ്ശൂരും എറണാകുളത്തും എന്തിന് ഒരു ചിത്രം കാണാന് വേണ്ടി മാത്രം മധുരക്ക് വരെ വണ്ടി കയറി.\nമഹാലക്ഷ്മിയുടെ ശ്രീ മാഞ്ഞു. വേറെ ഒരു പണിയും ഒരു വഴിയും ഇല്ലെങ്കില് മാത്രം നാട്ടുകാര് മഹാലക്ഷ്മിയെ കാണുവാനെത്തി. നാട്ടുകാരുടെ പിണക്കത്തില് മടിശ്ശീല നൊന്ത മഹാലക്ഷ്മി ഇപ്പോള് നാട്ടിലെ മണവാളന്‍മാരെയും മണവാട്ടിമാരെയും സുവിശേഷകരേയും പാര്‍ട്ടിക്കാരേയും കുറിച്ചൊക്കെ അന്വേഷണം തുടങ്ങിയ കാര്യം ഈയിടെയാണ് അറിഞ്ഞത്. അങ്ങിനെയെങ്കില് എന്റെ പഴയ കലാശ്ശാലങ്ങളിലൊന്ന് ഓര്‍മ്മയാകാന് തുടങ്ങുന്നു...\nPosted by Shaji T.U at 3:41 PM\nLabels: ഓര്‍മ്മ, ചലച്ചിത്രം\nഒരു കാലഘട്ടത്തിന്‍റെ ഓര്‍മ്മ മാത്രം ബാക്കി വെപ്പിച്ചിട്ട് തിയേറ്ററുകള് മറ്റു പലതുമായി രൂപാന്തരം\nപ്രാപിക്കുന്നു. നിലനില്‍ക്കാന് കഴിയാത്തതിനാലാവണം\nഎത്രയെത്ര ഓർമ്മകൾ ആ തിയറ്ററിന്റെ അകത്തളങ്ങളിൽ ആലസ്യമാണ്ട് മയങ്ങുന്നു. മിശിഹാചരിത്രം, തച്ചോളി ഒതേനൻ, കടൽ‌പ്പാലം, ഒക്കെ അദ്യകാല ഓർമ്മകൾ. ഉയർന്നുയരുന്ന പുകച്ചുരുളുകൾക്കിടയിലൂടെ കടന്നു പോകുന്ന അത്ഭുതവെളിച്ചം ഇന്നും അതിശയിപ്പിക്കുന്നു. ഇടവേള സമയത്തെ കപ്പലണ്ടി പൊതികൾ ഇന്നും കൊതിപ്പിക്കുന്നു.\nഅവസാനമായി കണ്ടത് മമ്മൂട്ടിയുടെ മായാവി. പഴയ ഓർമ്മകൾ ഉണ്ടായിരുന്നില്ല അപ്പോൾ.


കവിതകളും കാഴ്ചപ്പാടുകളും - രജീഷ് പാലവിള: പുരോഹിതന്മാര്\nപുരോഹിതന്മാര് നിക്കുന്നു !\nവ്യഥകളിലുരുകും എന് ഹൃദയത്തെ\nവിലയ്ക്ക് വാങ്ങാന് നായാടാന് ..\nജപമാലകളും മാന്ത്രിക വടിയും\nപുരോഹിതന്മാര് നില്‍ക്കുന്നു !!\nപുതിയ മതങ്ങള് !പുതിയ മുഖങ്ങള് !\nപുതിയ പ്രവാചക വേഷങ്ങള് !\nഅവര്‍ക്ക് പിന്നില് മറഞ്ഞിരിപ്പൂ\nഅനുഗ്രഹിക്കും ദൈവങ്ങള് !!\nഎന്നുടെ ശബ്ദം കേള്‍ക്കാത്തവരായി\nബധിരത പറ്റിയ ദൈവങ്ങള് !\nഅന്ധത മുറ്റിയ ദൈവങ്ങള് !!\nഅവരുടെ പേരില് വായ പിളര്‍ത്തിയ\nഅതിന്റെ പിന്നില് കയ്യുമുയര്‍ത്തി\nഎന്നെ വിരട്ടി ഉരുട്ടുന്നു !\nപ്രാര്‍ത്ഥനചൊല്ലി മയക്കുന്നു !\nഅവരുടെ അപദാനങ്ങള് മുഴക്കാന്\nഅടയാളങ്ങള് നല്‍കുന്നു !\nനാണയമാക്കി നിറയ്ക്കുന്നു !!\nഅവരെ എതിര്‍ത്താല് നശിച്ച ദൈവം\nഎനിക്ക് നരകം തന്നീടും !\nഅവന്റെ സ്വര്‍ഗം തന്നീടും !!\nതീവെട്ടികളില് എന് നെടുവീര്‍പ്പുകള്\nഎണ്ണപടര്‍ത്തി ജ്വലിപ്പിക്കും !!\nതണലുവിരിക്കും വഴിനീളെ ..\nവരിവരി നില്‍ക്കും സുന്ദരിമാരുടെ\nസ്തനവടിവങ്ങനെ വര്‍ണിച്ചും ,\nച്ചെന്നെമത്ത് പിടിപ്പിച്ചും ..\nഎന്റെ ശവത്തിനു മഞ്ചലൊരുക്കി\nപള്ളികളെന്നെ വിളിക്കുന്നു !!\nപുരോഹിതന്മാര് !പുരോഹിതന്മാര് !\nപറുദീസകളുടെ കാവല്‍ക്കാര് !!\nഅവരുടെ ജയിലില് ഇരുണ്ട മുറിയില്\nവരം കൊടുക്കും ദൈവങ്ങള് !!\nതല കീഴായി ഞാന്നു കിടപ്പൂ\nമത നേതാക്കള് !മധ്യസ്ഥര് !\nനാളും പേരും എഴുതിയ തുണ്ടുക-\nഅവര് പറഞ്ഞാല് കേള്‍ക്കും ദൈവം !\nഅറുതി വരുത്തും പ്രശ്നങ്ങള് !!\nഅവരുടെ ആളുകളുന്മാദം !\nമത സംഘങ്ങള് ,പ്രസ്ഥാനങ്ങള്\nചതുരംഗക്കളി തുടരുന്നു !!\nചാവേറുകളെ സൃഷ്ടിക്കാന് ..\nപലതും ചൊല്ലി മയക്കുന്നു ..\nഅവരുടെ സിരയില് വീര്യം കൂടിയ\nമത വര്‍ഗീയത കുത്തുന്നു !!\nമണ്ണ് ചുവന്നു തുടുക്കുന്നു !!\nവിശുദ്ധയുദ്ധം എന്ന് വലിച്ചതി -\nലൂറ്റംകൊള്ളും മൂഢന്‍മാര് !!\nഏദന്‍തോട്ടം ചുറ്റിക്കാണാന് ..\nഗര്‍ജ്ജിക്കുന്നു പുരോഹിതവര്‍ഗം !\nഈശ്വരനേകിയ സമാനം !\nനാസ്തികരായ മനുഷ്യ മൃഗങ്ങള്\nമുന്തിയ-മുന്തിയ കൊട്ടാരം !!"\nകബളിപ്പിപ്പൂ പാതിരിമാര് !\nതിരിഞ്ഞു നിന്ന് പെടുക്കരുത് !\nഅവനിക്കധിപതിയാം ദൈവം !\nതുടരുന്നിങ്ങനെ പൊടിപൂരം !!\nത്യാഗികള് ലോകഹിതത്തിനു നല്‍കിയ\nഭഗവദ് ഗീതയിലൂന്നി നിവര്‍ത്തി\nപാടുകയാണൊരു സന്യാസി !\nണ്ടോട്ടുപിടിക്കും സന്യാസി !!\nഇനിയും നിങ്ങളെ വഞ്ചിക്കും !\nഞാനെന് രക്തം നല്‍കീടുന്നത്\nഅവരുടെ മുന്നില് വിജയിക്കാന് !!\nകരളില്ലാത്ത ചെകുത്താന്മാര് !!\nPosted by രജീഷ് പാലവിള at 20:24


ഇടുക്കി ജില്ലയിൽ ഒരുകുടുബത്തിലെ മുന്ന് പേർക്കടക്കം നാലുപേർക്ക് കോവിഡ് - https://indiavisionmedia.com/wp-admin/options-general.php\nഇടുക്കി ജില്ലയിൽ ഒരുകുടുബത്തിലെ മുന്ന് പേർക്കടക്കം നാലുപേർക്ക് കോവിഡ്\n. മൂന്നാറിൽ താമസക്കാരനായ 66 കാരനും 61 വയസുള്ള ഭാര്യക്കും 24 വയസ്സുള്ള മകനുമാണ് രോഗം സ്ഥിരീകരിച്ചത്. ഇവരെ കൂടാതെ കുവൈറ്റിൽ നിന്ന് കഴിഞ്ഞ 22 ന് കരിപ്പൂരിൽ വന്നിറങ്ങിയ ചിന്നക്കനാൽ സ്വദേശി 28 കാരനുമാണ് രോഗം ബാധിച്ചത്.\nഇടുക്കി: ജില്ലയിൽ ഒരു കുടുംബത്തിലെ3പേർ ഉൾപ്പെടെ നാലുപേർക്ക് കോവിഡ് 19 സ്ഥിരീകരിച്ചു. മൂന്നാറിൽ താമസക്കാരനായ 66 കാരനും 61 വയസുള്ള ഭാര്യക്കും 24 വയസ്സുള്ള മകനുമാണ് രോഗം സ്ഥിരീകരിച്ചത്. ഇവരെ കൂടാതെ കുവൈറ്റിൽ നിന്ന് കഴിഞ്ഞ 22 ന് കരിപ്പൂരിൽ വന്നിറങ്ങിയ ചിന്നക്കനാൽ സ്വദേശി 28 കാരനുമാണ് രോഗം ബാധിച്ചത്. മാർച്ച്9ന് ഇദ്ദേഹവും ഭാര്യയും ചികിത്സാർഥം ചെന്നൈയിലെ\nമകളുടെ വീട്ടിലേക്കു പോയിരുന്നു. പിതാവിന് ്ഹൃദയ സംബന്ധമായ അസുഖവും ത്വഗ് രോഗവുമുണ്ട്. മാതാവിന് പ്രമേഹവും.മാർച്ച് 20ന് ചെന്നൈയിലെ ഡോ. മേത്താസ് ആശുപത്രിയിൽ നിന്നു മരുന്നു വാങ്ങി മകളുടെ വീട്ടിലേക്കു മടങ്ങി. പിന്നീടു ലോക്ക് ഡൗൺ ഇളവു വന്നതോടെ പിതാവും മാതാവും അവിടെ താമസിച്ചിരുന്ന മകനോടൊപ്പം മേയ് 16ന് കുമളി വഴി പാസ് മൂലം മൂന്നാറിൽ വന്നു. മൂന്നാറിലേക്ക് ചെന്നൈയിൽ നിന്നും ഒരു വാഹനത്തിൽ കുമളി വരെയും കുമളിയിൽ നിന്നും ടാക്സി ജീപ്പിൽ മൂന്നാറിലെത്തി ആരോഗ്യവകുപ്പ് പ്രവർത്തകരുടെ നിർദ്ദേശാനുസരണം വീട്ടിൽ നിരീക്ഷണത്തിൽ കഴിയുകയായിരുന്നു. മെയ് 28ന് സ്വാബ് പരിശോധനക്ക് എടുത്തു.\nചിന്നക്കനാൽ സ്വദേശിയായ യുവാവ് ഹോട്ടൽ ജീവനക്കാരനാണ്. കരിപ്പൂർ വിമാനത്താവളത്തിൽ ഇറങ്ങിയ ഇയാളെ രോഗലക്ഷണങ്ങളെ തുടർന്ന് മഞ്ചേരി മെഡിക്കൽ കോളേജാശുപത്രിയിൽ പ്രവേശിപ്പിച്ചിരിക്കുകയാണ്.ജില്ലയിൽ ഇപ്പോൾ എട്ടു രോഗികളാണ് ഉളളത്.\nകുടുംബാംഗങ്ങളായ രോഗികളായ മൂന്നു പേരുടെയും പ്രൈമറി, സെക്കന്ററി ബന്ധങ്ങളുടെ വിശദമായ വിവരങ്ങൾ ശേഖരിച്ചു വരുന്നു.\nസാമൂഹിക അകലം പാലിച്ചില്ലെന്ന പരാതിയിൽ യു.ഡി.എഫ് കൺവീനർക്കെതിരെ കേസ്


ലയന ഏറ്റെടുക്കല് കരാറുകള് എട്ട് മാസത്തെ താഴ്ചയില് - FUTURE KERALA - Daily on Business Economy and Society\nഓഗസ്റ്റില് സ്റ്റാര്‍ട്ടപ്പ് മേഖലയില് 37 ശതമാനം കരാറുകളാണ് റിപ്പോര്‍ട്ട് ചെയ്തത്\nന്യൂഡെല്‍ഹി: ഇന്ത്യയിലെ കോര്‍പ്പറേറ്റ് സ്ഥാപനങ്ങളുടെ ഏറ്റെടുക്കല്- ലയന ഇടപാടുകള് ഓഗസ്റ്റില് എട്ട് മാസത്തെ താഴ്ന്ന നിലയിലെത്തിയെന്ന് അമേരിക്കന് എക്കൗണ്ടിംഗ് കമ്പനിയായ ഗ്രാന്റ് തോണ്‍ടോണിന്റെ റിപ്പോര്‍ട്ട്. മൊത്തം 0.6 ബില്യണ് യുഎസ് ഡോളര് മൂല്യം വരുന്ന 33 കരാറുകളാണ് ഓഗസ്റ്റ് മാസത്തില് നടന്നതെന്ന് റിപ്പോര്‍ട്ടില് ചൂണ്ടിക്കാട്ടുന്നു. വന്‍കിട ഇടപാടുകള് ഓഗസ്റ്റില് റിപ്പോര്‍ട്ട് ചെയ്തിട്ടില്ല.\nഡീല് ട്രാക്കര് റിപ്പോര്‍ട്ടിന്റെ ഏറ്റവും പുതിയ കണക്കുകള് പ്രകാരം കഴിഞ്ഞ വര്‍ഷം ഓഗസ്റ്റിനെ അപേക്ഷിച്ച് ഇടപാടുകളുടെ മൂല്യം 32 ശതമാനം കുറഞ്ഞു. അതേസമയം, ഇടപാടുകളുടെ എണ്ണത്തിലും 31 ശതമാനത്തിന്റെ ഇടിവുണ്ടായി. പാപ്പരത്ത നിയമ പ്രകാരമുള്ള വലിയ ഇടപാടുകളുടെയും മറ്റ് വന് ആഭ്യന്തര, അന്താരാഷ്ട്ര ഇടപാടുകളുടെയും അഭാവം ഓഗസ്റ്റില് പ്രകടമായി. ഫാര്‍മ, ഹെല്‍ത്ത്‌കെയര്, ബയോടെക്, മീഡിയ, എന്റര്‍ടെയ്ന്‍മെന്റ് മേഖലകളാണ് കൂടുതല് ഇടപാടുകള്‍ക്ക് സാക്ഷ്യം വഹിച്ചതെന്ന് ഗ്രാന്റ് തോണ്‍ടോണ് ഇന്ത്യ എല്‍എല്‍പി ഡയറക്റ്റര് പങ്കജ് ചോപ്ദ പറഞ്ഞു.\nഓഗസ്റ്റില് സ്റ്റാര്‍ട്ടപ്പ് മേഖലയില് 37 ശതമാനം കരാറുകളാണ് റിപ്പോര്‍ട്ട് ചെയ്തത്. ചില വന്‍കിട കോര്‍പ്പറേറ്റ് സ്ഥാപനങ്ങള് കമ്പനികളുടെ പ്രവര്‍ത്തനങ്ങള് ഡിജിറ്റല്‍വല്‍ക്കരിക്കാനും പ്രവര്‍ത്തനശേഷി വര്‍ധിപ്പിക്കാനും, ഉപഭോക്തൃ അടിത്തറ വിപുലീകരിക്കാനും സ്റ്റാര്‍ട്ടപ്പ് കമ്പനികളെ സ്വന്തമാക്കുകയായിരുന്നു. മാധ്യമ, വിനോദ മേഖലകളില് നാല് കരാറുകളാണ് പ്രധാനമായും നടന്നത്. ഇതില് രണ്ടെണ്ണം വിനോദ( മള്‍ട്ടിപ്ലെക്‌സ്, ഗെയ്മിംഗ്) മേഖലയിലായിരുന്നു. കോണ്‍സ്റ്റലേഷന് ആല്‍ഫ കാപിറ്റല് കോര്‍പ്പറേഷന്റെ ഏറ്റെടുക്കല് കരാറാണ് ഓഗസ്റ്റ് മാസത്തിലെ ഏറ്റവും വലിയ കരാര്. 212 മില്യണ് യുഎസ് ഡോളറിന് മെഡാള് ഹെല്‍ത്ത്‌കെയര് പ്രൈവറ്റ് ലിമിറ്റഡിനെയാണ് ആല്‍ഫ ഏറ്റെടുത്തത്. ഒരു ഇന്ത്യന് ഡയ്ഗ്‌ണോസ്റ്റിക് കമ്പനിയില് നടന്ന ഏറ്റവും വലിയ നിക്ഷേപമാണിത്.\nഓഗസ്റ്റ് മാസത്തില് കരാര് മൂല്യത്തില് ഇടിവ് വന്നെങ്കിലും ജനുവരി-ഓഗസ്റ്റ് കാലയളവില് ലയന-ഏറ്റെടുക്കല് ഇടപാടുകളില് 2.3 മടങ്ങ് റെക്കോഡ് വര്‍ധന വാര്‍ഷികാടിസ്ഥാനത്തില് റിപ്പോര്‍ട്ട് ചെയ്തിട്ടുണ്ട്. ഈ വര്‍ഷം ഇതുവരെ ബില്യണ് ഡോളര് വിഭാഗത്തില് 12 കരാറുകളാണ് രജിസ്റ്റര് ചെയ്തിരിക്കുന്നത്. 100 മില്യണ് യുഎസ് ഡോളര് മൂല്യമുള്ള 33 കരാറുകളാണ് നടന്നത്. ബില്യണ് ഡോളര് വിഭാഗത്തില് രണ്ട് കരാറുകള് മാത്രമാണ് കഴിഞ്ഞ വര്‍ഷം ഇക്കാലയളവില് നടന്നത്. കഴിഞ്ഞ വര്‍ഷം 100 മില്യണ് യുഎസ് ഡോളര് മൂല്യമുള്ള 23 ഇടപാടുകളാണ് നടന്നത്.\nഉപഭോക്തൃ ഉപഭോഗ ശീലങ്ങളും, ജീവിത ശൈലികളും പ്രതിഫലിക്കുന്ന ബിഎഫ്എസ്‌ഐ, കണ്‍സ്യൂമര് ആന്‍ഡ് റീട്ടെയ്ല്, ഐടി, ഫാര്‍മ, ഹെല്‍ത്ത്‌കെയര്, ബയോടെക് എന്നീ മേഖലകളിലെ ഇടപാടുകളില് തുടര്‍ന്നും വര്‍ധന രേഖപ്പെടുത്തുമെന്നാണ് വിലയിരുത്തല്. കൂടാതെ ഐബിസി നിയമപ്രകാരം പാപ്പരത്ത നടപടികള് നേരിടുന്ന ഊര്‍ജ കമ്പനികളും ലയന ഏറ്റെടുക്കല് കരാറുകളില് ഏര്‍പ്പെടുമെന്ന് ചോപ്ദ പറയുന്നു.\nTags:\tCorporate company merging


Police Regesterd case on Fake Message Against TP Senkumar\nമുന് ഡിജിപി ടിപി സെന്‍കുമാര് ആത്മഹത്യയ്ക്ക് ശ്രമിച്ചെന്ന വ്യാജസന്ദേശത്തില് തൃശൂര് പൊലീസ് പരക്കം പായേണ്ടിവന്നത് മണിക്കൂറുകള്. തിങ്കളാഴ്ച പുലര്‍ച്ചെ തിരുവനന്തപുരത്തെ പൊലീസ് കണ്‍ട്രോള് റൂമിലേക്കാണ് ഇത്തരത്തില് സന്ദേശമെത്തിയത്.'മുന് ഡിജിപി ടിപി സെന്‍കുമാര് വിഷം കഴിച്ച് ആത്മഹത്യയ്ക്ക് ശ്രമിച്ചിരിക്കുന്നു. ഉടനെ വരണം, രക്ഷിക്കണം എന്നായിരുന്നു ലാന്‍ഡ് ഫോണില് വിളിച്ച സ്ത്രീ പറഞ്ഞത്.\nതുടര്‍ന്ന് ഉദ്യോഗസ്ഥര് ഈ വിവരം തൃശൂര് കണ്‍ട്രോള് റൂമിന് കൈമാറി. കാനാട്ടുകര മേഖലയിലെ ഫ്‌ളാറ്റിലാണ് ടിപി സെന്‍കുമാര് ആത്മഹത്യയ്ക്ക് ശ്രമിച്ചതെന്നായിരുന്നു സന്ദേശത്തിലെ സൂചന. വെസ്റ്റ് പൊലീസ് കാനാട്ടുകരിയലെ ഫ്‌ളാറ്റുകളിലേക്ക് കുതിച്ചു. വിവിധ ഫ്‌ളാറ്റുകളിലെ താമസക്കാരെ വിളിച്ചുണര്‍ത്തി വിവരങ്ങള് തിരക്കി. എന്നാല് അത്തരമൊരു സംഭവമുള്ളതായി കണ്ടെത്താനായില്ല.\nതുടര്‍ന്നാണ് വിളിച്ച നമ്പര് പിന്‍തുടര്‍ന്നത്. കാനാട്ടുകരയിലെ ഒരു ഫ്‌ളാറ്റില് താമസിച്ചിരുന്ന പ്രായമുള്ള സ്ത്രീയാണ് വിളിച്ചതെന്ന് കണ്ടെത്തി. ഇവര്‍ക്കെതിരെ വ്യാജസന്ദേശത്തിന്റെ പേരില് കേസെടുത്തു. മുന് ആധ്യാപികയായ ഇവര്‍ക്ക് മാനസികാസ്വാസ്ഥ്യമുണ്ടെന്നാണ് പോലീസിന് ലഭിച്ച വിവരം.\nTP SenkumarFormer DGPBJP Fake Message


ബംഗളൂരുവിന് സമീപം പോകാവുന്ന ആറ് വ്യത്യസ്ത വാരാന്ത്യ യാത്രകള്\nബംഗളൂരുവിലും സമീപ പ്രദേശങ്ങളിലുമായി ഒരു വാരാന്ത്യ യാത്രയ്ക്ക് പോകാന് നിങ്ങള്‍ക്ക് ആഗ്രഹമുണ്ടോ? താഴെ പറയുന്ന പോലെ പരിസ്ഥിതി സൗഹൃദപരവും വ്യത്യസ്ത അനുഭവം പകരുന്നതുമായ യാത്രയ്ക്ക് ശ്രമിക്കാം. 'കൊണ്ടേ നാസ്റ്റ് ട്രാവലര്' ആണ് ആറ് വഴികള് തിരഞ്ഞെടുത്തിരിക്കുന്നത്.\nകൂര്‍ഗിലെ ''ഫയര്‍ഫ്‌ളൈ സഫാരി''ക്ക് പോകാം\nഎല്ലാ ഏപ്രിലിലും പശ്ചിമഘട്ടത്തിലെ ചില സ്ഥലങ്ങളില് മിന്നാമിനുങ്ങുകള് കൂട്ടത്തോടെ പറന്നിറങ്ങുന്ന പ്രകൃതിയുടെ മനോഹരമായ കാഴ്ച കാണാം. പിഎച്ച്ഡിക്കാരായ സുജാതയും അനുരാഗ് ഗോയലും ചേര്‍ന്ന് നടത്തുന്ന ഓര്‍ഗാനിക് ഫാം ആയ റെയിന് ഫോറസ്റ്റ് റിട്രീറ്റില് കഴിഞ്ഞ 23 വര്‍ഷമായി ഈ വിസ്മയകരമായ കാഴ്ചയുണ്ട്. മാര്‍ച്ചില് കൂര്‍ഗില് മഴ പെയ്യുമ്പോള് കാപ്പിയും, ഏലവുമൊക്കെ പൂക്കും. അപ്പോള് മിന്നാമിനുങ്ങുകള് ഉള്‍പ്പെടെയുള്ള ധാരാളം പ്രാണികള് ഇവിടേക്കെത്തും. ലൂസിഫറെസ് എന്ന എന്‍സൈം ഉപയോഗിച്ച് ആണ് മിന്നാമിനുങ്ങുകള് വെളിച്ചം ഉത്പാദിപ്പിക്കുന്നു. ഇണയെ ആകര്‍ഷിക്കുക എന്ന ലക്ഷ്യവും ഇവയ്ക്കുണ്ട്. ചെറിയ തോതില് മാര്‍ച്ച് അവസാനത്തോടെ തുടങ്ങുന്നത് ഏപ്രില് പകുതിയോടെ മിന്നാമിനുങ്ങുകള് കൊണ്ട് ആ താഴ്വര നിറയും. പ്രകൃതിയുടെ സ്വന്തം നൃത്തം പോലെയാണ് ഈ മനോഹരമായ കാഴ്ച അനുഭപ്പെടുന്നത്. ഈ പ്രക്രിയ മെയ് ആകുമ്പോഴേക്കും കുറയും. ജൂണില് മഴ ആരംഭിക്കുമ്പോള് തവളകളുടെ ഇണചേരല് സമയമാണ്.\nയന്ത്രവത്കൃത ലോകത്ത് നിന്ന് ഒരു മാറ്റം\nവൈദ്യുതി, ഫോണ് സിഗ്‌നല്, നല്ല റോഡ്, എന്നിവയില് നിന്നൊക്കെ മൈലുകള്‍ക്കപ്പുറം സ്ഥിതി ചെയ്യുന്ന ഓഫ് ദി ഗ്രിഡ് ഫാം, യന്ത്രവത്കൃത ലോകത്ത് നിന്നുള്ള ഒരു മാറ്റമാണ്. 45 മിനിറ്റ് കയറ്റമുള്ള കുന്നിന്റെ മുകളിലാണ് ഏറ്റവും അടുത്തുള്ള ഇന്റര്‍നെറ്റ് ഹോട്ട് സ്‌പോട്ട്. ഗോവയില് നിന്നാണ് ഇവിടെ 3G സിഗ്‌നലുകള് എത്തുന്നത്. ആന്‍ഷി ദന്തേലി കടുവ സങ്കേതത്തിന് അടുത്താണ് ഒടിജി. ഗോവ-കര്‍ണ്ണാടക അതിര്‍ത്തിയിലുള്ള കാസ്റ്റില് റോക്കില് നിന്നും പത്ത് കിലോമീറ്റര് ഓഫ് റോഡ് ഡ്രൈവിലൂടെ ഇവിടെ എത്താം. റാഫ്റ്റിംങ് വിദഗ്ദനായ ജോണ് പൊള്ളാര്‍ഡും ഭാര്യ സില്‍വിയയും ചേര്‍ന്നാണ് ഫാം നടത്തുന്നത്. പ്രകൃതിയോട് ഇണങ്ങിയ ഈ ക്യാംപ് സൗരോര്‍ജ്ജത്തിലാണ് പ്രവര്‍ത്തിക്കുന്നത്. ഇവിടെ ഫാമില് നിന്നുള്ള രുചികരമായ ഭക്ഷണവും, മികച്ച താമസസൗകര്യവുമാണ് ഏര്‍പ്പെടുത്തിയിരിക്കുന്നത്.\nമ്ലാവ്, കാട്ടുപോത്ത് മറ്റ് ജീവികളെ കാണുകയും, ഊഞ്ഞാലാടുകയും, വളര്‍ത്തുനായകളായ ബ്ലാന്‍ക, സ്‌കിപ്പി എന്നിവയുടെ കൂടെ കളിക്കുകയും, രാത്രി ക്യാംപ് ഫയര് ആസ്വദിക്കുകയും, നല്ല ഗാര്‍ഡന് സലാഡ് കഴിക്കുകയും ചെയ്യാം. യൂറോപ്യന്, ഏഷ്യന്, ആഗ്ലോ-ഇന്ത്യന് മിക്‌സാണ് ഇവിടുത്തെ ഭക്ഷണം. പിസ, ഗ്രാമീണ വിഭവങ്ങളായ റൈസ് റൊട്ടി, വഴുതനങ്ങ ചട്‌നി എന്നിവയും ഇവിടെ ലഭിക്കും. ഈ അഞ്ചേക്കര് വസ്തുവിന് 100 മീറ്റര് അപ്പുറമുള്ള വെള്ളച്ചാട്ടത്തില് കുളിക്കാം. പുല്‍മൈതാനത്തിലൂടെ നാല് മണിക്കൂറുള്ള നടത്തം. ദൂത് സാഗര് വെള്ളച്ചാട്ടത്തിന് മുകളില് കയറാം. പെഡലിംഗ് ബൈക്കില് പോകാം. സൂപ റിസര്‍വേയറില് നീന്താം. ഉത്തരകര്‍ണ്ണാടകയിലെ വനത്തിലെ ഗ്രാമമായ ഗാട്ട്കുനാണ്ടിലേക്ക് ട്രെക്കിംങിന് പോകാം. കാസ്റ്റില് റോക്കിലെ കുവേഷിയില് നിര്‍മ്മിച്ച 240 മീറ്റര് നീളമുള്ള കനോപി വോക്ക് വേ ഇന്ത്യയില് ആദ്യത്തേതാണ്.\n'ഗ്രീന് റൂട്ട്' മുതല് ബിസ്‌ലെ ഗട്ട് വരെ ടണലുകള് കാണാം\nകുക്കെ സുബ്രഹ്മണ്യ മുതല് സകിലേഷ്പൂര് വരെയുള്ള 56.8 കിലോമീറ്റര് നീണ്ടു കിടക്കുന്ന മനോഹരമായ പാതയാണ് ഗ്രീന് റൂട്ട്. 58 റെയില്‍വേ ടണലുകള്, 109 പാലങ്ങള്, അതില് ചിലത് ഒരു കിലോമീറ്റര് ദൂരവും 200 മീറ്റര് ഉയരവുമുള്ളതാണ്. മഴക്കാലമാണെങ്കില് 25 വെള്ളച്ചാട്ടവും നിങ്ങള്‍ക്ക് കാണാം. ബ്രോഡ് ഗേജിലേക്ക് മാറിയപ്പോള് ബിസ്‌ലെ ഗട്ട് വഴിയുള്ള ട്രെയിന് സര്‍വ്വീസ് റദ്ദാക്കിയപ്പോള് ഇങ്ങോട്ടുള്ള റെയില്‍വേപാത അടഞ്ഞിരുന്നു. എങ്കിലും നിങ്ങള്‍ക്ക് പശ്ചിമഘട്ടത്തിലെ മനോഹരമായ കാഴ്ചകള് ട്രെയിനോ, റോഡ് മാര്‍ഗ്ഗത്തില് കൂടിയോ ആസ്വദിക്കാവുന്നതാണ്.\nറാഡ്ക്ലിഫ് ബംഗ്ലാവാണ് ഇതിനായുള്ള പ്രധാന സ്ഥലം. 1000 ഏക്കറുള്ള ഒസൂര് എസ്റ്റേറ്റിലെ ഒരു പ്ലാന്റേഷന് ബംഗ്ലാവാണ് ഇത്. ഹൈവേയില് നിന്ന് മാറി സകലേഷ്പൂര് എത്തുന്നതിന് മൂന്ന് കിലോമീറ്റര് മുന്‍പാണ് ഇത്. പ്ലാന്റേഷന് എസ്‌കേപ്‌സ് നടത്തുന്ന ഈ ബംഗ്ലാവില് മൂന്ന് മുറികളും, റെഡ് ഓക്‌സൈഡിട്ട തറകളും, തുറസ്സായ കുളിമുറികളുമാണുള്ളത്. സകലേഷ്പൂര് സ്റ്റേഷനിലേക്ക് പോകുമ്പോള് പ്ലാന്റേഷനിലൂടെ വാഹനമോടിച്ച് പോകാം. മഴക്കാടുകളിലൂടെ പോയി കുക്കെ സുബ്രഹ്മണ്യത്തിലെത്തുക. അവിടുത്തെ ക്ഷേത്രത്തില് സന്ദര്‍ശിക്കുക. എന്നിട്ട് നിങ്ങളുടെ ഡ്രൈവറോട് പറയുക മനോഹരമായ മലനിരകള് കാണാനായി ബിസ്‌ലെയിലേക്ക് കൊണ്ടുപോകാന് കുമാര പര്‍വ്വത (1,319), പുഷ്പഗിരി(1,712m), ദോഡ ബേട്ട (1,119m) പട്ട ബേട്ട (1,112m).\nപാറമടയിലൂടെ ഒരു സിപ്ലൈയ്ന്\n35 വര്‍ഷം പഴക്കമുള്ള ഉപേക്ഷിച്ച പാറമട ഒരു വ്യത്യസ്തമായ ഒരു സാഹസിക കേന്ദ്രമാക്കി സിദ്ധാര്‍ത്ഥ സോമന നിര്‍മ്മിച്ചു. മഡികേരിയില് നിന്ന് 7.5 കിലോമീറ്റര് ദൂരെയാണ് ഈ പാറമട സ്ഥിതി ചെയ്യുന്നത്. മഡെനാടെ 18 ഏക്കര് സ്ഥലത്താണ് 250 മീറ്റര് നീളമുള്ള കുതിരലാടത്തിന്റെ ആകൃതിയിലുള്ള ഈ പാറമട. സാഹസികത പ്രകടിപ്പിക്കാന് പറ്റിയ ഇടമാണ് ഇവിടം. മഴക്കാടുകളിലേക്ക് ഒരു ഗൈഡിന്റെ സഹായത്തോടെയുള്ള ഒരു യാത്ര, റോക്ക് ക്ലൈമ്പിംങ്, 50 അടി ഉയരമുള്ള പാറയിലൂടെയുള്ള കയറ്റം, മരത്തിന്റെ മുകളിലൂടെ ഒരു സാഹസിക പരീക്ഷണം എന്നിവ നടത്താവുന്നതാണ്. 400 അടിയും, 600 അടിയുമുള്ള രണ്ട് സിപ്ലെയിനാണ് ഇവിടുത്തെ പ്രധാനമായ ആകര്‍ഷണം. 100 150 അടി ഉയരമാണ് ഇതിന്. ഭക്ഷണം ഉള്‍പ്പെടെയുള്ള ഇവിടുത്തെ പാക്കേജിന് 1,999 രൂപയാണ്. ഭക്ഷണത്തിന് ശേഷം ബ്രഹ്മഗിരിയുടെയും തലക്കാവേരി നിരകളുടെയും മനോഹരമായ കാഴ്ച ആസ്വദിക്കാം. സൂര്യാസ്തമയവും, ബാര്‍ബി ക്യൂ അത്താഴവും ഇവിടെ ലഭ്യമാണ്. ഇവിടം എല്ലാ ദിവസവും പ്രവര്‍ത്തിക്കും. എന്നാല് മഴക്കാലത്ത് റോക്ക് ക്ലൈംബിങ് ഉണ്ടാകില്ല.9മുതല്6വരെയാണ് പ്രവര്‍ത്തന സമയം.\nമെനുവില് ചായ പ്രമേയമാക്കിയ ഏഴുതരം വിഭവങ്ങളുമായി കൂനൂര്\nസഞ്ചാരികളുടെ ബഹളങ്ങളില് നിന്ന് മാറി കൂനൂരിലെ സിംഗാര എസ്റ്റേറ്റ് റോഡിലെ ടീ പ്ലാന്റേഷനിലാണ് ടീ നെസ്റ്റ് എന്ന ചെറിയ ഈ ബോട്ടീക്കുള്ളത്. ഇവിടുത്തെ മുറികള്‍ക്ക് വ്യത്യസ്ത തരം ചായയുടെ പേരുകളാണ് ഇട്ടിരിക്കുന്നത്. ചായ പ്രമേയമാക്കിയ ഏഴ് തരം വിഭവങ്ങളുമായുള്ള മെനു നിങ്ങള്‍ക്ക് വ്യത്യസ്ത അനുഭവം നല്‍കും. ടീ എസ്റ്റേറ്റിന് അഭിമുഖമായ ഈ റെസ്റ്റുറന്റില് ഏഴ് തരം ചായ ചിക്കന് ടീ ബ്രോത്ത്, തേയില ഇല നുള്ളിയിട്ട ഗ്രില്‍ഡ് ചിക്കന് സലാഡ്, ടീ മറിനെഡില് ഫ്രൈ ചെയ്ത പനീര്, തേയില ഇല്ല ഇട്ട് ഗ്രില് ചെയ്ത മീന്, ടീ ജിഞ്ചര് ലെമനേഡ്, തേയില പാനീയത്തില് വേവിച്ച ഗോതമ്പ് സ്ഫഗെട്ടി, തേയില പാനീയത്തില് നിന്നും ഉണ്ടാക്കിയ പലഹാരം. ടീ നെക്‌സ്‌റ് അന്നക്‌സ് എന്ന സ്വകാര്യ രണ്ട് മുറി ബംഗ്ലാവും ഇവര് നടത്തുന്നുണ്ട്. കൂനൂര് മേട്ടുപ്പാളയം വഴിയുള്ള ഹില്‍ഗ്രോവ് റെയില്‍വേ സ്റ്റേഷനില് നിന്നും കുറുമ്പ വില്ലജ് റിസോര്‍ട്ടില് പോകുന്ന വഴി കാട്ടുപോത്തുകളെ കാണാം. നോണ്‍സച്ച് ടീ എസ്റ്റേറ്റ് മുതല് ടിപ്പുവിന്റെ താവളമായ പക്കാസുറാങ്കോടെ എന്ന മഞ്ഞു മൂടിയ മലയിലേക്ക് ഒരു ഫോര് വീല് ഡ്രൈവ് ചെയ്യാവുന്നതാണ്.\nചിലന്തികളെ അറിയാന് കബനിയില് ഒരു രാത്രി\nകബനിയില് പോകുമ്പോള് പുലി, കടുവ, ആന എന്നീ മൃഗങ്ങളെ കാണുന്നത് പതിവാണ്, എന്നാല് ഇവിടുത്തെ ചെറിയ ജീവികളെ നമ്മള് കാണാതെ പോകുന്നു. കാവ് എന്ന ഇവിടുത്തെ സഫാരി ലോഡ്ജില് 40 ഇനം ചിലന്തികളെ ആണ് കണ്ടെത്തിയിട്ടുള്ളത്. എട്ടുകാലികളെ കുറിച്ച് അറിയാന് ടോര്‍ച്ചുകളും ലെന്‍സുകളുമായി ഇവിടുത്തെ സംഘാടകരുടെ കൂടെ ഒരു രാത്രി യാത്രയ്ക്ക് പോകാം. അലംകൃതമായ ട്രീ ട്രങ്ക് സ്‌പൈഡര്, കുതിക്കുന്ന ചിലന്തി, ഇരട്ട വാലന് ചിലന്തി, ടെന്റ് സ്‌പൈഡര്, വലിയ വുഡ് സ്‌പൈഡര് എന്നിവ ഇവിടെയുണ്ട്. ഒരു ഗോത്രവര്‍ഗക്കാരുടെ വസതി പോലെ രൂപകല്‍പന ചെയ്ത ഇവോള്‍വ് ബാക്ക് കുറുബ സഫാരി ലോഡ്ജ് ചെറുപ്രാണികളുടെ രാത്രി ജീവിതത്തെ കുറിച്ച് അറിയാനായി ഇതുപോലെ രാത്രി യാത്രകള് സംഘടിപ്പിക്കുന്നുണ്ട്.\nbangalore bengaluru Cond Nast Traveler coorg fireflysafari greenroute kabaniriver OffTheGridfarm rafting sakleshpur seaplane SolarEnergy teaestate zippline


പണവും ഫോണുകളും മോഷ്ടിച്ച വീട്ടുവേലക്കാരി ദുബായില് അറസ്റ്റില് | Malayalam News\nദുബായ്- യു.എ.ഇയില് ജോലി ചെയ്തിരുന്ന വീട്ടില്‍നിന്ന് പണവും മൊബൈല് ഫോണുകളും സ്വര്‍ണാഭരണവു മോഷ്ടിച്ച ജോലിക്കാരി അറസ്റ്റില്. 38കാരിയായ വിദേശ യുവതിയെ ദുബായ് ക്രിമിനല് കോടതിയില് ഹാജരാക്കി.\nവീട്ടില് നിന്ന് സാധനങ്ങള് നഷ്ടമാകുന്നത് ശ്രദ്ധയില്‍പ്പെട്ട സ്‌പോണ്‍സര് പോലീസില് പരാതി നല്‍കുകയായിരുന്നു. സംഭവത്തില് അന്വേഷണം തുടങ്ങിയ പോലീസ് ജോലിക്കാരിയുടെ മുറി പരിശോധിച്ചപ്പോഴാണ് മോഷണം പോയ സാധനങ്ങള് കണ്ടെത്തിയത്.\n2000 ദിര്‍ഹവും 7000 ദിര്‍ഹം വില വരുന്ന രണ്ട് മൊബൈല് ഫോണുകളും 700 ദിര്‍ഹത്തിന്റെ സ്വര്‍ണാഭരണവുമാണ് പോലീസ് കണ്ടെത്തിയത്. പബ്ലിക് പ്രോസിക്യൂഷനിലെ നിയമ നടപടികള് പൂര്‍ത്തിയാക്കിയ ശേഷം ക്രിമിനല് കോടതിയില് ഹാജരാക്കുകയായിരുന്നു.


ഇടുക്കി ജില്ലയില് ഒരാള്‍ക്ക് കൂടി കൊവിഡ് സ്ഥിരീകരിച്ചതായി ജില്ലാ കളക്ടര് എച്ച്. ദിനേശന് അറിയിച്ചു. ഇതോടെ ബ്രിട്ടീഷ് പൗരന് ഉള്‍പ്പെടെ നാലുപേര്‍ക്കാണ് ജില്ലയില് കൊവിഡ് ബാധിച്ചത്. ഇപ്പോള് സ്ഥിരീകരിച്ച നാലാമത്തെയാള് ചുരുളി സ്വദേശിയാണ്.\nമൂന്നാമത്തെ രോഗിയായിരുന്ന പൊതുപ്രവര്‍ത്തകനുമായി ഇയാള്‍ക്ക് സൗഹൃദം ഉണ്ടായിരുന്നു. ചുരുളി സ്വദേശിയെ ഇടുക്കി മെഡിക്കല് കോളജ് ഐസോലേഷന് വാര്‍ഡിലേക്ക് മാറ്റിയതായി ജില്ലാ കളക്ടര് അറിയിച്ചു. പൊതുപ്രവര്‍ത്തകന് ഉള്‍പ്പെടെ 13 പേരുടെ അവസാനത്തെ ഫലം നെഗറ്റീവ് ആണ്.\nഇതോടെ സംസ്ഥാനത്ത് ഇന്ന് കൊവിഡ് 19 സ്ഥിരീകരിച്ചവരുടെ എണ്ണം 21 ആയി. ഇന്ന് രോഗം സ്ഥിരീകരിച്ചതില് പതിനെട്ട് പേരും വിദേശത്ത് നിന്ന് എത്തിയവരാണ്. രണ്ട് പേര്‍ക്ക് സമ്പര്‍ക്കത്തിലൂടെയാണ് രോഗം പകര്‍ന്ന് കിട്ടിയത്. തിരുവനന്തപുരം ജില്ലയില് രോഗം സ്ഥിരീകരിച്ചയാള് തിരുവനന്തപുരം മെഡിക്കല് കോളജില് ഐസൊലേഷന് ഐസിയുവില് ചികിത്സയിലാണ്. എറണാകുളം ജില്ലയിലെ ഒരു ആരോഗ്യ പ്രവര്‍ത്തകനും രോഗം സ്ഥിരീകരിച്ചു.\nസംസ്ഥാനത്തെ വിവിധ ജില്ലകളിലായി 1,41,211 പേര് നിരീക്ഷണത്തിലാണ്. ഇവരില് 1,40,618 പേര് വീടുകളിലും 593 പേര് ആശുപത്രികളിലും നിരീക്ഷണത്തിലാണ്. രോഗലക്ഷണങ്ങള് ഉള്ള 6690 വ്യക്തികളുടെ സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 5518 സാമ്പിളുകളുടെ പരിശോധനാ ഫലം നെഗറ്റീവ് ആണ്.


തദ്ദേശ തെരഞ്ഞെടുപ്പ്; സ്ഥാനാർത്ഥികൾ വീട്ടിനുള്ളിൽ കയറി വോട്ട് ചോദിക്കരുതെന്ന് തെരഞ്ഞെടുപ്പ് കമ്മീഷൻ | local body elections to follow strict covid guidelines candidates cant visit inside homes\nകോവിഡ് കാലത്ത് വോട്ടർമാരെ കാണാൻ സ്ഥാനാർത്ഥികൾ ഏറെ ബുദ്ധിമുട്ടും. ഭവനസന്ദർശനമെന്ന് പറഞ്ഞ് ഇനി വീടുകളിൽ കയറി വോട്ട് ചോദിക്കാൻ കഴിയില്ല. പുറത്ത് നിന്ന് അകലം പാലിച്ച് വോട്ടഭ്യർത്ഥിക്കണമെന്നാണ് തെരഞ്ഞെടുപ്പ് കമ്മീഷന്റെ നിർദ്ദേശം.\nTrivandrum, First Published Sep 22, 2020, 6:07 AM IST\nപൊതുപ്രചാരണപരിപാടികളാവാം, പക്ഷെ അഞ്ച് പേരിൽ കൂടരുത്. നിയന്ത്രണങ്ങളോടെ പൊതുയോഗങ്ങൾ നടത്താം. പഴയത് പോലെ സ്ഥാനാർത്ഥിയെ മാലയിട്ട് സ്വീകരിക്കാൻ കഴിയില്ല.. പ്രചാരണത്തിന് സോഷ്യൽ മീഡിയ കൂടുതലായി ഉപയോഗിക്കണം. പത്രികാ സമർപ്പണസമയത്ത് അണികളുടെ തള്ള് പാടില്ല. സ്ഥാനാർത്ഥിയുൾപ്പടെ രണ്ട് പേർ മാത്രമേ പാടൂള്ളു. പോളിംഗ് ബൂത്തിലും ചില നിർദ്ദേശങ്ങളുണ്ട്. ബൂത്തിൽ നാല് വോട്ടർമാർവരെ ഒരേ സമയം കയറാമെന്നത് മൂന്നായി ചുരുക്കി. ഏജന്റുമാരായി ബൂത്തിൽ ആകെ 10 പേർമാത്രമേ പാടുള്ളൂ എന്നതുൾപ്പടെയുള്ള നിർദ്ദേശങ്ങളും നൽകിയിട്ടുണ്ട്.\nLast Updated Sep 22, 2020, 6:07 AM IST


സന്ദർശകർ അപമര്യാദയായി പെരുമാറുന്നു | Disney World | Inappropriate Touch| Complaint | Manorama News\nസന്ദർശകർ അപമര്യാദയായി പെരുമാറുന്നു; പരാതിയുമായി മിക്കി മൗസ്, മിന്നി മൗസ്, ഡോണള്‍ഡ് ഡക്ക്\nമനോരമ ലേഖകൻ December 28, 2019 03:23 PM IST\nമിന്നി മൗസ്, മിക്കി മൗസ്\nമനുഷ്യര്‍ക്കു മാത്രമല്ല പീഡനങ്ങളെക്കുറിച്ചു പരാതിയുള്ളത്; രൂപം മാറിയ മനുഷ്യര്‍ക്കും പറയാനുണ്ട് പരാതികള്. കാര്‍ട്ടൂണ് കഥാപാത്രങ്ങളായി വേഷം ധരിച്ച മനുഷ്യര്‍ക്കുപോലുമുണ്ട് പരിഭവങ്ങള്. തുറിച്ചുനോക്കിയതിനെ ക്കുറിച്ച്. അനുവാദമില്ലാതെ സ്പര്‍ശിച്ചതിനെക്കുറിച്ച്. മാറിടത്തിലും തോളിലും കഴുത്തിലും മോശമായി സ്പര്‍ശിച്ചതിനെക്കുറിച്ച്. വെറുതെ പരിഭവങ്ങള് പറയുകയല്ല, അവര് പൊലീസില് പരാതി നല്‍കിക്കഴിഞ്ഞു. മനുഷ്യര്‍ക്കു പകരം മനുഷ്യരൂപങ്ങളെ അന്യായമായി ലാളിക്കാമെന്നു കരുതുന്നവരും ഇനി സൂക്ഷിക്കണം എന്നു സാരം.\nഅമേരിക്കയിലെ ഫ്ലോറിഡയിലുള്ള ‘ വാള്‍ട്ട് ഡിസ്നി വേള്‍ഡ്’ എന്ന എന്റര്‍ടെയ്ന്‍മെന്റ് പാര്‍ക്കിലാണ് വിവാദ സംഭവം. മിക്കി മൗസ്, മിന്നി മൗസ്, ഡോണള്‍ഡ് ഡക്ക് എന്നിവരുടെ വേഷത്തില് നില്‍ക്കുന്ന തൊഴിലാളികളാണ് പരാതിക്കാര്. സന്ദര്‍ശകര് തങ്ങളുടെ ദേഹത്ത് അനുവാദമില്ലാതെയും അപമര്യാദയോടെയും സ്പര്‍ശിച്ചു എന്ന പരാതിയുമായി അവര് പൊലീസിനെ സമീപിച്ചുകഴിഞ്ഞു.\nമിക്കി മൗസിന്റെ വേഷം ധരിച്ചുകൊണ്ടുനിന്ന യുവതിക്ക് ആശുപത്രിയില് വൈദ്യസഹായം തേടേണ്ടിവന്നു. കഴുത്തിനാണ് യുവതിക്ക് പരുക്ക്. ഒരു മുത്തശ്ശിയാണ് അഭിനന്ദനസൂചനകമായി അവരുടെ കഴുത്തില് മൂന്നോ നാലോ തവണ കൈ അമര്‍ത്തിയത്. മിന്നി മൗസിന്റെയും ഡൊണാള്‍ഡ് ഡക്കിന്റെയും പരാതി അപരിചിതര് അവരുടെ ദേഹത്ത് മോശമായി സ്പര്‍ശിച്ചു എന്നാണ്.\nഡിസ്നി രാജകുമാരിയുടെ വേഷം ധരിച്ച യുവതിയുടെ മാറിടത്തില് കൈകള് കൊണ്ട് പരതിയ സംഭവത്തില് നവംബറില് ഒരു മധ്യവയസ്കനെ അറസ്റ്റ് ചെയ്തിരുന്നു. അതോടെയാണ് കാര്‍ട്ടൂണ് രൂപങ്ങള്‍ക്കുനേരെയുള്ള പീഡനം പുറത്തുവന്നത്.\nസമാധാനമായും സന്തോഷമായിട്ടും ജോലി ചെയ്യാനുള്ള അന്തരീക്ഷം എല്ലായിടത്തും എല്ലാവര്‍ക്കും ഉണ്ടാകണം. ഞങ്ങളുടെ ജോലിക്കാര്‍ക്കും നിയമം ബാധകമാണ്. അതുകൊണ്ടാണ് പരാതി നല്‍കാന് അവരെ പ്രോത്സാഹിപ്പിച്ചത്- വാള്‍ട്ട് ഡിസ്നി വേള്‍ഡ് അധികൃതര് പറയുന്നു.\nമാജിക് കിങ്ഡം എന്ന കാര്‍ട്ടൂണ് കഥാപാത്രങ്ങളുടെ ലോകത്ത് മിക്കി മൗസായി വേഷം ധരിച്ചത് 36 വയസ്സുള്ള ഒരു യുവതിയാണ്. അവരെ ആക്രമിച്ചത് ഒരു സ്ത്രീ തന്നെയാണ്. തന്റെ തലയില് സ്ത്രീ അഞ്ചോ ആറോ പ്രാവശ്യമാണ് അടിച്ചതെന്ന് യുവതി പരാതിയില് പറയുന്നു. ഇപ്പോള് കഴുത്തിനും തലയ്ക്കും വേദനയാണ്. മനഃപൂര്‍വം സ്ത്രീ മര്‍ദിച്ചതാണെന്നു കരുതുന്നില്ലെന്നും പക്ഷേ അസഹനീയമായ വേദനയാണെന്നുമാണ് യുവതിയുടെ പരാതി.\nതങ്ങള് പരുക്കേല്‍പിക്കാനല്ല സ്പര്‍ശിച്ചതെന്നാണ് വിനോദസഞ്ചാര കുടുംബത്തിന്റെ വാദം. തന്റെ കൊച്ചുമകന്റെ പേടി മാറ്റാനാണ് മിക്കി മൗസിനെ സ്പര്‍ശിച്ചതെന്നും അല്ലാതെ ഉപദ്രവിക്കാനല്ലെന്നും കൂടി അവര് വിശദീകരിച്ചു. കാര്‍ട്ടൂണ് കഥാപാത്രങ്ങളെ സ്പര്‍ശിക്കരുതെന്ന് തങ്ങള്‍ക്ക് അറിയില്ലെന്നും കുടുംബം വാദിക്കുന്നു. പല കാര്‍ട്ടൂണ് കഥാപാത്രങ്ങളും സന്ദര്‍ശകരെ ആലിംഗനം ചെയ്യാറുണ്ടെന്നും അവര് ചൂണ്ടിക്കാട്ടുന്നു.\n‘എന്നെ അപമാനിച്ചു, സ്ത്രീത്വത്തെ അപകീർത്തിപ്പെടുത്തി’; വനിതാ റിപോർട്ടറെ അപമാനിച്ച യുവാവ് അറസ്റ്റിൽ!\nമിന്നി മൗസിന്റെ വേഷം ധിരിച്ച യുവതി മിനസോട്ടയില്‍നിന്നുള്ള ദമ്പതിമാര്‍ക്കൊപ്പം ഫോട്ടോയ്ക്ക് പോസ് ചെയ്തപ്പോഴാണ് പീഡനശ്രമം ഉണ്ടായത്. മിന്നി മൗസ് ദമ്പതികളിലെ പുരുഷനെ ആലിംഗനം ചെയ്തു. അപ്പോഴയാള് മൂന്നുതവണ യുവതിയുടെ മാറിടത്തില് കൈകള്‍കൊണ്ടു പരതിയെന്നാണ് പരായില് പറയുന്നത്. 61 വയസ്സുള്ള മധ്യവസ്കനെതിരെയാണ് പരാതി. ഇയാള് മറ്റ് ജീവനക്കാരെ പീഡിപ്പിക്കാനും ശ്രമിച്ചിട്ടുണ്ടെന്നും റിപ്പോര്‍ട്ടുണ്ട്.\nമനുഷ്യര്‍ക്കെതിരെയുള്ള പീഡനം തടയാന് നിയമം നിര്‍മിക്കുന്നതിനൊപ്പം ഇനി കാര്‍ട്ടൂണ് കഥാപാത്രങ്ങളെ രക്ഷിക്കാനും നിയമം വേണ്ടിവരുമെന്നാണ് ഫ്ലോറിഡ സംഭവം സൂചിപ്പിക്കുന്നത്.\nEnglish Summary : We were inappropriately touched by tourists Says Mickey Mouse, Minnie Mouse and Donald Duck


കുരീപ്പുഴ: വിധി കുഴിയില്, മൈക്ക് കൊമ്പില്\nഉച്ചഭാഷിണി ഉപയോഗം സംബന്ധിച്ച് അതിപ്രധാനമായ ഒരു വിധി ബഹുമാനപ്പെട്ട ഹൈക്കോടതിയില് നിന്നും ഉണ്ടായിരിക്കുന്നു. ചീഫ് ജസ്റ്റിസ് മഞ്ജുള ചെല്ലൂര്, ജസ്റ്റിസ് കെ വിനോദ് ചന്ദ്രന് എന്നിവരുള്‍പ്പെട്ട ഡിവിഷന് ബഞ്ചാണ് ശ്രദ്ധേയവും പൊതുജനാരോഗ്യത്തിന് അത്യന്താപേക്ഷിതവുമായ ഈ വിധി പ്രസ്താവിച്ചിട്ടുള്ളത്.\nപത്തനംതിട്ട മാക്കാംകുന്നു സ്വദേശി റോബിന് ചാക്കോ സമര്‍പ്പിച്ച പരാതിയിലാണ് വിധിയുണ്ടായത്. സമീപത്തെ ഹിന്ദു ക്ഷേത്രത്തിലും ക്രിസ്തീയ സഭാവിഭാഗത്തിന്റെ കൂട്ടായ്മയിലും ഭക്തിഗാനമിടാനും പ്രാര്‍ഥനയ്ക്കും ലൗഡ് സ്പീക്കര് ഉപയോഗിക്കുന്നത് ശബ്ദമലിനീകരണത്തിനു കാരണമാകുന്നു എന്നായിരുന്നു പരാതി. ഈ പരാതി പരിഗണിച്ച കോടതി, പരിസ്ഥിതി-പൊലീസ് നിയമങ്ങളിലെ നിയന്ത്രണങ്ങള്‍ക്കു വിധേയമായി മാത്രമേ ഉച്ചഭാഷിണി ഉപയോഗിക്കാവൂ എന്ന സുപ്രിം കോടതിവിധി ചൂണ്ടിക്കാട്ടുകയും ബന്ധപ്പെട്ട ഉദ്യോഗസ്ഥരോട് നടപടി എടുക്കണമെന്ന് നിര്‍ദ്ദേശിക്കുകയും ചെയ്തു.\nഈ വിഷയത്തിലൊരുവിധി ആദ്യമായി ഉണ്ടാകുന്നത് കരുനാഗപ്പള്ളി മുന്‍സിഫ് കോടതിയിലാണ്. ആയിരത്തിത്തൊള്ളായിരത്തി എണ്‍പത്തിയാറില്. പിന്നെയാണ് ആലപ്പുഴ സ്വദേശി പി പി സുമനന് ശബ്ദമലിനീകരണത്തിനെതിരേ കോടതി കയറിയത്. സുപ്രിം കോടതിയും ഹൈക്കോടതിയും മറ്റുകോടതികളും ഉച്ചഭാഷിണിയുടെ അമിത ഉപയോഗത്തിനെതിരേ നിര്‍ദേശം നല്‍കിയിട്ടുണ്ടെങ്കിലും അതുനടപ്പിലാകാത്തതെന്തുകൊണ്ടാണ്? വിധി പ്രസ്താവിച്ചവര് വിധിയെ നിരന്തരം ലംഘിക്കുന്ന കാര്യം അറിയുന്നില്ലെന്നുണ്ടോ?\nമനുഷ്യാരോഗ്യത്തിലും പരിസ്ഥിതിക്കാര്യത്തിലും ശ്രദ്ധയുള്ളവര് അമിതമായ ഉച്ചഭാഷിണി പ്രയോഗത്തിന്റെ ദോഷഫലങ്ങള് കണ്ടെത്തിയിട്ടുണ്ട്. മനുഷ്യന്റെയും പക്ഷിമൃഗാദികളുടെയും വൃക്ഷസസ്യലതാദികളുടെയും സ്വസ്ഥജീവിതം തകര്‍ക്കാന് അമിത ശബ്ദത്തിനു കഴിയും. കേള്‍വിശക്തി ക്രമേണ ഇല്ലാതാക്കും. തൊഴിലിലെ കാര്യക്ഷമത കുറയും രക്തസമ്മര്‍ദ്ദം വര്‍ധിക്കും. കുട്ടികള് നിര്‍ത്താതെ കരയും. പഠനത്തില് ശ്രദ്ധ കേന്ദ്രീകരിക്കാന് കഴിയില്ല. ഹൃദയസ്പന്ദന നിരക്കും ശ്വാസോച്ഛ്വാസ നിരക്കും വര്‍ധിക്കും. ഇങ്ങനെ നിരവധി ജീവിത വിഷയങ്ങള്.....\nശബ്ദമലിനീകരണം സംബന്ധിച്ച നിയമം നിലവിലുണ്ട്. നിയമം ധിക്കരിക്കുന്നവര്‍ക്ക് അഞ്ചുവര്‍ഷത്തെ തടവും ഒരു ലക്ഷം രൂപ പിഴയും അനുശാസിച്ചിട്ടുണ്ട്. പരാതി കിട്ടിയാല് നടപടി സ്വീകരിക്കാത്ത ഉദ്യോഗസ്ഥരെയും തുല്യകുറ്റം ചെയ്തവരായി പരിഗണിക്കും. ക്രൈം സ്റ്റോപ്പര് നമ്പറില് (1090) വിളിച്ചു പറഞ്ഞാല് ഉടന് നടപടി സ്വീകരിക്കേണ്ടതുമാണ്. പിന്നെന്തു കൊണ്ടാണ് എല്ലായിടത്തും ഉച്ചഭാഷിണി വച്ചു അലറി വിളിക്കുന്നത്? നിയമം നടപ്പിലാക്കേണ്ടവരുടെ മതവിശ്വാസവും മറ്റ് അന്ധവിശ്വാസങ്ങളും ഒരു കാരണമാണ്.\nകൊല്ലത്തെ പൊലീസ് സൂപ്രണ്ട് ഓഫീസിനുമുന്നില് പൊതുവഴിയില്‍ത്തന്നെ ഒരു ഹിന്ദുക്ഷേത്രമുണ്ട്. പൊതുവഴിയിലെ ക്ഷേത്രം ഗതാഗത തടസ്സമുണ്ടാക്കുകയും ഭക്തരുടെ ശ്രദ്ധ വികേന്ദ്രീകരിക്കുകയും ചെയ്യും. എങ്കിലും മൈക്ക് ഉപയോഗിക്കുന്നതില് മാതൃകയാണ് ആ ക്ഷേത്രം. എസ് പി ഓഫീസിനു നേര്‍ക്ക് ഉച്ചഭാഷിണി വച്ചിട്ടേയില്ല. മറ്റു ചെറുകോളാമ്പികള് പ്രവര്‍ത്തിക്കുന്നുണ്ടെന്നറിയണമെങ്കില് കോളാമ്പിയില് ചെവി വയ്ക്കണം. അപ്പോള് നിയമം പ്രാവര്‍ത്തികമാക്കാന് സാധ്യതയുണ്ടെന്നു ബോധ്യം വന്നാല് ശബ്ദം കുറയും.\nപുതിയ ഹൈക്കോടതി വിധിയില് രാവിലെ ആറുമണിക്കുമുമ്പും രാത്രി പത്തുമണിക്കുശേഷവും ഉച്ചഭാഷിണി പ്രവര്‍ത്തിപ്പിക്കരുതെന്ന നിയമം ഓര്‍മ്മിപ്പിച്ചിട്ടുണ്ട്. ശ്രദ്ധേയമായ ഈ വിധികളെല്ലാം കുഴിയിലേയ്‌ക്കെറിയുകയും ആളോളം വലിപ്പമുള്ള ഹോണുകള് കൊമ്പില് കെട്ടുകയുമാണ് ചെയ്യുന്നത്.\nമതവിശ്വാസത്തിന്റെ പേരിലാണ് ഏറ്റവും വലിയ ശബ്ദമലിനീകരണം നടക്കുന്നത്. കൊച്ചുവെളുപ്പാന് കാലത്തുതന്നെ ഉച്ചത്തിലുള്ള പ്രാര്‍ഥനാലര്‍ച്ച കേള്‍ക്കുമ്പോള് അത്ര അകലെയാണോ ദൈവമുറങ്ങുന്നതെന്ന് ചിന്തിച്ചുപോകും.\nPosted by kureeppuzhasreekumar at 00:05\nരമേഷ്സുകുമാരന് 13 March 2013 at 04:28\nഅറിയില്ലേ കവേ ഈ ബധിര വര്‍ഗ്ഗത്തെ?\nkureeppuzhasreekumar 15 March 2013 at 11:35\najith 15 March 2013 at 11:14\nമതത്തെ തൊട്ടുകളിയ്ക്കാന് അധികാരത്തിനും അല്പം പേടിയുണ്ട്\nkureeppuzhasreekumar 15 March 2013 at 11:36\nഅല്പ്പമല്ല അധികം ഭയം ഉണ്ട്.\nഒരു പോങ്ങ ബിസായവും പൊഞ്ഞാറും


കേരള കോണ്‍ഗ്രസ് എമ്മിലെ സീറ്റ് തര്‍ക്കത്തില് കോണ്‍ഗ്രസിന് അതൃപ്തി\nപി.ജെ ജോസഫിനെ കൂടി വിശ്വാസത്തിലെടുത്ത് കോട്ടയം സീറ്റ് തര്‍ക്കം ഒഴിവാക്കേണ്ടതായിരുന്നുവെന്ന നിലപാടാണ് കോണ്‍ഗ്രസിന്.\n14 Mar, 2019 at 07:33 AM\nകേരള കോണ്‍ഗ്രസ് എമ്മിലെ സീറ്റ് തര്‍ക്കത്തില് കോണ്‍ഗ്രസിന് അതൃപ്തി. പി.ജെ ജോസഫിനെ കൂടി വിശ്വാസത്തിലെടുത്ത് കോട്ടയം സീറ്റ് തര്‍ക്കം ഒഴിവാക്കേണ്ടതായിരുന്നുവെന്ന നിലപാടാണ് കോണ്‍ഗ്രസിന്. കേരള കോണ്‍ഗ്രസിനുള്ളിലെ തര്‍ക്കം ഇടുക്കി, കോട്ടയം,പത്തനംതിട്ട, സീറ്റുകളിലെ വിജയസാധ്യതയെ ബാധിക്കുമെന്നാണ് വിലയിരുത്തല്.\nജോസഫ് വിഭാഗത്തെ വിശ്വാസത്തിലെടുക്കാതെ സ്ഥാനാര്‍ഥി നിര്‍ണയത്തിലേക്കെത്തിയ കേരള കോണ്‍ഗ്രസിലെ നീക്കങ്ങളില് കോണ്‍ഗ്രസ് സംസ്ഥാന നേതൃത്വത്തിന് കടുത്ത അതൃപ്തിയുണ്ട്. പി.ജെ ജോസഫിന് കൂടി അംഗീകരിക്കാന് കഴിയുന്ന രീതിയിലേക്ക് സ്ഥാനാര്‍ഥി നിര്‍ണയം പോകേണ്ടിയിരിക്കുന്നു. കെ.എം മാണിയുടെ നിലപാടിനപ്പുറമുള്ള ഇടപെടലുകള് ഇക്കാര്യത്തില് ഉണ്ടായതായും കോണ്‍ഗ്രസ് സംശയിക്കുന്നു. യു.ഡി.എഫിന്റെ വിജസാധ്യതക്ക് കോട്ടം തട്ടുന്ന രീതിയിലുള്ള തീരുമാനം ഉണ്ടായിരിക്കുന്നത്. കോട്ടയത്ത് മാത്രമല്ല ഇടുക്കി, പത്തനംതിട്ട സീറ്റുകളെയും ഇത് ബാധിക്കും. മുന്നണിയെ ബാധിക്കുന്ന രീതിയിലേക്ക് കേരള കോണ്‍ഗ്രസ് മാണി വിഭാഗത്തിലെ ചിലര് നടത്തിയ നീക്കങ്ങളുടെ ഭാവിയെക്കുറിച്ചും കോണ്‍ഗ്രസിന് ആശങ്കയുണ്ട്. മുന്നണി വിട്ട ശേഷം എല്.ഡി.എഫിലേക്ക് പോകാന് മാണി ഗ്രൂപ്പിലെ ഒരു വിഭാഗം ശക്തമായ സമ്മര്‍ദ്ദം നടത്തിയിരുന്നു. അന്ന് അത് തടയിട്ടത് പി.ജെ ജോസഫും അദ്ദേഹത്തോടൊപ്പമുള്ളവരുമാണ്.\nഇപ്പോള് പ്രതികാര നടപടിയെന്നോണം പി.ജെ ജോസഫിനെ അവഗണിച്ച് മുന്നോട്ട് പോകുന്ന രീതിയാണ് കാണുന്നത്. മാണി ഗ്രൂപ്പിലെ തന്നെ വലിയൊരു വിഭാഗം ഈ തീരുമാനങ്ങളില് അതൃപ്തരാണ്. ഈ സാഹചര്യത്തില് പി.ജെ ജോസഫിന് പിന്തുണ നല്‍കി മാണി ഗ്രൂപ്പിന് കര്‍ക്കശ നിലപാട് സ്വീകരിക്കണമെന്ന നിലപാടാണ് കോണ്‍ഗ്രസില് പൊതുവെയുള്ളത്. അതേസമയം പരിഹാര നീക്കങ്ങള് മുന്നണിയുടെ വിജയ സാധ്യതകളെ ബാധിക്കാതെ രീതിയില് നടത്തണമെന്നും നേതാക്കള്‍ക്ക് നിര്‍ബന്ധമുണ്ട്.\nKerala Congress MSeat divisionGeneral Election 2019


മോദിയുടെ നാട്ടില് ബാലിക ക്രൂരപീഡനത്തിനിരയായി കൊല്ലപ്പെട്ടു; ശരീരത്തിൽ 86 മുറിവുകൾ | Webdunia Malayalam\nഗുജറാത്തിൽ പതിനൊന്ന് വയസുകാരി ക്രൂരമാനഭംഗത്തിന് ഇരയായി കൊല്ലപ്പെട്ടു. സൂറത്തിനു സമീപം ബെസ്താനില് നിന്നാണ് ദിവസങ്ങളോളം പഴക്കമുള്ള പെണ്‍കുട്ടിയുടെ മൃതദേഹം കണ്ടെത്തിയത്. ഏഴു ദിവസത്തോളം മൃഗീയമായി പീഡിപ്പിക്കപ്പെട്ട ശേഷമാണ് കുട്ടി മരിച്ചതെന്ന് പോസ്റ്റ്മോർട്ട് വ്യക്തമാക്കുന്നു.\nപെണ്‍കുട്ടിയുടെ ശരീരത്ത് 86 മുറിവുകളുള് ഉണ്ടെന്നാണ് പോസ്റ്റ്മോർട്ടം നടത്തിയ ഡോക്ടർമാർ നല്‍കുന്ന വിവവരം. ഏപ്രിൽ ആറിന് ബെസ്താനിലെ ഒരു ക്രിക്കറ്റ് മൈതാനത്തിനു സമീപത്തുള്ള ചതുപ്പ് നിലത്ത് നിന്നുമാണ് കുട്ടിയുടെ മൃതദേഹം കണ്ടെത്തിയത്. മൃതദേഹം ഇതുവരെ തിരിച്ചറിയാനായിട്ടില്ല.\nഏഴു ദിവസത്തോളം കുട്ടി ക്രൂരമാനഭംഗത്തിന് ഇരയായി. സ്വകാര്യഭാഗങ്ങളില് ആഴത്തിലുള്ള മുറിവുകളുണ്ട്. തടികൊണ്ടുള്ള ആയുധം ഉപയോഗിച്ചാണ് കുട്ടിയെ ഉപദ്രവിച്ചിരിക്കുന്നതെന്നും സൂറത്ത് സര്‍ക്കാര് ഹോസ്പിറ്റലിലെ ഫോറന്‍സിക് മേധാവി ഗണേശ് ഗോവ്കര് വ്യക്തമാക്കി.\nമറ്റെവിടെയെങ്കിലും വച്ച് കൃത്യം നിർവഹിച്ചശേഷം പെൺകുട്ടിയെ ഇവിടെ കൊണ്ടുവന്ന് ഇടാനുള്ള സാധ്യതയും പൊലീസ് പരിശോധിക്കുന്നുണ്ട്. കുട്ടിയെ തിരിച്ചറിയാത്തതിനാല് അടുത്ത കാലത്ത് കാണാതായ ആളുകളുടെ പട്ടിക പൊലീസ് ശേഖരിക്കുകയാണ്. എഎൻഐ വാർത്താ ഏജൻസിയാണ് ഇത് സംബന്ധിച്ച് വാർത്ത പുറത്തുവിട്ടത്.\nRape Case In Surat


വിഴിഞ്ഞം തുറമുഖ പദ്ധതി ഹിന്ദുക്കള് മനസ്സുവെച്ചാല് യാഥാര്‍ത്ഥ്യമാകുമെന്ന് സുരേഷ് ഗോപി\nവിഴിഞ്ഞം തുറമുഖ പദ്ധതി ...\n14 Jan 2015 4:28 PM GMT\nവിഴിഞ്ഞം പദ്ധതി യാഥാര്‍ത്ഥ്യമാക്കാന് ഹിന്ദുക്കള് മുന്നോട്ട് വരണമെന്ന് നടന് സുരേഷ് ഗോപി. ഹിന്ദു നേതാക്കളുമായി പദ്ധതി സംബന്ധിച്ച് ചര്‍ച്ചകള് നടത്തണമെന്നും അദ്ദേഹം ആവശ്യപ്പെട്ടു. ഹിന്ദു സമൂഹം മനസ്സുവെച്ചാല് പദ്ധതിയുടെ സാമ്പത്തിക ആവശ്യങ്ങള് പോലും നിഷപ്രയാസം സാധ്യമാകും. തുറമുഖ പദ്ധതി നടപ്പാക്കണമെന്ന് ആവശ്യപ്പെട്ട് വിഴിഞ്ഞം ഗ്രാമവാസികള് നടത്തിയ സെക്രട്ടേറിയറ്റ് മാര്‍ച്ച് ഉദ്ഘാടനം ചെയ്യവേയായിരുന്നു സുരേഷ് ഗോപിയുടെ പരമാര്‍ശം.\nസുനന്ദ പുഷ്‌കര് കേസില് ശശി തരൂര് രാജി വച്ചാല് സുരേഷ് ഗോപിയാവും തിരുവനന്തപുരത്തെ ബിജെപി സ്ഥാനാര്‍ത്ഥി എന്ന് ചില അഭ്യൂഹങ്ങള് കഴിഞ്ഞ ദിവസങ്ങളില് പ്രചരിച്ചിരുന്നു. ജയിച്ചാല് അദ്ദേഹം കേന്ദ്രമന്ത്രിയാകുമെന്നും അഭ്യൂഹങ്ങള് ഉണ്ട്. കഴിഞ്ഞ മേയില് നടന്ന പൊതു തിരഞ്ഞെടുപ്പിന് മുമ്പ് അദ്ദേഹം പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തിയിരുന്നു.\nഒരു സര്‍ക്കാര് പദ്ധതിയെന്ന നിലയില്, വിഴിഞ്ഞം അന്താരാഷ്ട്ര തുറമുഖ പദ്ധതിക്ക് കേന്ദ്ര ധനമന്ത്രാലയത്തില് നിന്നും ലഭിക്കേണ്ട അനുമതികളെല്ലാം ലഭിച്ചതായി ഇന്നലെ മുഖ്യമന്ത്രി ഉമ്മന്‍ചാണ്ടി അറിയിച്ചിരുന്നു. കോടതിയില് നിലനില്‍ക്കുന്ന ചില കേസുകള് മാത്രമാണ് പദ്ധതിക്ക് തടസമെന്നും പദ്ധതിയുടെ ടെന്‍ഡര് നടപടികള് ഈ മാസം 28ന് പൂര്‍ത്തിയാകുമെന്നും അദ്ദേഹം വെളിപ്പെടുത്തിയിരുന്നു. അദാനി പോര്‍ട്ട്‌സ് ഉള്‍പ്പെടെയുള്ള മൂന്ന് കമ്പനികള് ഇതിനകം തന്നെ ടെന്‍ഡര് രേഖകള് വാങ്ങിയിട്ടുണ്ട്.\nകേന്ദ്ര സഹായം സംബന്ധിച്ച അനിശ്ചിതത്വമായിരുന്നു ഇതുവരെ പദ്ധതിക്കുള്ള പ്രധാന തടസം. ധനമന്ത്രാലയത്തിന്റെ അനുമതി ലഭിച്ചതോടെ ഈ തടസം നീങ്ങുകയും അവരുടെ നിബന്ധനകള് പുതിയ ടെന്‍ഡറില് ഉള്‍പ്പെടുത്തുകയും ചെയ്തിട്ടുണ്ട്.\nഎന്നാല് പദ്ധതിക്ക് പാരിസ്ഥിതിക അനുമതി നല്‍കിയത് സംബന്ധിച്ച് സുപ്രീം കോടതിയിലും ദേശീയ ഹരിത ട്രൈബ്യൂണലിലും കേസുകള് നിലനില്‍ക്കുന്നുണ്ട്. ഇത് സംബന്ധിച്ച വിധികള് അനുകൂലമായാല് പദ്ധതിയുമായി മുന്നോട്ട് പോകാന് സംസ്ഥാന സര്‍ക്കാരിന് സാധിക്കും.


ഇന്ത്യന് ഹാജിമാരുടെ നാട്ടിലേക്കുള്ള മടക്ക യാത്ര ഇന്ന് ആരംഭിക്കും-Indian hajj pilgrims will return today\nപന്ത്രണ്ട് വിമാനങ്ങളിലായി മൂവായിരത്തി അഞ്ഞൂറോളം ഹാജിമാര് നാളെ നാട്ടിലേക്ക് മടങ്ങും\nജിദ്ദ: ഇന്ത്യന് ഹാജിമാരുടെ നാട്ടിലേക്കുള്ള മടക്ക യാത്ര ഇന്ന് ആരംഭിക്കും. ജിദ്ദയില് നിന്നും രാവിലെ 9.45ന് ഗോവയിലേക്കാണ് ആദ്യ വിമാനം. മദീന സന്ദര്‍ശനത്തിന് ശേഷം ഇരുപത്തി രണ്ടു മുതലാണ് മലയാളി ഹാജിമാരുടെ മടക്ക യാത്ര ആരംഭിക്കുക. ഹജ്ജിന് മുമ്പ് മദീന സന്ദര്‍ശനം പൂര്‍ത്തിയാക്കിയ ഹാജിമാരാണ് ജിദ്ദ വിമാനത്താവളം വഴി യാത്ര തിരിക്കുന്നത്. പന്ത്രണ്ട് വിമാനങ്ങളിലായി മൂവായിരത്തി അഞ്ഞൂറോളം ഹാജിമാര് നാളെ നാട്ടിലേക്ക് മടങ്ങും.\nജിദ്ദ വഴി ഹജ്ജിനെത്തിയ തീര്‍ഥാടകരുടെ മദീന സന്ദര്‍ശനം ഈ മാസം പത്തിന് ആരംഭിക്കും. എട്ട് ദിവസമാണ് തീര്‍ഥാടകര് മദീനയില് താമസിക്കുക.19 മുതലാണ് മദീനയില് നിന്നുള്ള ആദ്യ മടക്കയാത്ര വിമാനം. സംസ്ഥാന ഹജ്ജ് കമ്മിറ്റിക്ക് കീഴില് കേരളത്തില് നിന്നെത്തിയ ഹാജിമാര് 13 മുതല് മദീന സന്ദര്‍ശനം ആരംഭിക്കും. അതേ സമയം സ്വകാര്യ ഗ്രൂപ്പുകളിലെ തീര്‍ഥാടകര് അടുത്ത ദിവസം മുതല് നാട്ടിലേക്ക് മടങ്ങിത്തുടങ്ങും. 1,69,940 പേരാണ് ഇന്ത്യയിൽനിന്ന് ഇത്തവണ ഹജ്ജ് നിർവഹിക്കാനെത്തിയത്.\nമടക്കയാത്രയുമായി ബന്ധപ്പെട്ട നടപടികള് പൂര്‍ത്തിയായതായി ഹജ്ജ് മിഷന് അധികൃതര് അറിയിച്ചു. തീര്‍ഥാടകരുടെ ബാഗേജുകള് വിമാന കമ്പനി അധികൃതര് 24 മണിക്കൂര് മുമ്പ് താമസ സ്ഥലത്ത് നിന്ന് സ്വീകരിക്കും. ഹാജിമാർക്കുള്ള സംസം വെള്ളം നേരത്തെ അതത് വിമാനത്താവളങ്ങളിൽ എത്തിച്ചിട്ടുണ്ട്.


പുതുക്കൈയിലെ സിപിഐ ബ്രാഞ്ച് കമ്മിറ്റി ഓഫീസിനായി നിര്‍മിച്ച എന്.ഇ ബാലറാം സ്മാരക മന്ദിരം ഗീതാ നസീര് സന്ദര്‍ശിച്ചു - Malayalam Today\nപുതുക്കൈയിലെ സിപിഐ ബ്രാഞ്ച് കമ്മിറ്റി ഓഫീസിനായി നിര്‍മിച്ച എന്.ഇ ബാലറാം സ്മാരക മന്ദിരം ഗീതാ നസീര് സന്ദര്‍ശിച്ചു\nനീലേശ്വരം: ആരോഗ്യ പ്രശ്നങ്ങളെ തുടര്‍ന്നു ഉദ്ഘാടനത്തിനെത്താനായില്ലെങ്കിലും പിതാവിന്റെ പേരിലുള്ള സ്മാരക മന്ദിരം കാണാന് ഗീതാ നസീര് എത്തി. സിപിഐ പുതുക്കൈ ബ്രാഞ്ച് ഓഫിസിനായി നിര്‍മിച്ച എന്.ഇ.ബാലറാം സ്മാരക മന്ദിരമാണ് ഇവര് സന്ദര്‍ശിച്ചത്. കഴിഞ്ഞ നവംബര് 19 നു നടന്ന ഉദ്ഘാടന ചടങ്ങില് മുഖ്യാതിഥിയായി പങ്കെടുക്കേണ്ടിയിരുന്ന ഇവര്‍ക്കു ചടങ്ങിനെത്താനായിരുന്നില്ല. യുവകലാസാഹിതി സാംസ്‌കാരിക യാത്രയുടെ കോ-ഓര്‍ഡിനേറ്റര് ആയ ഇവര് ഇന്നലെ കാഞ്ഞങ്ങാട്ടു നടന്ന ഉദ്ഘാടന ചടങ്ങിനെത്തിയപ്പോഴാണ് പുതുക്കൈയിലെത്തിയത്.\nമുന് മുഖ്യമന്ത്രി പി.കെ.വാസുദേവന് നായരുടെ മകള് ശാരദ മോഹന്, പുതുപ്പള്ളി രാഘവന്റെ മകള് ഷീല രാഹുലന് എന്നിവരും കൂടെയുണ്ടായിരുന്നു. മന്ദിരത്തില് ചേര്‍ന്ന ആദര സമ്മേളനം കാഞ്ഞങ്ങാട് മണ്ഡലം സെക്രട്ടറി സി.കെ.ബാബുരാജ് ഉദ്ഘാടനം ചെയ്തു. ലോക്കല് സെക്രട്ടറി കെ.കെ.വല്‍സലന് അധ്യക്ഷത വഹിച്ചു.\nകേരള മഹിളാ സംഘം ജില്ലാ സെക്രട്ടറി പി.ഭാര്‍ഗവി വിജയകുമാര്, സിപിഐ പുതുക്കൈ ബ്രാഞ്ച് സെക്രട്ടറി സി.രാധാകൃഷ്ണന്, മഠത്തില് നാരായണന് നായര്, എം.തമ്പാന്, എന്.നാരായണന്, ടി.വി.സുശീല എന്നിവര് പ്രസംഗിച്ചു.


കാസര്‍കോട്: നവംബറില് സ്‌കൂളുകള് തുറക്കാനിരിക്കേ ജില്ലയിലെ സ്‌കൂള് കെട്ടിടങ്ങളുടെയും സ്‌കൂള് ബസുകളുടെയും ഫിറ്റ്‌നസ് ഉറപ്പാക്കണമെന്ന് സംസ്ഥാന ബാലാവകാശ കമ്മീഷന് അംഗം പി.പി. ശ്യാമളാദേവി നിര്‍ദേശിച്ചു.\nവിദ്യാഭ്യാസ അവകാശ നിയമവുമായി ബന്ധപ്പെട്ട കര്‍ത്തവ്യ വാഹകരുടെ കൂടിയാലോചന യോഗത്തില് സംസാരിക്കുകയായിരുന്നു അവര്. ഏറെക്കാലം അടഞ്ഞു കിടന്ന വിദ്യാലയങ്ങള് തുറക്കുന്നത് ലളിതമെന്ന് തോന്നാമെങ്കിലും സങ്കീര്‍ണമായ ദൗത്യമാണ്. വിവിധ വകുപ്പുകളുടെ ഏകീകരണത്തോടുള്ള പ്രവര്‍ത്തനങ്ങളിലൂടെ മാത്രമേ ഈ ദൗത്യത്തില് പൂര്‍ണവിജയം നേടാന് നമുക്ക് സാധിക്കുകയുള്ളൂവെന്ന് ശ്യാമളാദേവി പറഞ്ഞു.


ചെന്നൈ: കൂടുതല് ആളുകള്‍ക്ക് കുത്തിവയ്പെടുക്കാന് പുതിയ ആശയവുമായി എത്തിയിരിക്കുകയാണ് ചെന്നൈയിലെ ആരോഗ്യപ്രവര്‍ത്തകര്.\nഅപ്പാര്‍ട്ട്‌മെന്റുകളില് പോയി കുത്തിവയ്പെടുക്കുകയാണ് ആരോഗ്യപ്രവര്‍ത്തകര്.\nവൃദ്ധന്മാര് താമസിക്കുന്ന അപ്പാര്‍ട്ട്മെന്റുകളില് ആരോഗ്യപ്രവര്‍ത്തകര് എത്തി, വാക്‌സിന് നല്‍കി. ക്യൂവില് നിന്ന് സമയം പാഴാക്കാതെ കുത്തിവയ്പെടുക്കുന്നതിനുള്ള ഒരു മികച്ച സംവിധാനമാണിതെന്നും, കഴിഞ്ഞ ഒരു വര്‍ഷമായി തങ്ങള് മുറിയില് ഒതുങ്ങിക്കൂടുകയായിരുന്നുവെന്നും തൊണ്ണൂറ്റിയഞ്ചുകാരനായ കൃഷ്ണ ജി റാവുവും ഭാര്യ ഗംഗയും പറഞ്ഞു.\nനഴ്സുമാര് അപ്പാര്‍ട്ട്മെന്റിലുള്ള മുതിര്‍ന്ന പൗരന്മാര്‍ക്കും, നാല്‍പത്തിയഞ്ച് വയസിന് മുകളിലുള്ള ഇതര രോഗസ്ഥര്‍ക്കും കുത്തിവയ്പെടുത്തു. എല്ലാവരെയും നിരീക്ഷിക്കാന് ഒരു ഡോക്ടറും കൂടെയുണ്ടായിരുന്നു. 400 പേര്‍ക്ക് ഏതാനും മണിക്കൂറുകള്‍ക്കുള്ളില് കൊവിഡ്‌വാക്സിന് ലഭിച്ചു.\nഈ ആശയംനല്ലതാണ്, ഞങ്ങള് പുറത്തു പോകേണ്ടതില്ല. അവര് ഒരു ഡോക്ടറുമായി വരുന്നു.’-വാക്സിനേഷന് ലഭിച്ച അദ്ധ്യാപികയായ റോളി ശര്‍മ പറഞ്ഞു.’തമിഴ്നാട്ടില് ഏറ്റവും കൂടുതല് കൊവിഡ് കേസുകള് റിപ്പോര്‍ട്ട് ചെയ്തത് ചെന്നൈയിലാണ്. ചെന്നൈയിലെ അഞ്ച് ലക്ഷം പേര്‍ക്ക് മാത്രമാണ് ഇതുവരെ കുത്തിവയ്പ് നല്‍കിയിട്ടുള്ളത്.


അവസാന നാലില് ആര്? • Suprabhaatham\nഅവസാന നാലില് ആര്?\nJuly 5, 2018 | 12:17 am IST\nമോസ്‌കോ: 2018 ലോകകപ്പ് അവസാന നാളുകളിലേക്ക് അടുക്കുംതോറും റഷ്യയില് പുതിയ ചാംപ്യന്മാരുടെ പിറവിക്ക് സാധ്യതകള് ഏറെയാണ്.\nഅട്ടിമറികള് നടന്ന പ്രീ ക്വാര്‍ട്ടര് പോരാട്ടത്തില് കരുത്തന്മാരെ ചവിട്ടി പുറത്താക്കി അവസാന എട്ടില് കടന്നവര് ചില്ലറക്കാരല്ല. എല്ലാ ടീമുകളും ഒന്നിനൊന്ന് മെച്ചം. അര്‍ജന്റീനയുടെയും പോര്‍ച്ചുഗലിന്റെയും സ്‌പെയിനിന്റെയും മടക്കം ഫുട്‌ബോള് ലോകത്തെ ഞെട്ടിച്ചിരിക്കുകയാണ്. പക്ഷേ മത്സരത്തിന്റെ അവസാന വിസില് മുഴങ്ങുന്നതിന് മുന്‍പ് എന്തും സംഭവിക്കുന്ന ഫുട്‌ബോളില് ഇത് സ്വാഭാവികമാണ്.\nആദ്യ പ്രീ ക്വാര്‍ട്ടറില് അര്‍ജന്റീനയെ 4-3ന് കീഴടക്കിയാണ് ഫ്രാന്‍സ് അവസാന എട്ടില് കടന്നുകൂടിയത്. ശേഷം പോര്‍ച്ചുഗലിനെ 1-2ന് പരാജയപ്പെടുത്തി ഉറുഗ്വെയും സ്‌പെയിനിനെ ഷൂട്ടൗട്ടില് പരാജയപ്പെടുത്തി റഷ്യയും ക്വാര്‍ട്ടറിലെത്തി.\nബ്രസീലും ഇംഗ്ലണ്ടും ഫ്രാന്‍സും ബെല്‍ജിയവുമാണ് ക്വാര്‍ട്ടറിലെത്തിയ കരുത്തന്മാര്. റഷ്യ, ക്രൊയേഷ്യ, സ്വീഡന്, ഉറുഗ്വെ എന്നിവരാണ് അവസാന എട്ടിലെത്തിയ മറ്റു ടീമുകള്. സെമിഫൈനലിസ്റ്റുകളെ തീരുമാനിക്കുന്ന ക്വാര്‍ട്ടര് പോരാട്ടങ്ങള്‍ക്ക് വെള്ളിയാഴ്ച തുടക്കമാവും.\nആദ്യ മത്സരത്തില് ഉറുഗ്വെ ഫ്രാന്‍സിനെ നേരിടും. രണ്ടാം മത്സരത്തില് ബ്രസീലും ബെല്‍ജിയവുമാണ് ഏറ്റുമുട്ടുന്നത്.


"വൺ ഇന്ത്യ - വൺ പെൻഷൻ"; പൊതു സംവിധാനങ്ങൾ തകർക്കാനുള്ള കോർപ്പറേറ്റ് ഗൂഢാലോചന - OPEN PRESS | ഓപ്പണ് പ്രസ്സ്\nഈ മഹാമാരിയുടെ കാലം ജനകീയമായ പ്രതിരോധ പ്രവർത്തനത്തിൻ്റെ കാലം മാത്രമായിരുന്നില്ല, മറിച്ച് ജനവിരുദ്ധ ആശയങ്ങളുടെ പ്രചരണ പ്രവർത്തനങ്ങളുടെ കാലം കൂടി ആയിരുന്നു. അത്തരമൊരു പ്രചരണമാണ്, കേൾക്കുമ്പോൾ ആകർഷകമായ -വൺ ഇന്ത്യ വൺ പെൻഷൻ -എന്ന മുദ്രാവാക്യം.\nനിർവചിക്കപ്പെട്ട ആനുകൂല്യ പദ്ധതി എന്ന അർത്ഥത്തിലാണ് പെൻഷൻ അടക്കമുള്ള സംവിധാനത്തെ ചരിത്രം തൊഴിലിടങ്ങളിൽ അടയാളപ്പെടുത്തിയത്. ജനാധിപത്യ സമൂഹത്തിൻ്റെ വളർച്ചയുടെ ഘട്ടത്തിൽ തൊഴിലുടമയും തൊഴിലാളിയും തമ്മിൽ ഉണ്ടാക്കിയ കരാറിൻ്റെ അടിസ്ഥാനത്തിൽ, ‘നികുതി രഹിത’മായി മാറ്റിവെക്കപ്പെട്ട “വേതന”മാണ് പെൻഷൻ.\nപെൻഷൻ മാറ്റിവെക്കപ്പെട്ട “വേതന”മാണ്\nഈ “മാറ്റിവെക്കപ്പെട്ട വേതനം”, തൊഴിലാളിയുടെ വിഹിതവും തൊഴിലുടമയുടെ വിഹിതവും കൂടി ചേർന്നാണ് സ്വരൂപിക്കപ്പെടുന്നത് എന്ന് സാരം. തൊഴിലാളിക്ക്, തൊഴിൽ ദിനങ്ങളിൽ ലഭിക്കുന്ന വേതനം, യഥാർത്ഥത്തിൽ ലഭിക്കേണ്ട കൂലിക്കു പകരം “മാറ്റിവെക്കപ്പെട്ട വേതന” ത്തിലേക്കുള്ള വിഹിതവും കൂടി ചേർന്നതാണ്.\nതൊഴിലാളിയുടെ അധ്വാനശക്തി ഉപയോഗിക്കുന്നത് വഴി, തൊഴിലുടമയ്ക്ക് ലഭിക്കുന്ന മിച്ചമൂല്യത്തിൽ നിന്നും ഒരു വിഹിതമാണ് “മാറ്റിവെക്കപ്പെട്ട വേതന” ത്തിലേക്ക് തൊഴിലുടമ നൽകുന്നത്.\nചുരുക്കത്തിൽ ഈ രണ്ടു വിഹിതവും തൊഴിലാളിയുടെ അധ്വാനശക്തിയുടെ ഉല്പന്നമാണ്. തൊഴിൽ ചെയ്യുന്ന സമയത്ത് തന്നെ തൊഴിലാളിക്ക് ലഭിക്കേണ്ടിയിരുന്ന വേതനം തൻ്റെ വാർദ്ധക്യകാലത്ത്, അഥവാ അധ്വാനശക്തി നൽകാൻ സാഹചര്യം ഇല്ലാത്ത ഒരു സമയത്തേക്ക് മാറ്റിവെക്കുന്ന ഇൻവെസ്റ്റ്‌മെന്റ്!!\nഇത് തൊഴിലുടമയുടെയോ മറ്റാരുടെയെങ്കിലുമോ ഔദാര്യമല്ല.. മറിച്ച് തൊഴിലെടുത്തവൻ്റെ അവകാശമാണ്. തൊഴിലുടമ “സർക്കാർ ” ആകുകയും, തൊഴിലാളി “ജീവനക്കാരനാ”വുകയും ചെയ്യുമ്പോഴാണ് പെൻഷൻ സർക്കാറിൻ്റെ ഔദാര്യമാണെന്ന മുറവിളി ഉയരുന്നത്. ഇങ്ങനെയുള്ള പെൻഷൻ സംവിധാനത്തെ അട്ടിമറിച്ച ആദ്യത്തെ നീക്കമായിരുന്നു കോൺട്രിബൂട്ടറി പെൻഷൻ. എന്നാൽ, പെൻഷൻ സംവിധാനം തന്നെ ഇല്ലാതാക്കാനുള്ള അതിവിദഗ്ദമായ ഒരു ഗൂഢാലോചനയുടെ ഭാഗമായാണ് “വൺ ഇന്ത്യ വൺ പെൻഷൻ” എന്ന പേരിൽ ഇപ്പോൾ നടക്കുന്ന പ്രചരണം.\n1990കളോട് കൂടി ഇന്ത്യയിൽ നടപ്പിലാക്കിയ കോർപ്പറേറ്റ് വൽക്കരണ നയങ്ങളുടെ തുടക്കത്തിലാണ് കോൺട്രിബൂട്ടറി പെൻഷൻ നടപ്പിലാക്കാൻ തുടങ്ങിയത്. പെൻഷൻ ഫണ്ടിലേക്ക് മിച്ചമൂല്യത്തിൽ നിന്നും തൊഴിലുടമ നൽകി കൊണ്ടിരുന്ന വിഹിതം ഇനിമേൽ നൽകേണ്ടതില്ല എന്ന് തീരുമാനിച്ചു.\nമറിച്ച് ആ വിഹിതം അധ്വാനശക്തി വാങ്ങിയ വകയിൽ തൊഴിലാളിയിൽ നിന്നും ഇടാക്കിയ “നികുതി രഹിത “വരുമാനം കൂടാതെ തൊഴിലാളി കൈപ്പറ്റി കൊണ്ടിരിക്കുന്ന വേതനത്തിൽ നിന്ന് ഒരു നിശ്ചിത തുക പിടിച്ചെടുത്ത് പെൻഷൻഫണ്ട് രൂപപ്പെടുത്തി സ്വകാര്യ ഏജൻസിക്കോ, ഷെയർ മാർക്കറ്റിലോ നിക്ഷേപിച്ചു അതിൽ നിന്നും ലഭിക്കുന്ന ലാഭ വിഹിതത്തിൻ്റെ അടിസ്ഥാനത്തിൽ, വിരമിക്കുന്ന തൊഴിലാളിക്ക് പെൻഷൻ നൽകുന്ന രീതി നടപ്പാക്കികൊണ്ട് പെൻഷൻ നൽകുന്ന ഉത്തരവാദിത്വത്തിൽ നിന്നും തൊഴിലുടമ പൂർണ്ണമായും പിന്മാറി. ഇതിനെതിരെയുള്ള ചെറുത്ത് നിൽപിൻ്റെ ഭാഗമായി കേരളത്തിൽ നടപ്പിലാക്കാൻ പെട്ടെന്ന് കഴിഞ്ഞില്ലെങ്കിലും 2014 ഏപ്രിലോടു കൂടി കേരളത്തിലും നടപ്പിലാക്കപ്പെട്ടു.\nഇന്ത്യയിലെ 60 വയസ്സ് കഴിഞ്ഞ എല്ലാ പൗരന്മാർക്കും മാസത്തിൽ 10000 രൂപ പെൻഷൻ. ഇതിന് വേണ്ടത് 10000 ൽ അധികം പെൻഷൻ വാങ്ങിക്കൊണ്ടിരിക്കുന്ന ജീവനക്കാരുടെ പെൻഷനിൽ നിന്നും അധികം വരുന്ന തുക പിടിച്ചെടുക്കുകയും, 60 വയസ്സ് കഴിഞ്ഞ എല്ലാവർക്കും വിതരണം ചെയ്യുകയുമാണ് വേണ്ടത് എന്ന പ്രഖ്യാപനം.\nകോർപ്പറേറ്റ് അനുകൂല നയങ്ങൾ വീണ്ടുവിചാരമില്ലാതെ നടപ്പിലാക്കിയതിൻ്റെ ഭാഗമായി തൊഴിൽ രഹിതരായവർ, വിള നഷ്ടപ്പെട്ട കർഷകർ, വഴിക്കച്ചവടക്കാർ, നിത്യജീവിതം തള്ളിനീക്കാൻ പാടുപെടുന്ന വൃദ്ധജനങ്ങൾ എന്നൊക്കെയുള്ള ഡെക്കറേഷൻ കൂടിയാകുമ്പോൾ കേൾക്കുന്ന മുഴുവനാളുക്കും ഈ ആശയം ഏറെ സ്വീകാര്യമാവും.\nതൊഴിൽ രഹിതൻ്റെ ശത്രു തൊഴിലെടുക്കുന്നവനും, 60 വയസ്സ് കഴിഞ്ഞ് ജീവിക്കാൻ പ്രയാസപ്പെടുന്നവൻ്റെ ശത്രു ഉയർന്ന പെൻഷൻ പറ്റുന്നവനുമായി മാറുമെന്നത് സ്വാഭാവികം !\nയഥാർത്ഥ ശത്രു മറഞ്ഞിരിക്കുകയാണ്.\nതൊഴിൽ അടിസ്ഥാനപ്പെടുത്തിയുള്ള പെൻഷൻ സംവിധാനം മുന്നോട്ട് വെക്കുന്ന സാമൂഹിക സുരക്ഷിതത്വം സമൂഹത്തിലെ പ്രായമായ മുഴുവൻ പൗരന്മാർക്കും അർഹതപ്പെട്ടതാണ്.\nഅവിടെയാണ്, സാമൂഹ്യക്ഷേമ പെൻഷനുകൾ നൽകാൻ സർക്കാർ നിർബന്ധിക്കപ്പെടുന്നത്. അങ്ങിനെ രൂപപ്പെട്ടു വന്നതാണ് അഗതി പെൻഷൻ, വികലാംഗ പെൻഷൻ, കർഷക തൊഴിലാളി പെൻഷൻ, വിധവാ പെൻഷൻ തുടങ്ങിയ ക്ഷേമ പെൻഷനുകളെല്ലാം തന്നെ.\nകോർപ്പറേറ്റ് നയങ്ങൾ നടപ്പിലാക്കുന്ന ഏതൊരു ഭരണകൂടത്തിനും ഇത്തരം സാമൂഹ്യ സുരക്ഷാ പെൻഷനുകൾക്ക് പണം ചിലവഴിക്കാൻ താത്പര്യമുണ്ടാവില്ല.\nതൊഴിൽ ദാതാവിന്റെ (ഇവിടെ സർക്കാറിൻ്റെ) കൈയ്യിൽ പണമില്ല എന്നതാണ് അതിനായി പടച്ചുവിടുന്ന ആദ്യത്തെ നുണ. പണത്തിൻ്റെ ലഭ്യതക്കുറവ് ഇന്നും നമ്മുടെ രാജ്യമോ സംസ്ഥാനമോ നേരിടുന്നില്ല. മറിച്ച്, അത് വിന്യസിക്കുന്നതിൽ വന്നുപോകുന്ന ധൂർത്തും മിസ്‌മാനേജ്‌മെന്റും ആണ് യഥാർത്ഥ പ്രശ്നക്കാർ.\nനൂറ്റമ്പതോളം വരുന്ന ശതകോടീശ്വരന്മാരും, തൊഴിൽ ദാതാക്കളെന്ന നിലയിൽ അവരുടെ തൊഴിലാളികൾക്ക് നല്കപ്പെടാതെ പോകുന്ന സാമൂഹ്യ സുരക്ഷ ഇല്ലായ്മയും നാം വിസ്മരിക്കുന്നു. ആത്മഹത്യ ചെയ്യുന്ന കർഷകരുടെയും ചെറുകിടക്കാരുടെയും വിധി നിർണയിക്കുന്നത് ഈ മിസ്‌മാനേജ്‌മെന്റ് തന്നെയാണ്.\nരാജ്യത്തിന്റെ മൊത്തം ആസ്തിയുടെ 52% കൈയ്യടക്കി വെച്ചിരിക്കുന്നത്, വെറും ഒരു ശതമാനം മാത്രം വരുന്ന മേൽപ്പറഞ്ഞ ശതകോടീശ്വരന്മാരാണ്. അവർക്കായി അര ശതമാനം, പ്രത്യേക നികുതി ഏർപ്പെടുത്തുകയാണെങ്കിൽ ഇന്ത്യയിൽ 60 വയസ്സ് കഴിഞ്ഞ മുഴുവൻ പൗരന്മാർക്കും 10000 രൂപയോ അതിൽ കൂടുതലൊ പെൻഷൻ കൊടുക്കാൻ കഴിയും.\nഈ കോവിഡ് കാലത്ത് രൂപപ്പെട്ട സാമ്പത്തിക മാന്ദ്യം പരിഹരിക്കാൻ “വൻകിടക്കാരിൽ നിന്നും അരശതമാനം സെസ്സ് പിരിക്കുക” എന്ന നിർദ്ദേശം വെച്ച കമ്മീഷനംഗങ്ങൾ നടപടി നേരിടുന്നു എന്നൊരു വാർത്ത വന്നത് ഇതിനോട് ചേർത്ത് വായിക്കുക.\nചുരുങ്ങിയത് പത്ത് വർഷത്തെ ബ്രെയ്ക്ക് ഇല്ലാത്ത സേവനം ഉണ്ടെങ്കിൽ മാത്രമേ ഒരു ജീവനക്കാരൻ പെൻഷന് അർഹനാവൂ എന്ന് പോലും അറിയാത്ത മന്ദബുദ്ധികളാണ്, ലീവെടുത്ത് ഗൾഫിൽ പോയി തിരിച്ച് സർവീസിൽ പ്രവേശിച്ചവർ പോലും പെൻഷൻ വാങ്ങുന്നു എന്നൊക്കെ പ്രചരിപ്പിക്കുന്നത്. ശൂന്യവേതന അവധി കാലയളവ് പെൻഷന് അർഹമല്ല എന്ന് ഇവർക്ക് പറഞ്ഞു കൊടുക്കാൻ ഇവിടെ ആളില്ലാതായി പോയി.\nഇങ്ങിനെ പെൻഷൻ അട്ടിമറിക്കുന്നത് എന്തിന്?\nതൊഴിൽ അടിസ്ഥാനപ്പെടുത്തിയുള്ള പെൻഷൻ സംവിധാനം മുന്നോട്ട് വെക്കുന്ന ധാർമിക മൂല്യം സാമൂഹിക സുരിക്ഷിതത്വം എന്ന മൂല്യമാണ്. അതു കൊണ്ട് തന്നെ പെൻഷൻ സംവിധാനത്തിൻ്റെ കാര്യക്ഷമമായ നിർവഹണം, സമൂഹത്തിലെ പ്രായമായ മുഴുവൻ പൌരന്മാരും പെൻഷനു അർഹരാണ് എന്ന പൊതു അവബോധ നിർമ്മിതിക്ക് കാരണമായി. ഇത്തരം അവബോധം ശക്തിപ്പെട്ടതിനാൽ സാമൂഹ്യക്ഷേമ പെൻഷനുകൾ നൽകാൻ സർക്കാർ നിർബന്ധിക്കപ്പെട്ടു. അങ്ങിനെ രൂപപ്പെട്ടു വന്നതാണ് അഗതി പെൻഷൻ, വികലാംഗ പെൻഷൻ, കർഷക തൊഴിലാളി പെൻഷൻ, വിധവാ പെൻഷൻ, മറ്റു ക്ഷേമ പെൻഷനുകളെല്ലാം.\nഅതായത് സാമൂഹ്യക്ഷേമ പെൻഷനുകൾ നടപ്പിലാക്കാൻ ഭരണ സംവിധാനങ്ങൾ നിർബന്ധിക്കപ്പെട്ടത് തൊഴിൽ അധിഷ്ഠിത പെൻഷൻ ഒരു അവകാശമായി നിലനിൽക്കുകയും അത് ഉൽപാദിപ്പിച്ച സാമൂഹികതയും ആണ്. അങ്ങിനെയാണ് പെൻഷൻ എന്നത് ഒരു “സാമൂഹിക അവകാശ” മായി രൂപപ്പെട്ടത്. അങ്ങിനെ സാമൂഹിക അവകാശമായ പെൻഷൻ സംവിധാനത്തെ, ഇല്ലാതാക്കാൻ ആദ്യം ചെയ്യേണ്ടത് തൊഴിൽ അടിസ്ഥാനമാക്കിയ പെൻഷൻ സംവിധാനത്തിൻ്റെ അടിത്തറയെ അട്ടിമറിക്കുകയാണ് വേണ്ടത് എന്നത് ഇന്ത്യയിൽ കോർപ്പറെറ്റ് മൂലധന നയങ്ങൾ നടപ്പിലാക്കുന്ന ഭരണകൂടത്തിന് നല്ല ബോധ്യമുള്ളതുമാണ്. അതിനനുസ്സരിച്ചുള്ള മനോനില രൂപപ്പെടുത്താനും യഥാർത്ഥ വസ്തുതയെ അദൃശ്യമാക്കി വെക്കാനും ആണ് “വൺ ഇന്ത്യ വൺ പെൻഷൻ ” എന്ന പൊതുബോധത്തെ തൃപ്തിപ്പെടുത്തുന്ന മുദ്രവാക്യമുയർത്തിയിരിക്കുന്നത്.\n”ഒരു രാജ്യം ഒരു നിയമം” – “ഒരു രാജ്യം ഒരു മതം” – “ഒരു രാജ്യം ഒരു സംസ്കാരം” – “ഒരു രാജ്യം ഒരു ഭാഷ”- തുടങ്ങി പല മുദ്രാവാക്യങ്ങളും നിർമ്മിച്ചെടുത്ത സംഘപരിവാർ ആശയം തന്നെയാണ് “- വൺ ഇന്ത്യ വൺ പെൻഷൻ “- എന്നതിന് പിറകിലും ഉള്ളത് എന്ന് നാം മനസ്സിലാക്കേണ്ടതുണ്ട്. എന്തു കൊണ്ടാണ് – ”വൺ ഇന്ത്യ വൺ ഇൻകം ” – (ഒരു ഇന്ത്യ ഒരേ വരുമാനം) എന്ന ഒരു മുദ്രാവാക്യം മുന്നോട്ട് വെക്കപ്പെടുന്നില്ല. അതല്ലേ കൂടുതൽ ശരി. മുന്നോട്ട് വെക്കാത്തതിന് കാരണം ആ മുദ്രാവാക്യം കോർപ്പറേറ്റ് നയത്തിൻ്റെ അടിസ്ഥാന തത്വങ്ങൾക്ക് എതിരാണ്.\nസത്യത്തിൽ സർക്കാറിൻ്റെ കയ്യിൽ പണമില്ലാത്തതു കൊണ്ടല്ലേ അധിക പെൻഷൻ വെട്ടിക്കുറച്ച് എല്ലാവർക്കും തുല്യമാക്കണമെന്ന് പറയുന്നത്?\nഅല്ല. എന്തുകൊണ്ടെന്നാൽ പണത്തിൻ്റെ ലഭ്യതക്കുറവ് ഇന്ത്യ നേരിടുന്നില്ല. പ്രശ്നം ഇന്ത്യൻ ഭരണകൂടം നടപ്പിലാക്കി കൊണ്ടിരിക്കുന്ന മൂലധനകേന്ദ്രീകൃതവും കോർപറേറ്റ് അനുകൂലവുമായ നയങ്ങളുടെ ഭാഗമായാണ്. കണക്കുകൾ സൂചിപ്പിക്കുന്നത് 1990 ൽ ഇന്ത്യയിൽ ആകെ2ശതകോടീശരന്മാരാണ് (ശതകോടി ഡോളർ ആസ്തി ) ഉണ്ടായിരുന്നതെങ്കിൽ 2018 ൽ ശതകോടീശന്മാരുടെ എണ്ണം 119 ആകുന്നു.\nഈ കാലയളവിൽ ജീവസന്ധാരണത്തിനു് സാധ്യമാകാതെ ആത്മഹത്യ ചെയ്ത കർഷകരുടെ എണ്ണം ഏകദേശം4ലക്ഷത്തോളമാണ്. ലക്ഷകണക്കിന് ചെറുകിട തൊഴിൽ ശാലകളാണ് പൂട്ടപ്പെട്ടത്. തൊഴിൽ രഹിതരായവരുടെ എണ്ണം കോടികളാണ്. അതേ സമയം ഇന്ത്യയുടെ ആകെ ആസ്തിയുടെ 52% കയ്യടക്കി വെച്ചിരിക്കുന്നത് 1 % വരുന്ന ഈ ശതകോടീശ്വരന്മാരുടെ കയ്യിലാണ്. മറ്റൊരു രൂപത്തിൽ പറഞ്ഞാൽ 10% വരുന്ന ശതകോടീശരന്മാരുടെ കൈകളിലാണ് ഇന്ത്യയുടെ ആസ്തിയുടെ 77% വും ഉള്ളത്. ഒരു ശതമാനം വരുന്ന ശതകോടീശര്മാർക്ക് 1/2 % നികുതി ഏർപ്പെടുത്തുകയാണങ്കിൽ ഇന്ത്യയിൽ 11.7 കോടി പേർക്ക് തൊഴിൽ ലഭിക്കാനുള്ള അവസരങ്ങൾ സൃഷ്ടിക്കാൻ കഴിയും. 10% ശതകോടീശന്മാർക്ക് 1/2 % സെസ്സ് ഏർപ്പെടുത്തുകയാണങ്കിൽ ഇന്ത്യയിൽ 60 വയസ്സ് കഴിഞ്ഞ മുഴുവൻ പൗരന്മാർക്കും 10000 രൂപയോ അതിൽ കൂടുതലൊ പെൻഷൻ കൊടുക്കാൻ കഴിയും.\nപക്ഷെ അതൊന്നും സർക്കാർ നടപ്പാക്കുകയില്ല. എന്തിനേറെ, ഈ കോവിഡ് കാലത്ത് രൂപപ്പെട്ട സാമ്പത്തിക മാന്ദ്യം പരിഹരിക്കാൻ, നിർദ്ദേശങ്ങൾ സമർപ്പിക്കാൻ നിയോഗിക്കപ്പെട്ട കമ്മീഷൻ വൻകിടക്കാരിൽ നിന്നും സെസ്സ് പിരിക്കുക എന്നതാണ് കേന്ദ്ര സർക്കാർ ചെയ്യേണ്ടുന്ന അടിയന്തിര കടമ എന്നു നിർദ്ദേശിച്ചതിൻ്റെ അടിസ്ഥാനത്തിൽ കമ്മീഷനംഗങ്ങൾ നടപടി നേരിടുന്നു എന്നാണ് റിപ്പോർട്ട് ചെയ്യപ്പെടുന്നത്. അതു കൊണ്ട് പണത്തിൻ്റെ ലഭ്യത കുറവല്ല മറിച്ച് മൂലധന കേന്ദ്രീകരണ നയങ്ങളാണ് പ്രശ്നം.\nകേരളത്തിൻ്റെ സവിശേഷ സാഹചര്യത്തിൽ റവന്യൂ വരുമാനത്തിൻ്റെ 70% ത്തിലധികവും ഉദ്യോഗസ്ഥരേയും പെൻഷൻ കാരേയും തീറ്റി പോറ്റുന്നതു കൊണ്ടല്ലേ 60 വയസ്സ് കഴിഞ്ഞ മുഴുവൻ പേർക്കും 10000 രൂപ വെച്ച് പെൻഷൻ നൽകാൻ കഴിയാത്തത് ?\nജീവനക്കാരുടെ വേതനവും പെൻഷനുമായി നൽകുന്ന തുക പെരുപ്പിച്ചു കാട്ടുന്ന ഒരു രീതി അടുത്ത കാലത്ത് പ്രചരിപ്പിക്കുന്നതായി കാണാം. ഇത് ബോധപൂർവ്വമായ ശ്രമമാണ്. ഇതിൻ്റെ പിറകിൽ പ്രവർത്തിക്കുന്നത് സർക്കാർ അഥവാ പൊതു സംവിധാനങ്ങളെ ദുർബലപ്പെടുത്താനുള്ള ശ്രമമാണ്. 29/4/2020 ദേശാഭിമാനി പത്ര റിപ്പോർട്ടിൻ്റെ അടിസ്ഥാനത്തിൽ റവന്യൂ വരുമാനത്തിൻ്റെ 52% മാണ് ജീവനക്കാരുടെ വേതനത്തിനും പെൻഷനുമായി ചിലവഴിക്കുന്നത്.\nഅതിൽ പെൻഷൻ എന്നത് നേരത്തെ സൂചിപ്പിച്ചതു പോലെ “മാറ്റിവെക്കപ്പെട്ട വേതന ” മായതിനാൽ അത് അവകാശമാണ്, ഔദാര്യമല്ല. സത്യത്തിൽ ഒരു സർക്കാരിൻ്റെ നയങ്ങൾ, ദൈനംദിന വ്യവഹാരങ്ങൾ ജനങ്ങളിൽ എത്തിക്കാൻ ഉപാധിയായ നാഡീഞരമ്പുകളാണ് ഉദ്യോഗസ്ഥ സംവിധാനം. ഒട്ടേറെ പരിമിതികളോടെ ആണെങ്കിലും അതൊരു സേവന മേഖലയാണ്. ആ സേവന മേഖലയിലെ, അഥവാ സർക്കാർ സംവിധാനത്തിലെ6ലക്ഷത്തോളം വരുന്ന ജീവനക്കാരുടെ അധ്വാനശക്തി വിലക്കെടുക്കാനാണ് സർക്കാർ റവന്യൂ വരുമാനത്തിൻ്റെ ഒരു നിശ്ചിത ശതമാനം നീക്കി വെക്കുന്നത്.\nഈ സേവന മേഖല ഉപയോഗിച്ചുകൊണ്ടാണ്;\n7) വികേന്ദ്രീകൃത ആസൂത്രണത്തിലുന്നിയുള്ള പൊതുഭരണ സംവിധാനം ശക്തിപ്പെടുത്തലും വികസന പ്രവർത്തനങ്ങൾ നടത്ത പ്പെടുകയും ചെയ്യുന്നത്.\nഇങ്ങിനെ ജനക്ഷേമ പ്രവർത്തനങ്ങൾ എല്ലാം തന്നെ സാധ്യമാക്കുന്നതിൻ്റെ ചിലവാണ് ഉദ്യോഗസ്ഥർക്ക് നൽകുന്ന വേതനം. അതിനെ കേവലം തീറ്റിപ്പൊറ്റൽ എന്ന് ആക്ഷേപകരമായി പറയുന്നത് പൊതു സംവിധാനങ്ങൾ തകർക്കാനുള്ള ഗൂഢാലോചനയുടെ കൂടി ഭാഗമാണ് എന്ന് തിരിച്ചറിയേണ്ടതുണ്ട്. അതിനാൽ സേവനമേഖലക്ക് നീക്കിവെച്ച ഫണ്ട് പാഴ് ചിലവല്ല.\nഅപ്പോൾ സാമൂഹ്യ പെൻഷനുകളുടെ തുക വർദ്ധിപ്പിക്കാനുള്ള ധനസമാഹരണം നടത്തേണ്ടത് സംസ്ഥാനങ്ങൾക്ക് നൽകേണ്ട കേന്ദ്ര വിഹിതം വർദ്ധിപ്പിച്ചും നേരത്തെ സൂചിപ്പിച്ചതു പോലെ വൻകിടക്കാർക്ക് സെസ് ഏർപ്പെടുത്തികൊണ്ടും ആയിരിക്കണം. അതു കൊണ്ട് 60 വയസ്സ് കഴിഞ്ഞ മുഴുവനാൾക്കും കുറഞ്ഞത് 10000 രൂപയെങ്കിലും പെൻഷൻ നൽകണമെന്ന ന്യായമായ ആവശ്യം മുൻനിർത്തി പ്രക്ഷോഭം നയിക്കേണ്ടത് കോർപ്പറേറ്റ് അനുകൂല നയങ്ങൾക്കെതിരെയാണ് മറിച്ച് അധ്വാനിക്കുന്ന സമയത്ത് “മാറ്റി വെച്ച വേതനം ” വാർദ്ധക്യ കാലത്ത് പെൻഷനായി വാങ്ങുന്ന തങ്ങളോടൊപ്പം സമരത്തിൽ അണിചേരണ്ട പെൻഷൻകാർക്ക് നേരെയല്ല.\nDr. RK SatheeshEfthikar Ahamed B.\npension retirement trending


മീനാക്ഷി ചേച്ചി ഒരു നാല്പത്തിയഞ്ചു വയസ്സ് കാണും കണ്ടാൽ ഒരു മുപ്പത്തിരണ്ട്… – പ്രണയ കഥകൾ\nമീനാക്ഷി ചേച്ചി ഒരു നാല്പത്തിയഞ്ചു വയസ്സ് കാണും കണ്ടാൽ ഒരു മുപ്പത്തിരണ്ട്…\nരചന: ലാലു ദിവാകരൻ\nമീനാക്ഷി ചേച്ചിയെ, നാളത്തെ കാര്യം എങ്ങനെയാ…??? ഹർത്താൽ ആണെന്ന് കേൾക്കുന്നു…..\nമോൻ ഇങ്ങു പോരെ.. ഒക്കെ ഇവിടെ റെഡി ആയിരിക്കും…\nമീനാക്ഷി ചേച്ചി ഒരു നാല്പത്തിയഞ്ചു വയസ്സ് കാണും കണ്ടാൽ ഒരു മുപ്പത്തിരണ്ട് അല്ലെങ്കിൽ മുപ്പത്തിനാല് വയസ്സ് തോന്നുകയുള്ളൂ.ഒരു മകൾ ഉണ്ട്,അവൾ വിവാഹിത ഒരു കുട്ടിയുമുണ്ട് അവൾക്ക് . മീനാക്ഷി ചേച്ചിയുടെ ഭർത്താവ് വിദേശത്താണ് ഏതോ അറബിയുടെ വീട്ടിലെ ഡ്രൈവർ ആണെന്ന് കേൾക്കുന്നു. .അദ്ദേഹം അയക്കുന്ന പൈസ ഒന്നിനും തികയില്ലെന്ന പരാതിയാണ് ചേച്ചിക്ക് എപ്പോളും. അതിനാൽ ചേച്ചി ഇവിടെ ചായക്കട നടത്തുന്നുത് .ഉച്ചക്ക് ഊണും ചായും മാത്രമേ ഉള്ളു. കൂടെ സഹായിക്കാൻ അടുത്തുള്ള ഒരു വല്യമ്മയും ഉണ്ട്..\nബേബി അച്ചായന്റെ നിർബന്ധത്തിനു വഴങ്ങി ആദ്യമായി ഊണ് കഴിക്കാൻ പോകുമ്പോള്, ഇത്ര നല്ല ഊണ് ആണെന്ന് മനസ്സുകൊണ്ടുപോലും ചിന്തിച്ചിരുന്നില്ല,അത്രക്ക് നല്ല അസ്സൽ ഊണ് . മീൻ പൊരിച്ചത് , മീൻ കറി ഒക്കെ ആയി വീട്ടിലെ ഊണ്. പോരാത്തതിന് മീനാക്ഷി ചേച്ചിയെ കാണാനും നല്ല സുന്ദരിയും,. ഫ്രീ ആയുള്ള ഇടപെടൽ കൂടി ആയപ്പോൾ പറയാൻ ഒന്നുമില്ല .\nഅലസമായി ചുറ്റിയ ലുങ്കി, ബ്ലൗസ് , തോർത്തും ഇതായിരുന്നു സാധാരണ വേഷം . വളരെ നൈസ് ആയ ബ്ലൗസ് ആണ് ധരിക്കുക. എന്തായാലും കാണാൻ സുന്ദരി ആയിരുന്നു.\nനാളെ ഇങ്ങു പോരു എന്ന ചേച്ചിയുടെ ഭാഷയിൽ മറ്റ് വല്ല അർത്ഥവും ഉണ്ടോ ആവോ.. എന്തായാലും മനസ്സിൽ ഒരു ലഡു പൊട്ടി …!! വല്ലാത്ത ചില ചിന്തകൾ മനസ്സിൽ കടന്നുവന്നു.അവയെ മനസ്സിലിട്ടു തലോലിച്ചു….\nഅവിടെ നിന്നും തിരിച്ചു ഓഫീസിൽ എത്തിയിട്ടും ആ ചിന്തകൾ മനസ്സിനെ ഉഴുത് മറിച്ചു കൊണ്ടിരുന്നു. പിറ്റേ ദിവസമാകാൻ അറിയാതെ മനസ്സ് വെമ്പി. ആ ദിനം അങ്ങനെ കഴിഞ്ഞു.\nപിറ്റേ ദിവസം പതിവ് പോലെ അല്ല റോഡ് വിജനം. ഒറ്റ വാഹനം പോലും പുറത്തില്ല. സമയം ഉച്ചയോട് അടുക്കുന്നു.ചെറിയ വിശപ്പ് ആരെയും കൂട്ട് വിളിക്കാൻ നിന്നില്ല. നേരെ മീനാക്ഷി ചേച്ചിയുടെ കട ലക്ഷ്യമാക്കി നടന്നു. കടയൊന്നുമല്ല ചെറിയ ഷെഡ് എങ്കിലും അത് അടച്ചിരുന്നു ചേർന്ന് തന്നെ വീട് ,മുൻഭാഗം അടച്ചിരിക്കുന്നതായി കണ്ടു..പുറക് വശത്തെ കതക് തുറന്നു കിടക്കുന്നുതുപോലെ തോന്നി. മുൻ വശത്തെ ബെല്ലിൽ പ്രസ് ചെയ്തു മണികിലുക്കം കേട്ട മീനാക്ഷിചേച്ചി ജനൽ തുറന്ന് പുറക് വശത്തുകൂടി കടന്നു വരാൻ ആംഗ്യം കാട്ടി.. മനസ്സിൽ ദുഷ് ചിന്ത വീണ്ടും ഉടലെടുത്തു എന്തിനാ ഈ ചേച്ചി പുറം വാതിൽ വഴി വരാൻ ആംഗ്യം കാട്ടിയത് .\nചരിയിട്ടിരുന്ന പിന്നാപുറത്തെ വാതിൽ പതുക്കെ തുറന്നു അകത്തേക്ക് .പപ്പടം പൊരിച്ചു കൊണ്ടിരുന്നു ചേച്ചിയിൽ നിന്നും ഒരു പപ്പടം കൈക്കലാക്കി. അതും കഴിച്ചുകൊണ്ട് ..\nഏയ് ചേച്ചി ആ അമ്മ എവിടെ…\nഓ. അവർ ഇന്ന് ഹർത്താൽ ആയതിനാൽ മോളുടെ വീട്ടിൽ പോയി…\nഅപ്പോൾ ചേച്ചി ഒറ്റക്കെയുള്ളോ ….\nഎന്താ ….. ഞാൻ കുറെ\nആൾക്കാരെ വിളിച്ചു നിർത്തണമായിരുന്നുവോ\nഎന്റെ പൊന്നു ചേച്ചി…. ഈ ചേച്ചിയുടെ ഒരു കാര്യം..!!!!\nനമ്മളൊക്കെ ഒറ്റക്ക് ജീവിച്ചു ശീലച്ചത് ആണ് …\nഎന്നാൽ മോളെ വിളിച്ചു നിർത്തിക്കൂടെ ചേച്ചി..\nഎന്തിന് , വിവാഹം കഴിഞ്ഞാൽ പെണ്കുട്ടികള് അവരെ കെട്ടിച്ചു വിട്ടിടത് നിൽക്കണം…\nഅത് കൊള്ളാം. ചേച്ചിക്ക് ഒറ്റക്ക് ഇവിടെ പേടിയില്ലേ…\nഇവിടെയെന്തിരിക്കുന്നു ഒക്കെ ശീലമായി …\nചേച്ചി സുന്ദരിയാണ് , എന്ത് രസമാണ് ചേച്ചിയെ കാണാൻ .!!!!\nപെട്ടെന്ന് ചേച്ചിയുടെ ഭാവം മാറി, എന്റെ കണ്ണുകളിലേക്ക് സൂക്ഷിച്ചു നോക്കി. അതുവരെ കാണാത്ത ഭാവം. ഞാൻ ആകെ സ്തംഭിച്ചു പോയ അവസ്‌ഥ. എന്നിട്ട് പതിയെ ചേച്ചി എന്നോട്…\nമോനെ മനു …!!!\nനീ അറിയാത്ത ഒരുപാട് കാര്യങ്ങളുണ്ട്. എനിക്കൊരു സഹോദരൻ ഉണ്ടായിരുന്നു ..\nഅവന്റെ ആത്മാവ് കുടികൊള്ളുന്ന വീടാണിത്.അവൻ നിന്നെ പോലെ തന്നെ, അതേ രൂപം അതേ പ്രായം അവൻ എന്നെ ചേച്ചിയെന്നല്ല അമ്മേ എന്നായിരുന്നു വിളിച്ചത് .എന്നെക്കാൾ പതിനഞ്ച് വയസ്സ് ഇളപ്പം. അവനെ പ്രസവിച്ചപ്പോൾ എന്റെ അമ്മപോയി പിന്നെ അവനെ വളർത്തി വലുതാക്കിയത് ഞാനായിരുന്നു. എന്റെ കയ്യിൽ കിടന്നു വളർന്ന എന്റെ കുഞ്ഞായിരുന്നു അവൻ..\nനിനക്കറിയുമോ അവനും കൂട്ടുകാരുമായി ഒരു നാൾ മൂന്നാറിന് പോയി.ഡ്രൈവിങ് പഠിച്ച അവന്റെ കൂട്ടുകാർക്ക് കൈ തെളിയാൻ.ആ പോക്കിൽ അവർ ഓടിച്ച വാഹനം ഒരു കൊക്കയിൽ മറിഞ്ഞു.അവർ നാലാളും പിന്നെ മടങ്ങി വന്നിട്ടില്ല….\nനിന്നെ കണ്ട മാത്രയിൽ നിന്നിൽ കണ്ടത് അവനെയാണ്. എന്റെ കുഞ്ഞിനെ. അതേ രൂപം… അതാ നിന്നോട് ഇത്രയും സ്വാതന്ത്ര്യതോട് സംസാരിക്കുന്നതും, തുറന്ന് ഇടപെടുന്നതും.. നിനക്ക് ആഹാരം തരുമ്പോൾ എന്റെ കുഞ്ഞിന് കൊടുക്കുന്ന തൃപ്തിയാണ് എനിക്ക്…\nഎന്നാലും എന്റെ ചേച്ചി ഞാൻ അറിയാതെ കുറെ ചിന്തകൾ എന്റെ മനസ്സിൽ കടന്നു കൂടി എല്ലാത്തിനും മാപ്പ് ….!!!!\nപോട്ടെ മോനെ നീ ഭക്ഷണം കഴിക്ക് നിനക്ക് വിശക്കുന്നില്ലേ…


Samsung Galaxy M01, Samsung Galaxy M11 Price in India :സാംസങ് ഗാലക്‌സി M01,M11 ഫോണുകളുടെ വില ലീക്കായി\nsamsung galaxy m01, samsung galaxy m11 price in india tipped ahead of launch\nസാംസങ് ഗാലക്‌സി M01,M11 ഫോണുകളുടെ വില ലീക്കായി\nNithya P Nair | Samayam Malayalam | Updated: 28 May 2020, 06:03:00 PM\nസാംസങ് ഗാലക്‌സി M01 ഫോണിന്റെ വില 8,999 രൂപയായിരിക്കും.3ജിബി റാം, 32 ജിബി സ്റ്റോറേജ് ഓപ്‌ഷനാണ് ഈ വില വരുന്നത്.\nജൂൺ ആദ്യവാരം ഇന്ത്യയിലെത്താൻ ഒരുങ്ങുകയാണ് സാംസങിന്റെ സാംസങ് ഗാലക്‌സി M01, സാംസങ് ഗാലക്‌സി M11 എന്നീ ഹാൻഡ്‌സെറ്റുകൾ. ലോഞ്ചിന് മുൻപേ ഇപ്പോൾ ഹാൻഡ്സെറ്റുകളുടെ ഇന്ത്യയിലെ വില ലീക്കായിട്ടുണ്ട്. ട്രിപ്പിൾ റിയർ ക്യാമറ സംവിധാനവും ഹോൾ പഞ്ചുള്ള ഡിസ്‌പ്ലേയുമായി ഈ വർഷം മാർച്ചിൽ കമ്പനി വിയറ്റ്നാമിൽ പുറത്തിറക്കിയ ഹാൻഡ്‌സെറ്റാണ് സാംസങ് ഗാലക്‌സി M11. അതേസമയം സാംസങ് ഗാലക്‌സി M01 ആദ്യമായാണ് സാംസങ് ലോഞ്ച് ചെയ്യുന്നത്.\nപ്രമുഖ ടിപ്സ്റ്ററായ ഇഷാൻ അഗർവാൾ പറയുന്നതനുസരിച്ച് സാംസങ് ഗാലക്‌സി M01 ഫോണിന്റെ വില 8,999 രൂപയായിരിക്കും.3ജിബി റാം, 32 ജിബി സ്റ്റോറേജ് ഓപ്‌ഷനാണ് ഈ വില വരുന്നത്. അതേസമയം സാംസങ് ഗാലക്‌സി M11 ഫോണിന്റെ3ജിബി റാം, 32 ജിബി സ്റ്റോറേജ് മോഡലിന് 10,999 രൂപയായിരിക്കും വില.4ജിബി റാം, 64 ജിബി സ്റ്റോറേജ് മോഡലിന്റെ വില 12,999 രൂപ ആയിരിക്കും.\nസാംസങ് ഗാലക്‌സി M01 ഡിസൈൻ, സ്പെസിഫിക്കേഷൻസ്\nഡ്യൂവൽ ക്യാമറ സംവിധാനമാണ് സാംസങ് ഗാലക്‌സി M01 ഫോണിലുണ്ടാവുക. ബാക്ക് പാനലിൽ ഇടത് വശത്തെ കോർണറിലാണ് ഈ ക്യാമറകൾ സജ്ജീകരിച്ചിരിക്കുന്നത്. റിയർ ഫിംഗർപ്രിന്റ് സെൻസർ ഫോണിലുണ്ടാവില്ല. സൈഡ് മൗണ്ടഡ് ഫിംഗർപ്രിന്റ് സെൻസറും നൽകിയിട്ടില്ല എന്നാണ് കരുതുന്നത്. വാട്ടർ ഡ്രോപ്പ് ആകൃതിയിലുള്ള നോച്ച് ഹാൻഡ്‌സെറ്റിന്റെ മുൻഭാഗത്ത് നൽകിയിട്ടുണ്ട്.\n5.7-ഇഞ്ചുള്ള HD+ (720x1,560 പിക്സൽ) TFT ഡിസ്പ്ലേ ആണ് സാംസങ് ഗാലക്‌സി M01 ഫോണിലുള്ളത്. 19:9 ആണ് ആസ്പെക്ട് അനുപാതം. 1.95GHz സ്നാപ്ഡ്രാഗൺ 439 ഒക്ട-കോർ SoC ആണ് ഹാൻഡ്‌സെറ്റിലുള്ളത്.3ജിബി റാമുമായും 32 ജിബി ഇന്റേണൽ സ്റ്റോറേജുമായും ഈ പ്രൊസസർ ബന്ധിപ്പിച്ചിരിക്കുന്നു. മൈക്രോഎസ്ഡി കാർഡിന്റെ സഹായത്തോടെ ഈ സ്റ്റോറേജ് വികസിപ്പിക്കാനും സാധിക്കും.\nബെസ്റ്റ് ആൻഡ്രോയിഡ് ഫോണാവാൻ 5ജി സപ്പോർട്ടുള്ള വൺപ്ലസ് 8\n13-മെഗാപിക്സൽ വൈഡ്-ആംഗിൾ ക്യാമറ, 2-മെഗാപിക്സൽ ഡെപ്ത് സെൻസർ എന്നിവയെല്ലാം ക്യാമറ സംവിധാനത്തിലുണ്ടാകും. 5-മെഗാപിക്സൽ ആയിരിക്കും സെൽഫി ക്യാമറ.\nഫേസ് റെക്കഗ്നിഷൻ, ഡോൾബി അറ്റ്മോസ്, സാംസങ് ഹെൽത്ത് തുടങ്ങിയ ഫീച്ചറുകളും ഫോണിലുണ്ടാവും. വൺ UI ൽ പ്രവർത്തിക്കുന്ന ഹാൻഡ്‌സെറ്റിൽ 4,000mAh ബാറ്ററി ആണുണ്ടാവുക.\nജീവനക്കാർക്ക് കൊറോണ, സ്മാർട്ഫോൺ കമ്പനികൾ പ്രതിസന്ധിയിൽആര്‍ട്ടിക്കിള് ഷോ\nസാംസങ് ഗാലക്‌സി M11 സാംസങ് ഗാലക്‌സി m01 samsung galaxy m11 price in india samsung galaxy m01 price in india best smartphones under Rs 10000\nWeb Title : samsung galaxy m01, samsung galaxy m11 price in india tipped ahead of launch


യുവതിയുടെ കാലില് ആര്‍എസ്എസ് എന്നു വരഞ്ഞു | Young lady adbducted, striped RSS in the leg - Malayalam Oneindia\nയുവതിയുടെ കാലില് ആര്‍എസ്എസ് എന്നു വരഞ്ഞു\nമട്ടന്നൂര്: യുവതിയെ തട്ടിക്കൊണ്ടുപോയി കാലില് ആര്‍എസ്എസ് എന്നു കോറിവരഞ്ഞു. ജനാധിപത്യ മഹിളാ അസോസിയേഷന് കവിടിശ്ശേരി യൂണിറ്റ് പ്രസിഡണ്ടും ഡിവൈഎഫ്ഐ ആമയില് യൂണിറ്റ് ജോയിന്റ് സെക്രട്ടറിയുമായ കൊടോളിപ്രം ചക്കോലകണ്ടി ബിന്ദു (23)വിനാണ് ഈ ദുര്‍വിധി.\nകാല്‍മുട്ടിനു താഴെ കോറിവരഞ്ഞ അവസ്ഥയില് ബിന്ദുവിനെ മട്ടന്നൂര് ഗവണ്‍മെന്റ് ആശുപത്രിയില് പ്രവേശിപ്പിച്ചിരിക്കുകയാണ്.\nഫിബ്രവരി 16 വെള്ളിയാഴ്ചയാണ് സംഭവം നടന്നത്. സന്ധ്യയ്ക്ക് ആമേരിവയലിലെ തോട്ടത്തില് നിന്ന് പച്ചക്കറി പറിച്ചുവരുമ്പോള് ഇടവഴിയിലെ കരിങ്കല് ക്വാറിക്കടുത്ത് വെച്ച് തന്നെ രണ്ടു പേര് വളഞ്ഞുവെന്നും തുണികൊണ്ട് മുഖം മറച്ച് അജ്ഞാതമായ സ്ഥലത്തേക്ക് കൊണ്ടുപോയി എന്നും ബിന്ദു പറഞ്ഞു.\nപിന്നീട് പുരികം വടിക്കാന് ശ്രമിച്ചു. ബിന്ദു തട്ടിക്കളഞ്ഞപ്പോള് ശരീരത്തില് എവിടെയെങ്കിലും അടയാളം ഇടണമെന്നായി തട്ടിക്കൊണ്ടുപോയവര്. എന്നിട്ട് ബലമായി പിടിച്ചു കിടത്തി കാല്‍മുട്ടിനു താഴെ രോമം വടിച്ചുകളഞ്ഞ് മൂര്‍ച്ചയുള്ള എന്തോ ഉപകരണം കൊണ്ട് ആര്‍എസ്എസ് എന്നു കോറിവരക്കുകയും ചെയ്തു.\nരാത്രി ഏഴു മണിയോടെ അര്‍ദ്ധബോധാവസ്ഥയിലായ ബിന്ദുവിനെ അവര് അവിടെ ഉപേക്ഷിച്ചുപോയി. വീട്ടില് എത്തിയെങ്കിലും അച്ഛനുമമ്മയോടും ഒന്നും പറഞ്ഞില്ല. ഫിബ്രവരി 17 ശനിയാഴ്ച രാവിലെ ജനാധിപത്യ മഹിളാ അസോസിയേഷന് യൂണിറ്റ് സെക്രട്ടറി കെ. അനിതയോട് സംഭവം പറഞ്ഞു. അന്നു തന്നെ രാത്രി അനിതയുടെ സഹായത്തോടെ മട്ടന്നൂര് ഗവണ്‍മെന്റ് ആശുപത്രിയില് പ്രവേശിക്കുകയും ചെയ്തു - ബിന്ദു വ്യക്തമാക്കി. ബിന്ദുവിനെ മാനഭംഗം ചെയ്തിട്ടില്ലെന്ന് ആശുപത്രിയിലെ ഡോക്ടര് തങ്കമണി പറഞ്ഞു.\nഎന്നാല് തന്നെ തട്ടിക്കൊണ്ടു പോയി പീഡിപ്പിച്ചവര് ആരാണെന്നറിയില്ലെന്നും ഇനി കണ്ടാലും തിരിച്ചറിയാന് സാധിക്കില്ലെന്നും ബിന്ദു പറയുന്നു. തനിക്ക് ഇതിനു മുമ്പ് ആര്‍എസ്എസിന്റെ പേരില് ഭീഷണിക്കത്തുകള് വന്നിരുന്നതായി അവര് വ്യക്തമാക്കി.\nമട്ടന്നൂര് പൊലീസ് ആശുപത്രിയിലെത്തി യുവതിയുടെ മൊഴിയെടുത്തു. ദേഹോപദ്രവം, മാനഭംഗശ്രമം എന്നിവയുടെ പേരില് കേസ്സെടുത്തിട്ടുണ്ട്. ആരെയും അറസ്റു ചെയ്തിട്ടില്ല.\nബിന്ദുവിനെ പീഡിപ്പിച്ചത് ആര്‍എസ്എസാണെന്ന് ഡിവൈഎഫ്ഐ ജില്ലാ സെക്രട്ടറി ടി.ഐ. മധുസൂദനന് ആരോപിച്ചു. എന്നാല് ആര്‍എസ്എസിന് സംഭവത്തില് ഒരു പങ്കുമില്ലെന്ന് മട്ടന്നൂര് താലൂക്ക് കാര്യവാഹക് എം.കെ. പ്രദീപ് അറിയിച്ചു.